ব্রুকলিনের ডাইরি আসুন শুরু করি – সন্দ্বীপ\nনিউ ইয়র্ক সিটির অন্যতম ব্যস্ত বরো হচ্ছে ব্রুকলিন। আর এখানকার ব্যস্ততম এলাকা হচ্ছে সিটি কাউন্সিলের নির্বাচনী এলাকা ৩৯ ডিস্ট্রিক্ট। কেনসিংটন হিসেবেই যেটিকে আমরা চিনি। এই এলাকায় জনগণের ভোটে নির্বাচিত একজন সিটি কাউন্সিল মেম্বার আছেন, যিনি জনগণেরই দেখভালের কাজ করেন। তাদের জন্য সিটিতে প্রয়োজনীয় আইন প্রণয়ন, এলাকার নানাবিধ অবকাঠামোগত ও সামাজিক উন্নয়নে কাজ করেন।\n৩৯ ডিস্ট্রিক্টে কাউন্সিল মেম্বার হিসেবে পর পর দুই বারের জন্য দায়িত্ব পালন করছেন ব্র্যাড ল্যান্ডার। তিনি তার এলাকার মানুষের জন্য কি কাজ করেন? তার দায়িত্বটাই বা কি? সিটি কাউন্সিলে তিনি কিভাবে এলাকার সমস্যা আর সম্ভাববনাকে তুলে ধরেন? এলাকার উন্নয়নে একজন কাউন্সিল মেম্বারের ভূমিকা কি? স্টেট কিংবা ফেডারেল সরকারে একজন কাউন্সিল মেম্বারের গুরুত্ব কতটুকু? এমন নানা কৌতূহল আছে এই এলাকার মানুষের মাঝে।\nবাংলাদেশী বংশোদ্ভূত শাহানা হানিফ কাজ করেন নিউ ইয়র্ক সিটি কাউন্সিলে, সংযুক্ত আছেন কাউন্সিল মেম্বার ব্র্যাড ল্যান্ডারের অফিসে, ডিরেক্টর অব অর্গানাইজিং এন্ড কমিউনিটি এনগেজমেন্ট পদে। তিনি লিখেছেন তার অফিসের সবশেষ কিছু কর্মকাণ্ড নিয়ে। জনপ্রতিনিধির কর্মকাণ্ডকে জনগণের কাছে তুলে ধরার প্রয়াস এটি।\nআমার এবারের গ্রীষ্মকালটা যাচ্ছে বেশ ব্যস্ততায়। সিটি কাউন্সিল অফিসে প্রচুর কাজের মাঝেও আমি বেশ উপভোগ করছি আপনাদের সাথে আমার সাক্ষাতের মুহূর্তগুলোকে। বিশেষ করে, ৪৮৬ ম্যাকডোনাল্ড এভিনিউতে ডা. সবুর খানের অফিসে বুধবার আপনারদের সাথে সাক্ষাতের জন্য আমার যে খণ্ডকালীন অবস্থান, সেটি সত্যিই আমাকে অনেক উচ্ছ্বসিত করে। আপনার যে কোন প্রয়োজনে আমি এই নির্দিষ্ট দিনে আছি এখানে, আপনারই কাছাকাছি। আজই আসুন।\nআমার কাজ কি?\nএই ৩৯ ডিস্ট্রিক্টে বসবাসরত বাংলাদেশী অভিবাসীরা (ক্রমবর্ধমান ২০ শতাংশ!) যাতে সিটির সেবা আর প্রয়োজনভিত্তিক কর্মসূচিগুলো সহজে হাতের নাগালে পায়, সেটি নিশ্চিত করাই হচ্ছে আমার কাজের একটা অংশ। আমাদের জনসমাজের (কমিউনিটির) জন্য সিটির অনেক সুযোগসুবিধা বরাদ্দ আছে, আমরা অনেকেই এটা জানি না। সরাসরি সেবাসুবিধার প্রয়োজনে, আমি আমাদের জনসমাজের নিজেদের সংগঠিত হবার কর্তব্যবোধে জোর দেই। ব্রুকলিনে বাংলাদেশীদের সবচেয়ে বড় এলাকার বাসিন্দা হিসেবে আমাদের প্রয়োজন অভিবাসন এবং আমাদের ওপর প্রভাব পড়ে এমন সব নীতিমালায় পরিবর্তন বিষয়ে জেনে রাখা, সাথে নিজেদের সংগঠিত করা। শুধু তাই নয়, একইসাথে নিশ্চিত করা যে, আমাদের বলার শক্তি আছে, প্রতিবাদের ভাষা আছে, সিটির রাজনীতিতে আমাদেরও প্রতিনিধিত্ব আছে। আমাদের অনেকেই বুঝতে পারেন যে, পরিবর্তিত নীতিমালাগুলো আমাদের সাশ্রয়ী আবাসন, চাকরি, শিক্ষা, জনসমাজ উন্নয়ন, এবং শিশু, নারী ও বয়োবৃদ্ধদের জন্য মৌলিক সেবাগুলোকে প্রভাবিত কিংবা ক্ষতিগ্রস্ত করে। আমাদের পরিবারের জন্য একটা উত্তম জীবনব্যবস্থা গড়ে তোলার সক্ষমতাকে আঘাত করে।\nএই গ্রীষ্মে আমাদের কর্মকাণ্ডের খানিকটা:\nএভিনিউ সি প্লাজায় অভিবাসীদের ঐতিহ্য বিষয়ে ‘ইমিগ্র্যান্ট হেরিটেজ মান্থ’ পালিত। মাসজুড়ে সেখানে একটি ভ্রাম্যমাণ গাড়ি রাখা ছিলো, যেটির মাধ্যমে শিশুসহ বিভিন্ন বয়সীদের কাছে অভিবাসীদের ঐতিহ্য তুলে ধরার প্রয়াস ছিলো। আর্টবিল্ট মোবাইল স্টুডিও এবং আর্ট এন্ড ডেমোক্রেসি নামের দু’টি সংগঠন এই কর্মসূচি পরিচালনা করে। এই কর্মসূচি উপলক্ষ্যে গেলো রমজানে, এলাকার সব বয়সী রোজাদারদের জন্য একটা এখানে আমরা ইফতারির আয়োজন করি। তাতে, অন্তত ৬টি মুসলিম দেশের খাবার পরিবেশনের মধ্য দিয়ে আমরা এক জাতির সাথে অন্য জাতির সংস্কৃতির খানিকটা পরিচয় করিয়ে দিতে চেষ্টা করেছি।\nবয়স্ক বাংলাদেশীদের একটা দল কম্পিউটার বিষয়ে মৌলিক জ্ঞানের একটা কোর্স সম্পন্ন করেছেন এই গ্রীষ্মে। কোর্সটি ছিলো বাংলায়। আর এটি পরিচালনা করে ওল্ডার এডাল্টস টেকনোলজি সার্ভিসেস (OATS) নামে একটি প্রতিষ্ঠান। এই কোর্সের সাফল্য দেখে এই প্রতিষ্ঠানকে ২০১৯ সালে একই ধরণের কার্যক্রমের জন্য তহবিল বরাদ্দ করা হয়েছে।\nএই এলাকার বাসিন্দাদের জন্য নিউ ইয়র্ক সিটির পরিচয়পত্র গ্রহণ সহজ করতে আমরা চার্চ-ম্যাকডোনাল্ড এভিনিউ এলাকায় ৫ দিনের জন্য একটি কর্মসূচি হাতে নেই। আইডিএনওয়াইসি প্রকল্পের ভ্রাম্যমাণ গাড়ি এই এলাকায় এনে সাধারণ মানুষের সিটি পরিচয়পত্র বানানোর জন্য শ্রম ও সময় সাশ্রয়ের বিশেষ ব্যবস্থা করি। এতে প্রায় ৩শ’ এলাকাবাসী ছবিসম্বলিত সিটি আইডি বানিয়ে নিতে পেরেছে। কেনসিংটনে এমন দ্বিতীয় আরেকটি কর্মসূচি করার ব্যাপারে মেয়র’স অফিস অব ইমিগ্র্যান্ট এফেয়ার্সের সাথে আমি কাজ করছি।\nকমিউনিটি বোর্ড ১২তে নতুন সদস্য নির্বাচিত হয়েছেন আমাদের এলাকারই রাসেল হাসনাত। তাকে স্বাগত জানাচ্ছি।\nএলাকার মানুষের অংশগ্রহণের মাধ্যমে বাজেট তৈরির কর্মসূচি ‘পার্টিসিপেটরি বাজেটিং’ এর জন্য প্রস্তাব ও ধারণা সংগ্রহ কার্যক্রমের পরিকল্পনা ও প্রস্তুতি চলছে।\nএখন যে কর্মকাণ্ডগুলো চালু আছে:\nআমি আইনজীবী শাওন রহমানকে নিয়ে মাসে দুইদিন বিনা খরচে অভিবাসন ও যে কোন আইনী বিষয়ে সেবা দিয়ে আসছি। আসছে শরৎকালে, এই কার্যক্রমের পরিধি আরো বাড়বে। আশা করি, আমরা আরো বেশি এলাকাবাসীকে সুযোগ দিতে পারবো।\nঅংশগ্রহণমূলক বাজেট তৈরি: অষ্টম ধাপ আসছে এই শরতে\nএলাকার উন্নয়ন পরিকল্পনায় জনগণের মতামত চাওয়া, তাদের ভোটে উন্নয়নপ্রকল্প নির্ধারণ করার প্রক্রিয়ার আইনগত কোন বাধ্যবাধকতা না থাকলেও জনগণের ইচ্ছেকে মূল্য দিতে ৮ বছর ধরে কাউন্সিল ডিস্ট্রিক্ট ৩৯ এ সিটি কাউন্সিল মেম্বার ব্র্যাড ল্যান্ডারের প্রতিনিধিত্বে এমন ব্যবস্থায় আমরা ঠিক করছি আমাদের উন্নয়ন-করণীয়। এমন পদ্ধতির নাম ‘পার্টিসিপেটরি বাজেটিং’, সংক্ষেপে পিবি। জনগণের বাজেট বলতে পারেন একে।\nএলাকার জনপ্রতিনিধি নির্বাচনে আপনি শুধু যে ভোট দিয়ে নিজের দায়িত্ব শেষ করলেন, তা কিন্তু নয়। গণতান্ত্রিক ব্যবস্থায় জনপ্রতিনিধিকে জবাবদিহিতার অধীনে রাখাটাও কিন্তু আপনার দায়িত্ব। আপনি যে এলাকায় থাকেন, সেখানকার নানা সুযোগ সুবিধা ভোগ করেন, সেটির উন্নয়নে একজন কাউন্সিল মেম্বার কিভাবে কাজ করেন, সেটিতে আপনার নজরদারি থাকাটাও জরুরি। এমন নজরদারি আপনার জন্যেতো বটেই, জনসমাজ আর এলাকার জন্য, সেইসাথে গণতান্ত্রিক ব্যবস্থাকে সুসংহত করার জন্য খুব প্রয়োজন। তাই, নজরদারি বাড়ান।\n‘পার্টিসিপেটরি বাজেটিং’ হচ্ছে বছরব্যাপি একটা উদ্যোগ, যা আপনার এবং আপনার প্রতিবেশীর সক্রিয় অংশগ্রহণের ওপর নির্ভরশীল। দেড় মিলিয়ন ডলারেরও বেশি পরিমাণ অর্থ আপনার এলাকার স্কুল, পার্ক, লাইব্রেরি, রাস্তা কিংবা আরো আরো খাতের উন্নয়নে কিভাবে খরচ করা উচিত যে বিষয়ে প্রস্তাব করা এবং সিদ্ধান্ত দেয়ার একটা সুযোগ তৈরি করে দেয় এই ‘পার্টিসিপেটরি বাজেটিং’। কেনসিংটনের উন্নয়ন কিভাবে করা যায়, এ বিষয়ে আপনার যদি নির্দিষ্ট কোন ধারণা থাকে, সেটি প্রকাশ করুন। আপনাকে এ ব্যাপারে সাহায্য করতে প্রস্তুত আছি আমরা অনেকেই।\n‘পার্টিসিপেটরি বাজেটিং’ এ জনসমাজ কিভাবে উপকৃত হয়েছে?\nপিএস টু থার্টিতে শীতাতপ যন্ত্র লেগেছে। চার্চ এভিনিউ আর ম্যাকডোনাল্ড এভিনিউ’র সংযোগস্থলে চৌমোহনায় (যেটি সব গুরুত্বপূর্ণ ব্যবসা প্রতিষ্ঠানের কারণে জনারণ্য) রাস্তায় পথচারী পারাপারের দূরত্ব যে কমেছে, নজরে এসেছে কারোর? এই গ্রীষ্মে কিন্তু এই জায়গায় দিনরাত নির্মাণকাজ হয়েছে। কেনসিংটন লাইব্রেরিতে কমিউনিটি সেন্টারের সংস্কার হয়ে গেলো এই সেদিন। কেনসিংটন এলাকায় নতুন নতুন যে গাছ লাগানো হয়েছে, তাও হয়েছে এই পার্টিসিপেটরি বাজেটিং এর অর্থে। গত বছর, অভিবাসী, মুসলিম নারী এবং তাদের সহযোগীদের আত্মরক্ষা কৌশল শেখানোর জন্য যে একগুচ্ছ কর্মশালার প্রস্তাব এসেছিলো পার্টিসিপেটরি বাজেটিং এ। সেটি সবচেয়ে বেশি নজর কেড়েছিলো মানুষের আর ভোটও পেয়েছিলো দ্বিতীয় সর্বোচ্চ সংখ্যক। এগুলো কেনসিংটন এলাকায় অর্থায়িত প্রকল্পগুলোর কয়েকটির উদাহরণ মাত্র। ৩৯ ডিস্ট্রিক্টজুড়ে পার্টিসিপেটরি বাজেটিং এর মাধ্যমে এমন আরো অনেক প্রকল্প বাস্তবায়িত হয়েছে, আপনারা লক্ষ্য করলে হয়তো বুঝতে পারবেন যে, এগুলো আমাদের এবং এলাকার জীবনমানে অনেক ইতিবাচক প্রভাব ফেলতে শুরু করেছে। আবারো বলছে, এসবে আপনাদেরই অবদান। আপনারা প্রস্তাব দিয়েছেন, ভোট দিয়েছেন বলে এসব করা সম্ভব হয়েছে।\nপার্টিসিপেটরি বাজেটিং এ কিভাবে সম্পৃক্ত হবেন?\nপ্রথম পদক্ষেপ হচ্ছে নির্দিষ্ট দিনে ও সময়ে এলাকারবাসীর জমায়েতে (নেইবরবহুড এসেম্বলিতে) যোগ দেয়া। যেখানে এলাকায় বসবাসরত অনেকেই যোগ দিয়ে নিজেদের প্রয়োজনীয় প্রকল্পগুলো নিয়ে আলোচনা করেন, মাথা খাটান, ধারণা তৈরি করেন, প্রস্তাব দেন। এগুলো উপস্থাপনের পর স্বেচ্ছাসেবীরা প্রত্যেকটা ধারণা নিয়ে কাজ শুরু করেন, গবেষণা করেন। প্রাক্কলিত ব্যয় আর নানা খুঁটিনাটি বিশ্লেষণ কওে সেই ধারণাকে একটি প্রকল্পের আকার দেন।\nএই প্রকল্পগুলো আবার আপনাদের সামনে তুলে ধরা হয় ভোটের জন্য। সেই ভোটে যাবার সপ্তাহ কয় আগে, ‘পার্টিসিপেটরি বাজেটিং এক্সপো’ নামে একটা আয়োজনের মাধ্যমে প্রকল্পের বিস্তারিত পর্যালোচনা করা হয়। সেখানেই সেটি চুড়ান্ত করার মধ্য দিয়ে উপস্থাপিত হয়। এরপর ভোটের পালা। কয়েকদিন ধরে, ৩৯ ডিস্ট্রিক্টজুড়ে নানা কায়দায় ভোট দিয়ে নিজেদের পছন্দের প্রকল্পগুলো নির্বাচন করেন আপনারা। প্রস্তাবিত প্রকল্পগুলোর কোন কোনটিতে অর্থায়ন হওয়া প্রয়োজন আপনারাই সম্মিলিতভাবে সিদ্ধান্ত নেন।\nআপনাদের অংশগ্রহণ খুব গুরুত্বপূর্ণ\nগত পার্টিসিপেটরি বাজেটিং ভোট সপ্তাহে (মার্চ/এপ্রিল) বাংলাদেশী জনসমাজের অনেকেই স্থানীয় মসজিদ, রেঁস্তোরা, এভিনিউ সি প্লাজায় কিংবা অনলাইনে ভোট দিয়েছেন। অথচ, তাদের অনেকেই জানেন না পার্টিসিপেটরি বাজেটিং কি, অথবা এটা তাদের কি উপকারে আসতে পারে। স্থানীয় জনগণের সাথে আমার কাজের অংশ হিসেবে, আমি আশস্ত হতে চাই এবং সাথে নিশ্চিত করতে চাই যে, বাংলাদেশীরা সবাই পার্টিসিপেটরি বাজেটিং এর শুরু থেকে এটি নিয়ে আগ্রহী হয়ে উঠবেন। ‘ধারণা সংগ্রহ পর্যায়’ থেকে (সেপ্টেম্বর/অক্টোবর) এতে নিজেদের অংশগ্রহণ নিশ্চিত করবেন।\nআপনাদের অন্তর্ভূক্তি নিশ্চিত করতে আগামী ১লা (পহেলা) অক্টোবর ২০২ চার্চ এভিনিউতে পিএস ওয়ান সেভেনটি নাইনে (চঝ ১৭৯) বিকেল ৬টা থেকে রাত ৯টা পর্যন্ত এবারই প্রথম শুধুমাত্র বাংলাদেশীদের জন্য একটি ‘নেইবরবহুড এসেম্বলি’র আয়োজন করা হয়েছে। এছাড়াও, পার্টিসিপেটরি বাজেটিং কার্যক্রমে শুরু থেকে আপনাদের অংশগ্রহণ আরো জোরদার করতে সেতু নামে বাংলাদেশী-আমেরিকান জনসমাজভিত্তিক একটি সংগঠনের সহায়তা নিচ্ছি আমরা। তারা সেপ্টেম্বরে আমাদের এলাকায় থেকে সবার সাথে তাদের ধারণা ও প্রস্তাব নিয়ে কথা বলবেন, সেগুলো সংগ্রহ করবেন। চাইলে আপনি আপনার ধারণা অনলাইনে জমা দিতে পারেন। অথবা, আমাকে সরাসরি কল করতে পারেন ৭১৮-৪৯৯-১০৯০ নম্বরে।\nচাইলেই আপনি বদলে দিতে পারেন নিজের এলাকার চালচিত্র। আপনার ইতিবাচক সিদ্ধান্তে শুধু যে আপনিই উপকৃত হবেন, তা কিন্তু নয়। পাল্টে যাবে আপনার প্রতিবেশির জীবনধারা। সাথে, আপনার প্রতিবেশও।\nআসুন, শুরু করি।


চুনারুঘাটে মুক্তিযোদ্ধার ভূয়া নাতনী সেঁজে শিক্ষকতা! | আমার সিলেট টুয়েন্টিফোর ডটকম\nMonday 28th of September 2020 03:51:50 AM\nThursday 10th of December 2015 12:31:46 PM\nচুনারুঘাটে মুক্তিযোদ্ধার ভূয়া নাতনী সেঁজে শিক্ষকতা!\nআমারসিলেট টুয়েন্টিফোর ডটকম,১০ডিসেম্বরঃ হবিগঞ্জের চুনারুঘাটে মুক্তিযোদ্ধার ভূয়া নাতনী সেঁজে সরকারি প্রাথমিক বিদ্যালয়ে শিক্ষিকা হলেন দুই খালাতো বোন। বিষয়টি নিয়ে শিক্ষা বিভাগ সহ জনমনে দেখা দিয়েছে নানা প্রশ্ন। ২০১২ সালের প্রাথমিক ও গণশিক্ষা মন্ত্রণালয়ের অধীনে প্রাক-প্রাথমিক শাখায় শিক্ষক ও শিক্ষিকা নিয়োগের জন্য বিজ্ঞপ্তি প্রকাশ করা হয়।\nযেখানে অন্যান্য বিজ্ঞপ্তির মতোই বিভিন্ন কোটার খাতে মুক্তিযোদ্ধা কোটারও উল্লেখ ছিল। এরই ধারাবাহিকতায় উপজেলার উবাহাটা ইউনিয়নের বালিয়ারী গ্রামের আঃ নূরের মেয়ে ঝুনু আক্তার ও একই গ্রামের ছেরাগ আলীর মেয়ে সালমা আক্তার শেলী মুক্তিযোদ্ধায় কোটায় আবেদন করে। সেখানে তারা নিজেদেরকে একই গ্রামের বীর মুক্তিযোদ্ধা আঃ ওয়াহাবের মেয়ের দিকের নাতনী বলে ভূয়া সনদ আবেদনপত্রের সাথে যুক্ত করে।\nযার বদৌলতে ওই দুই খালাতো বোন নিয়োগ পরীক্ষায় অংশ নেয় এবং মুক্তিযোদ্ধা কোটায় ঝুনু আক্তার উপজেলার উলুকান্দি সরকারি প্রাথমিক বিদ্যালয়ে ও সালমা আক্তার শেলী সতং সরকারি প্রাথমিক বিদ্যালয়ে চাকুরী করে আসছেন। এরপর থেকে তিন বছর ধরে তারা ঐ বিদ্যালয়গুলোতে চাকুরী করে আসছে। সম্প্রতি বিষয়টি নিয়ে প্রতিবেশী সহ এলাকার মাঝে আলোচনা-সমলোচনা চলতে থাকে। বিশেষ করে ওই দুই বোনের চেয়ে অনেক যোগ্য ও মেধাবীরা চাকুরী লাভে বঞ্চিত হলে বিষয়টি প্রধান আলোচনায় চলে আসে।\nএক পর্যায়ে বিষয়টি সংবাদ কর্মীদের কাছে পৌছে। উৎসুক সংবাদকর্মীরা গোপনে তথ্য নিতে থাকেন। তখনই বেরিয়ে পড়ে থলের বিড়াল। এ বিষয়ে বীর মুক্তিযোদ্ধা আঃ ওয়াহাবের সাথে যোগাযোগ করলে তিনি বলেন, ওরা আমাদের গ্রামের লোক। কিন্তু আমার ছেলে বা মেয়ে কোন পক্ষেরই নাতনী নয়। তারা আমার জাল সনদপত্র দাখিল করে চাকুরী নিয়েছে। বিষয়টি আমি প্রাথমিক ও গণশিক্ষা মন্ত্রণালয় ও শিক্ষা অধিদপ্তরে জানিয়েছি। তার তদন্ত হওয়া প্রয়োজন।\nএ ব্যাপারে গত মঙ্গলবার চুনারুঘাট উপজেলা প্রাথমিক শিক্ষা অফিসে ওই দুই শিক্ষিকা ও বীর মুক্তিযোদ্ধা আঃ ওয়াহাবকে তলব করা হয়। এ সময় উপস্থিত ছিলেন জেলা সহকারী প্রাথমিক শিক্ষা কর্মকর্তা মোঃ সাহাব উদ্দিন ও উপজেলা প্রাথমিক শিক্ষা কর্মকর্তা হাসান মোহাম্মদ জোনায়েদ। এ ব্যাপারে উপজেলা প্রাথমিক শিক্ষা কর্মকর্তা হাসান মোহাম্মদ জোনায়েদ কোন কিছু জানাতে অপারগতা প্রকাশ করেন।\nএ বিষয়ে জেলা সহকারী শিক্ষা কর্মকর্তা সাহাব উদ্দিন জানান, প্রাথমিক তদন্তে সনদটি জাল বলে প্রমাণিত হয়। তাদের বিরুদ্ধে বিভাগীয় ব্যবস্থা নিতে চিঠি দেওয়া হবে। এ ব্যাপারে ওই দুই শিক্ষিকা এ প্রতিবেদকের সাথে কথা বলতে অপারগতা প্রকাশ করেন।


নাগরপুরে মে দিবসে ত্রাণ বিতরণ - দৈনিক পত্রিকা\nমহান মে দিবস উপলক্ষে টাঙ্গাইলের নাগরপুরে সাংসদ আহসানুল ইসলাম টিটুর সার্বিক সহযোগীতায় ত্রাণ বিতরণ করা হয়। শনিবার সকালে নাগরপুর অটোরিক্সা, অটোটেম্পো ও সিএনজি অফিস এবং জাতীয় শ্রমিকলীগের অস্থায়ী কার্যালয়ে করোনা ভাইরাসের প্রভাবে কর্মহীন হয়ে পড়া শ্রমিকদের মাঝে এ ত্রাণ বিতরণ করা হয়।\nস্থানীয় সংসদ সদস্য আহসানুল ইসলাম টিটুর সার্বিক সহযোগীতায় ত্রাণ বিতরণ করেন নাগরপুর উপজেলা আওয়ামীলীগের ত্রাণ ও সমাজ কল্যাণ বিষয়ক সম্পাদক মো. উজ্জল হোসেন মোল্লা, স্বেচ্ছাসেবক লীগের সভাপতি বাবর আল মামুন।\nবিতরণ অনুষ্ঠানে আরো উপস্থিত ছিলেন বাংলাদেশ শ্রমিকলীগ নাগরপুর শাখার সভাপতি আব্দুস ছালাম,সাধারণ সম্পাদক মো. শাহালম মিয়া, নাগরপুর অটোরিক্সা, অটোটেম্পো ও সিএনজি শ্রমিক ইউনিয়নের সভাপতি মো. সাইদুর রহমান সোহাগ ও কোষাধক্ষ্য মো. শওকত সহ অন্যান্য শ্রমিকবৃন্দ।


নোয়াখালী: মা ও শিশুর মৃত্যু হার কমাতে এবং স্বাস্থ্যসেবার মানোন্নয়নে সভা অনুষ্ঠিত হয়েছে। মঙ্গলবার (১৭ সেপ্টেম্বর) নোয়াখালী জেলা প্রশাসকের সম্মেলন কক্ষে এই সভার আয়োজন করা হয়। সেভ দ্য চিলড্রেন ও পরিবার পরিকল্পনা অধিদফতর যৌথভাবে এই সভার আয়োজন করে।\nসভায় বক্তারা বলেন, আমরা চাই একটি মা যেন সন্তান জন্ম দিতে গিয়ে মারা না যান। আমাদের সমাজে নানা অপসংস্কৃতির বেড়াজালে আবদ্ধ, বিভিন্ন সামাজিক প্রতিবন্ধকতার জালে আবদ্ধ। যে কারণে আমাদের স্বাস্থ্যসেবার যে লক্ষ্য তা অর্জন করা সম্ভব হচ্ছে না। এসব প্রতিবন্ধকতা দূর করতে জনপ্রতিনিধিদের এগিয়ে আসতে হবে।\nসভায় প্রধান অতিথি হিসেবে বক্তব্য রাখেন তন্ময় দাস। তিনি বলেন, একটি সুস্থ জাতি গঠনে সুস্থ শিশুর বিকল্প নেই। সুস্থ মায়ের বিকল্প নেই। মাতৃ ও শিশু মৃত্যুহার রোধ করতে সবার এগিয়ে আসতে হবে।\nসভায় আলোচকরা মা ও শিশু মৃত্যুর হার কমিয়ে আনতে সরকারের নেওয়া নানা পদক্ষেপের কথা তুলে ধরেন। পাশাপাশি জেলার বিভিন্ন উপজেলা ও ইউনিয়ন পরিষদের চেয়ারম্যানরা তাদের বক্তব্য উপস্থাপন করেন।\nঅনুষ্ঠানে সভাপতিত্ব করেন স্থানীয় সরকার বিভাগের উপ-পরিচালক মো. আব্দুর রউফ মণ্ডল। আরও উপস্থিত ছিলেন জেলা সিভিল সার্জন ডা. মো. মোমিনুর রহমান, পরিবার পরিকল্পনা অধিদফতরের উপপরিচালক একেএম জহিরুল ইসলাম, সেভ দ্য চিলড্রেন’র মামনি প্রকল্পের উপপরিচালক সালাহ উদ্দীনসহ অনেকে।\nগত বছর জাতিসংঘের শিশু তহবিল ইউনিসেফ, বিশ্ব স্বাস্থ্য সংস্থা, বিশ্বব্যাংক ও জাতিসংঘের জনসংখ্যা বিভাগের দেওয়া তথ্য অনুযায়ী, বাংলাদেশে প্রতি ঘণ্টায় পাঁচ বছরের কম বয়সী ১১টি শিশুর মৃত্যু হয়। কারণ হিসেবে তারা জানায়, অপুষ্টি, মৌলিক স্বাস্থ্যসেবার ঘাটতি, বিশুদ্ধ পানির অভাব এবং পয়োব্যবস্থার স্বল্পতা।\nশিশুমৃত্যুর হার কমেছে বাংলাদেশে\nTags: মাতৃমৃত্যু, শিশু মৃত্যু


YouTube-এ সেরা ধ্যানের ভিডিও আপনার আজই স্ট্রিম করা উচিত\nআমাদের দ্রুতগতির জীবনে, আমরা প্রায়শই এমন সময় পাই যখন আমরা চাপ, উদ্বিগ্ন এবং উত্তেজনা অনুভব করি। এটি এমন সময় যে চুপচাপ বসে থাকা এবং গভীরভাবে শ্বাস নেওয়া আপনার মানসিক সুস্থতায় অনেক পার্থক্য আনতে পারে। ফোকাস করা এবং গভীর শ্বাস নেওয়া হল ধ্যানের শিল্প। ধ্যান উদ্বেগ, অনিদ্রা, মানসিক চাপ এবং এমনকি বিষণ্নতা থেকে মুক্তি দিতে সাহায্য করে বলে জানা গেছে।\nYouTube-এ সেরা ধ্যানের ভিডিও\nউন্নত প্রযুক্তি এবং সংস্থানগুলিতে অ্যাক্সেসের সাথে, আপনার সত্যিই কোনও ধ্যান প্রশিক্ষকের প্রয়োজন নেই বা ধ্যান অনুশীলনের জন্য ক্লাসে যেতে হবে না। ইন্টারনেটে অনেক মেডিটেশন ভিডিও আছে যেগুলো আপনি দিনের যে কোনো সময়, যেকোনো জায়গা থেকে অ্যাক্সেস করতে পারেন। অতএব, এই ধরনের ধ্যানের ভিডিওগুলি আপনাকে বিরতি নিতে এবং আপনার মানসিক স্বাস্থ্যকে রিচার্জ করতে সহায়তা করে। এটি শরীর এবং মনকে একই সাথে শিথিল করতে সহায়তা করে।\nকিভাবে ধ্যান মানসিক স্বাস্থ্য উন্নত করে\nগভীরভাবে চিন্তা করার এবং মনোনিবেশ বা মনোনিবেশ করার অনুশীলনকে ধ্যান বলা হয়। ধ্যানের লক্ষ্য হল অভ্যন্তরীণ শান্তি এবং শিথিলতা অর্জন। বিভিন্ন বৈজ্ঞানিক গবেষণা মানসিক স্বাস্থ্যের উন্নতিতে ধ্যানের তাৎপর্য প্রমাণ করে। অতএব, ধ্যান ফোকাস এবং একাগ্রতা উন্নত করতে সাহায্য করে, চাপ কমায়, আত্ম-সম্মান উন্নত করে, আসক্তির বিরুদ্ধে লড়াই করতে সাহায্য করে, বিষণ্নতা এবং উদ্বেগ কমায়, এমনকি কিছু ক্ষেত্রে, লড়াই এবং ব্যথা নিয়ন্ত্রণে সাহায্য করতে পারে৷ ধ্যান নেতিবাচক আবেগগুলিকে নিয়ন্ত্রণ করতেও সাহায্য করে বলে পরিচিত। আপনার মানসিক স্বাস্থ্যকে ইতিবাচকতার দিকে পরিচালিত করুন।\nভিডিও মেডিটেশন বনাম অডিও মেডিটেশন\nশুরু করার আগে, আপনাকে অবশ্যই জানতে হবে যে প্রাথমিকভাবে2ধরনের ধ্যান রয়েছে। এইগুলো:\nআপনি ইন্টারনেটে বিনামূল্যে ধ্যানের ভিডিও স্ট্রিম করতে পারেন। একটি অনির্দেশিত ধ্যান হল স্ব-নির্দেশিত ব্যায়ামের একটি রূপ। আপনি নীরবে ধ্যান করতে পারেন, একটি মন্ত্র উচ্চারণ করতে পারেন, অথবা কিছু শান্ত ধ্যান সঙ্গীত শুনতে পারেন। গাইডেড মেডিটেশনকে আরও অডিও মেডিটেশন এবং ভিডিও মেডিটেশনে বিভক্ত করা যেতে পারে। এই উভয় ধ্যান ফর্মের নিজস্ব সুবিধা এবং অসুবিধা আছে।\nএকটি অডিও ধ্যান হেডফোন ব্যবহার করে কানে প্লাগ করা যেতে পারে, এবং আপনি বর্ণনা অনুযায়ী নির্দেশাবলী অনুসরণ করতে পারেন। অতএব, আপনি আপনার মাথায় একটি কণ্ঠস্বর অনুভব করেন, যা আপনাকে একটি নির্দিষ্ট পদ্ধতিতে ধ্যান করার বা অনুশীলন করার নির্দেশ দেয়। একটি অডিও ধ্যান হল মধ্যবর্তী বা উন্নত অনুশীলনকারীদের জন্য যারা ধ্যান অনুশীলন করতে জানেন। কিন্তু যেহেতু আপনি প্রশিক্ষককে দেখতে পাচ্ছেন না, আপনি আপনার সর্বোত্তম বোঝার জন্য পদক্ষেপগুলি সম্পাদন করার চেষ্টা করবেন। একটি ভিডিও ধ্যান দরকারী যতক্ষণ আপনি একটি শিক্ষানবিস. আপনি ধ্যানের ভিডিও স্ট্রিম করতে পারেন এবং সঠিক ভঙ্গি, সময় এবং কীভাবে ধ্যান করা হয় তা শিখতে পারেন। আপনি যদি একজন উন্নত ধ্যান অনুশীলনকারী হন তবে আপনার সত্যিই ভিডিও ধ্যানের প্রয়োজন নেই৷\nসেরা ধ্যান ভিডিও তালিকা\nইন্টারনেট এখন মানসিক স্বাস্থ্যের জন্য বিভিন্ন ভিডিওতে ভরপুর। এর মধ্যে অডিও-ভিত্তিক সেশন এবং ভিডিও-ভিত্তিক ধ্যান সেশন উভয়ই অন্তর্ভুক্ত। ধ্যানের ভিডিও দেখার সময়, আপনার ধ্যানের রুটিন পরিচালনাকারী ব্যক্তির সাথে আপনাকে অবশ্যই স্বাচ্ছন্দ্য বোধ করতে হবে। কিছু সেরা YouTube ধ্যান ভিডিও হল:\n— যখন আপনার আবেগ আপ্লুত হয়\nএটি একটি দ্রুত আকৃতির ধ্যানের ভিডিও যা আপনাকে আপনার দৈনন্দিন রুটিনের কোলাহল এবং তাড়াহুড়ো থেকে শান্ত হতে সাহায্য করবে৷ আপনার ধ্যানের রুটিন বর্ণনা করে প্রশান্ত কণ্ঠস্বর আপনাকে মানসিকভাবে শান্ত হতে সাহায্য করে, যার ফলে চাপ উপশম হয়। লন্ড্রো রিনজলারের এই স্ট্রেসিং সংক্ষিপ্ত ধ্যান ভিডিওটি আপনাকে শান্ত থাকতে সাহায্য করে যখন আপনি আপনার দিনের বেলায় উদ্বিগ্ন এবং উত্তেজনায় থাকেন। আপনি নিম্নলিখিত লিঙ্কটি ব্যবহার করে যেকোনো সময় এটি অ্যাক্সেস করতে এবং প্লাগ ইন করতে পারেন: https://youtu.be/fEovJopklmk\n– যখন আপনি একজন শিক্ষানবিস হন এবং ইতিবাচক থাকতে চান\nএই ধ্যানের রুটিন ভিডিওটি একজন বিখ্যাত অনুশীলনকারী সাদিয়ার যিনি বিভিন্ন রিট্রিটে বিস্তারিতভাবে ধ্যান অধ্যয়ন করেন। এই রুটিনটি একটি সংক্ষিপ্ত ধ্যান সিরিজে তার অভিজ্ঞতা শেয়ার করে যা আপনি দিনের যেকোনো সময় অ্যাক্সেস করতে পারেন। এই ধ্যানটি নতুনদের লক্ষ্য করে যারা সারাদিন উদ্যমী এবং ইতিবাচক থাকতে চায়। অফিসিয়াল প্রশিক্ষণের অভাব থাকা সত্ত্বেও, এই ভিডিওটি তাদের সবার জন্য সেরাদের মধ্যে একটি যারা নিজেদের ইতিবাচক রাখার জন্য খুব অল্প সময় দিতে পারেন। আপনি নিম্নলিখিত লিঙ্কটি ব্যবহার করে এই ভিডিওটি দেখতে পারেন: https://youtu.be/KQOAVZew5l8\n— যখন তোমার হাতে সময় নেই\nএই ভিডিওটি তাদের সকলের জন্য যারা তাদের ব্যস্ত সময়সূচী থেকে একটি ভাল এবং কার্যকর ধ্যানের রুটিনের জন্য ধ্যান ভিডিও স্ট্রিম করতে তাদের দিনের মাত্র পাঁচ মিনিট সময় দিতে পারেন। এই মেডিটেশন ভিডিওটি আপনাকে রুটিনের মাধ্যমে শান্তভাবে এবং নির্মলভাবে কথা বলে, আপনার মানসিক স্থান এবং আবেগকে শান্ত করে। আপনি একটি খুব ব্যস্ত দিনের শেষে বা সন্ধ্যায় বা এমনকি দিনের বেলায় এটি চেষ্টা করতে পারেন। আপনি নিম্নলিখিত লিঙ্কটি ব্যবহার করে এই ভিডিওটি অ্যাক্সেস করতে পারেন: https://youtu.be/inpok4MKVLM\n— যখন আপনি খুব উদ্বিগ্ন এবং অস্থিরতায় থাকেন\nআপনার সাথে কথা বলছেন এমন বিশেষজ্ঞকে জানা সর্বদা ভাল! অ্যাড্রিয়েন , একজন ফিটনেস গুরু, এই ধ্যানের ভিডিওটি বর্ণনা করেছেন, যা আপনাকে আপনার সম্পূর্ণ ফিটনেস রুটিনের মাধ্যমে শান্ত থাকতে এবং মনোনিবেশ করতে সহায়তা করে। এই 15 মিনিটের অনুশীলন মাইন্ডফুলনেস মেডিটেশন ভিডিও আপনাকে শান্ত অবস্থায় আপনার অভ্যন্তরীণ আত্মার সাথে সংযুক্ত বোধ করতে সহায়তা করে। আপনি নিম্নলিখিত লিঙ্কটি ব্যবহার করে এই ধ্যানের রুটিনটি অ্যাক্সেস করতে পারেন: https://youtu.be/4pLUleLdwY4\n— যখন আপনি শান্তিতে আপনার দিন শুরু করতে চান\nদীপক চোপড়ার এই নির্দেশিত ধ্যানের ভিডিও, যিনি অপরাহ উইনফ্রের জন্য একজন বিখ্যাত ধ্যানের গুরু, আপনাকে3মিনিটের ধর্মোপদেশ দিয়ে আপনার দিন শুরু করতে সাহায্য করে এবং তারপরে বাকি এগারো মিনিটের জন্য দেখা এবং শোনার সেশন। আপনি নিম্নলিখিত লিঙ্কের মাধ্যমে এই ধ্যান ভিডিও অ্যাক্সেস করতে পারেন: https://youtu.be/xPnPfmVjuF8\nঅনলাইনে মেডিটেশন ভিডিও দেখুন\nঅনেক YouTube মেডিটেশন ভিডিও আছে যেগুলো আপনি সহজেই আপনার ঘরে বসেই অ্যাক্সেস করতে পারবেন। ধ্যান করার সেরা প্ল্যাটফর্মগুলির মধ্যে একটি হল ইউনাইটেড উই কেয়ার প্ল্যাটফর্ম। এই প্ল্যাটফর্মটি আপনার ফোনে একটি অ্যাপ হিসাবেও উপলব্ধ, যার ফলে আপনি অনেক ধ্যানের অডিও এবং ভিডিওগুলিতে সহজে অ্যাক্সেস করতে পারবেন।\nâ— মানসিক চাপের জন্য ধ্যানের ভিডিও\nআপনার শান্তকে কাজে লাগাতে এবং সজ্জিত এবং আপনার দিন কাটানোর জন্য প্রস্তুত হতে, আপনি এইরকম একটি ভিডিও অ্যাক্সেস করতে পারেন: https://youtu.be/qYnA9wWFHLI । আপনি যদি আরও বিকল্প খুঁজছেন, তাহলে আপনি প্রচুর অন্যান্য অনলাইন ধ্যানের ভিডিও পাবেন যা আপনাকে স্ট্রেস কমাতে প্রতিদিনের ধ্যান সেশনের মাধ্যমে গাইড করবে। নেভিগেশন মেনুতে স্ব-যত্ন লিঙ্কে ক্লিক করুন।\nঘুমের জন্য মেডিটেশন ভিডিও\nনিদ্রাহীনতা মোকাবেলা করার জন্য মননশীলতা এবং ধ্যানের কৌশল এবং আপনাকে রাতে একটি ভাল ঘুম পেতে সাহায্য করে এখন জনপ্রিয়তা অর্জন করছে। গবেষকরা এমনকি পরামর্শ দিয়েছেন যে প্রতিদিন 20 মিনিটের জন্য মননশীলতার অনুশীলন আপনাকে আরও ভাল ঘুমাতে সহায়তা করতে পারে। ভালো ঘুমের জন্য একটি ভালো মেডিটেশন ভিডিও এখানে পাওয়া যাবে: https://youtu.be/eKFTSSKCzWA\nâ— উদ্বেগের জন্য ধ্যান ভিডিও\nউদ্বেগ কমাতে আপনাকে ধ্যানের দক্ষতা অর্জন করতে হবে না। এমনকি নতুনদের জন্যও, আপনি ধ্যান অনুশীলন করতে পারেন এবং উদ্বেগ কমাতে পারেন এবং সারা দিন একটি শান্ত এবং শান্ত মন অর্জন করতে পারেন, বিশেষ করে কাজের দিনে। আপনি এই ভিডিওটি অ্যাক্সেস করতে পারেন: https://youtu.be/qYnA9wWFHLI বা সবচেয়ে চাপপূর্ণ বা উদ্বিগ্ন সময়ে ধ্যান করার জন্য এবং শীর্ষ নেভিগেশন মেনুতে থাকা স্ব-যত্ন লিঙ্কটি ব্যবহার করে শিথিল হওয়ার জন্য একটি অনুরূপ ভিডিও।\nâ— ফোকাসের জন্য মেডিটেশন ভিডিও\nফোকাস হল যেকোন ধরণের ধ্যানের সবচেয়ে চাওয়া লক্ষ্যগুলির মধ্যে একটি। মেডিটেশন সেশনের সময় ফোকাস করা এবং মনোনিবেশ করা আপনাকে শান্ত করতে সাহায্য করে এবং আপনার কাজে আপনার ফোকাস এবং মনোযোগ বৃদ্ধি করে। আপনি এই ভিডিওটি অ্যাক্সেস করতে পারেন: https://youtu.be/ausxoXBrmWs বা শীর্ষস্থানীয় নেভিগেশন মেনুতে থাকা স্ব-যত্ন লিঙ্কটি ব্যবহার করে আপনার ফোকাস উন্নত করতে অনলাইনে প্রচুর অন্যান্য ভিডিও।\n— মননশীলতার জন্য ধ্যান ভিডিও\nধরুন আপনি চান আপনার দিনটি মসৃণভাবে কাটুক। সেক্ষেত্রে, আপনি UWC অ্যাপে লগ ইন করতে পারেন এবং আমাদের প্ল্যাটফর্মে উপস্থিত ভিডিওগুলি ব্যবহার করে ধ্যান করতে পারেন, অথবা আপনি YouTube অ্যাক্সেস করতে পারেন এবং মানসিক চাপ দূর করতে এবং নিজেকে শান্ত করার জন্য মেডিটেশন অনুশীলন করতে পারেন। অনেক জনপ্রিয় ভিডিওর মধ্যে একটি হল: https://youtu.be/6p_yaNFSYao\nYouTube মেডিটেশন ভিডিও অনলাইন সম্পর্কে আরো


বিশ্বের প্রভাবশালী গণমাধ্যমগুলোর সাইট হঠাৎ ডাউন! | Kaler Alo\nবিশ্বের প্রভাবশালী গণমাধ্যমগুলোর সাইট হঠাৎ ডাউন!\nপ্রকাশিতঃ 6:44 pm | June 08, 2021\nবিশ্বের প্রথম সারির একাধিক গণমাধ্যমসহ গুরুত্বপূর্ণ একঝাঁক ওয়েবসাইটে হঠাৎ বিপর্যয় দেখা দিয়েছে। মঙ্গলবার (০৮ জুন) বিকেলের দিকে প্রায় সারাবিশ্বেই এসব ওয়েবসাইট ও সংশ্লিষ্ট অ্যাপে সমস্যা দেখা দেয়।\nহঠাৎ করে ‘ডাউন’ হয়ে যাওয়া ওয়েবসাইটগুলোর মধ্যে রয়েছে দ্য ফিন্যান্সিয়াল টাইমস, সিএনএন, ব্লুমবার্গ নিউজ প্রভৃতি।\nতবে বিশ্বের বড় গণমাধ্যমগুলোর ওয়েবসাইট কেন ক্রাশ করলো তার কোনো কারণ এখনও খুঁজে পাওয়া যায়নি।\nএসময় ওয়েবসাইটগুলোতে ঢুকলে নানা ধরণের ত্রুটি বার্তা দেখানো হচ্ছিল। যদিও কয়েক ঘন্টার মধ্যেই সব স্বাভাবিক হয়ে আসে। স্থানীয় সময় সকাল ১০ টায় ফ্রান্সের লা মন্ডে গণমাধ্যমটির ওয়েবসাইট ক্রাশ করে। এরপর বড় বড় আরো একাধিক গণমাধ্যমগুলোও একই সমস্যায় পড়ে। বিবিসি ও নিউ ইয়র্ক টাইমসও কিছু সময়ের জন্য বন্ধ থেকে আবারো চালু হয়ে যায়।\nপ্রাথমিকভাবে ধারণা করা হচ্ছে, আমাজনের সাইটগুলোতে এই বিভ্রাট দেখা গিয়েছে। যদিও এখন পর্যন্ত আমাজন এ বিষয়ে কিছু জানায়নি।\nজানা গেছে, প্রথমে ফ্রান্সের লে মনডে সংবাদপত্র স্থানীয় সময় প্রায় ১০:০০ জিএমটিতে ত্রুটিবার্তা দেখাতে শুরু করে।\nঅ্যামাজনের ছোট সাইটগুলোর বিভ্রাটের সম্মুখীন হয়েছে বলে মনে হচ্ছে। তবে অ্যামাজন তাৎক্ষণিকভাবে মন্তব্য করেনি।\nব্রিটেনের গার্ডিয়ান সংবাদপত্র জানিয়েছে, তাদের ওয়েবসাইট এবং অ্যাপ প্রভাবিত হয়েছে। আরও বেশকিছু ব্রিটিশ সংবাদ মাধ্যমের সাইটও ক্ষতিগ্রস্ত হয়েছে।\nবিবিসি এবং দ্য নিউ ইয়র্ক টাইমস সাময়িকভাবে বন্ধ থাকলেও পরে ফিরে আসে।\nসান ফ্রান্সিসকোভিত্তিক একটি ক্লাউড সার্ভিস কোম্পানি সমস্যার কথা স্বীকার করেছে। বিষযটি তারা খতিয়ে দেখছে।


প্রধানমন্ত্রীর চাওয়া, জলবায়ুর প্রভাব মোকাবেলায় বিশ্বের সক্রিয় উদ্যোগ | সাম্প্রতিকী ডট কম\nশুক্রবার, ২১শে ফেব্রুয়ারি, ২০২০ ইং, সকাল ১১:৫৫,\nজলবায়ু পরিবর্তনের বিস্তৃতি এবং এর প্রভাব প্রশমনে নিজেদের সক্রিয় উদ্যোগ সম্পর্কে আরো সচেতন হতে বিশ্ব নেতৃবৃন্দের প্রতি আহ্বান জানিয়েছেন প্রধানমন্ত্রী শেখ হাসিনা। গতকাল বুধবার রাজধানীর একটি হোটেলে জলবায়ু পরিবর্তনের বিরূপ প্রভাব মোকাবেলায় দুদিনব্যাপী জলবায়ু বিষয়ক আন্তর্জাতিক সম্মেলন ‘গ্লোবাল কমিশন অন অ্যাডাপটেশন’-এর (জিসিএ) ঢাকা বৈঠকে প্রধান অতিথির ভাষণে তিনি এ কথা বলেন।\nপ্রধানমন্ত্রী বলেন, বর্তমান বিজ্ঞান-প্রযুক্তি-উদ্ভাবন ও অর্থায়নের যুগে জলবায়ুর প্রভাব মোকাবিলায় আমাদের অনেক সুযোগ রয়েছে, যা সকলে সহজে কাজে লাগাতে পারি। তথাপি আমি বলতে চাই, অভিযোজনের কিছু সীমাবদ্ধতা রয়েছে। সেজন্য সুষ্ঠু প্রশমন ব্যবস্থা গ্রহণ না করলে অভিযোজন প্রক্রিয়ার সীমাবদ্ধতা কাটিয়ে ওঠা সম্ভব হবে না। খবর বাসসের।\nমার্শাল দ্বীপপুঞ্জের প্রেসিডেন্ট হিলদা সি. হেইন, গ্লোবাল কমিশন অন অ্যাডাপটেশনের চেয়ারম্যান ও জাতিসংঘের সাবেক মহাসচিব বান কি মুন এবং সম্মেলনের কো-চেয়ার এবং বিশ্বব্যাংকের প্রধান নির্বাহী কর্মকর্তা ড. ক্রিস্টালিনা জর্জিওভা সম্মেলনে জলবায়ুর বিরূপ প্রভাব মোকাবেলায় সামনের সারিতে থেকে বিশ্বকে নেতৃত্ব দেয়ার জন্য প্রধানমন্ত্রী শেখ হাসিনার অনন্য নেতৃত্বের প্রশংসা করেন। জলবায়ুর প্রভাব মোকাবেলায় বাংলাদেশের গৃহীত পদক্ষেপ ও কৌশল সম্পর্কে বান কি মুন বলেন, অবশ্যই আমরা এখানে বাংলাদেশের কাছে শিখতে এসেছি। অভিযোজনের বিষয়ে শেখার ক্ষেত্রে বাংলাদেশই হচ্ছে সবচেয়ে ভালো শিক্ষক।\nপররাষ্ট্রমন্ত্রী ড. এ কে আব্দুল মোমেন এবং পরিবেশ, বন এবং জলবায়ু পরিবর্তন মন্ত্রী শাহাবউদ্দিনও অনুষ্ঠানে বক্তৃতা করেন।\nপ্রধানমন্ত্রী বলেন, গ্লোবাল কমিশন অব অ্যাডাপটেশনের সহযোগিতায় আমরা জলবায়ুর ক্ষতিকর প্রভাব মোকাবিলায় সঠিক অভিযোজন কৌশলের পাশাপাশি সাশ্রয়ী পন্থা ও ঝুঁকি নিরসন ব্যবস্থার সুবিধা পেতে চাই। আমরা অত্যন্ত আগ্রহের সঙ্গে অপেক্ষা করছি আগামী সেপ্টেম্বরে জাতিসংঘ মহাসচিবের আহ্বানে অনুষ্ঠিতব্য ক্লাইমেট চেঞ্জ সামিটের প্রতিবেদনের সুপারিশগুলোর জন্য। ওই সম্মেলনে এলডিসিভুক্ত দেশসমূহ ও বাংলাদেশর পক্ষ থেকে আমাকে বক্তব্য দেয়ার আমন্ত্রণ জানানো হয়েছে।\nবাংলাদেশে একটি ‘রিজিওনাল অ্যাডাপটেশন সেন্টার’ স্থাপনের বিষয়ে তিনি বলেন, অভিযোজন প্রক্রিয়ায় অগ্রগামী দেশ হিসেবে বাংলাদেশে একটি আঞ্চলিক অভিযোজন কেন্দ্র স্থাপনের দাবি রাখে। আমি বাংলাদেশে একটি আঞ্চলিক অভিযোজন কেন্দ্র স্থাপনের বিষয় বিবেচনা করতে আপনাদের অনুরোধ জানাচ্ছি। এ ব্যাপারে সহযোগিতার আশ্বাস দেয়ায় বান-কি মুনকে ধন্যবাদ জানান তিনি।\nপ্রধানমন্ত্রী ঢাকা সম্মেলনের সার্বিক সাফল্য কামনা করে বলেন, জলবায়ু পরিবর্তনের বিরূপ প্রভাব অনুমিত সময়ের আগেই আমাদের প্রত্যেকের ওপর প্রভাব ফেলতে শুরু করেছে। সেজন্য এর প্রভাব মোকাবিলায় বিশ্বকে বিনিয়োগে আরো বেশি অগ্রাধিকার দিতে হবে।\nনানা প্রাকৃতিক দুর্যোগে সমুদ্রতল বৃদ্ধি এবং লবণাক্ততা বৃদ্ধির ফলে বাংলাদেশের বিস্তৃত এলাকা ক্ষতিগ্রস্ত হচ্ছে উল্লেখ করে তিনি বলেন, বিভিন্ন তথ্য-প্রমাণ বলছে, বাংলাদেশে ইতোমধ্যে ৬০ লাখ জলবায়ু অভিবাসী রয়েছে। ২০৫০ সালের মধ্যে এটি বেড়ে দ্বিগুণেরও বেশি হতে পারে। যা দেশের খাদ্য নিরাপত্তায় হুমকি হয়ে দেখা দিতে পারে।\nপ্রধানমন্ত্রী বলেন, জলবায়ু পরিবর্তনজনিত প্রভাব মোকাবিলায় আমরা নিজস্ব কৌশল অবলম্বন করেছি। লবণাক্ততা, বন্যা ও ক্ষরা সহিষ্ণু ফসলের প্রজাতি উদ্ভাবন এবং চাষের মাধ্যমে এ বিষয়ে আমাদের সক্ষমতা গড়ে তুলেছি।\nবাংলাদেশে জলবায়ু অভিযোজন কেন্দ্রের প্রস্তাব\nবিডিনিউজ জানায়, দক্ষিণ ও দক্ষিণ-পূর্ব এশিয়ার জন্য বাংলাদেশে বৈশ্বিক জলবায়ু পরিবর্তন অভিযোজন কেন্দ্র স্থাপনের প্রস্তাব দিয়েছেন গ্লোবাল কমিশন অন অ্যাডাপটেশনের চেয়ারম্যান ও জাতিসংঘের সাবেক মহাসচিব বান কি মুন। গতকাল সকালে ঢাকার হোটেল ইন্টারকন্টিনেন্টালে প্রধানমন্ত্রী শেখ হাসিনার সঙ্গে সাক্ষাতে তিনি এই প্রস্তাব দেন বলে প্রধানমন্ত্রীর প্রেস সচিব ইনসানুল করিম জানিয়েছেন। এই সাক্ষাৎ পর্বে মার্শাল দ্বীপপুঞ্জের প্রেসিডেন্ট হিলদা সি হেইনও ছিলেন।\nমিয়ানমারের ভূমিকা চান বিশ্বব্যাংক সিইও\nবাংলাদেশ থেকে রোহিঙ্গাদের প্রত্যাবর্তনে মিয়ানমারকে ভূমিকা রাখতে হবে বলে মন্তব্য করেছেন বিশ্ব ব্যাংকের সিইও ক্রিস্টালিনা জর্জিওভা। প্রধানমন্ত্রী শেখ হাসিনার সঙ্গে এক বৈঠকে তিনি এই মন্তব্য করেন বলে প্রধানমন্ত্রীর প্রেস সচিব ইহসানুল করিম জানিয়েছেন। ঢাকার ইন্টার কন্টিনেন্টাল হোটেলে গতকাল ‘গ্লোবাল কমিশন অন অ্যাডাপটেশন’ বিষয়ক ঢাকা সম্মেলনের উদ্বোধনী অনুষ্ঠানে প্রধান অতিথি ছিলেন শেখ হাসিনা। ওই হোটেলেই তার সঙ্গে দেখা করেন ঢাকা সফররত বিশ্ব ব্যাংকের নির্বাহী প্রধান।\nনির্যাতনের মুখে রাখাইন থেকে বাংলাদেশে আশ্রয় নেওয়া ১১ লাখের বেশি রোহিঙ্গাকে ফেরত নেওয়ার আশ্বাস মিয়ানমার দিলেও তাতে কোনো অগ্রগতি নেই। রাখাইনে নিরাপত্তার সঙ্গে বসবাসের নিশ্চয়তা চায় রোহিঙ্গারা। কিন্তু মিয়ানমার সেই পরিবেশ তৈরিতে গা করছে না বলে অভিযোগ রয়েছে।\nবিষয় সমূহ: জলবায়ুর প্রভাবপ্রধানমন্ত্রী


লালকালো, গিরীন্দ্রশেখর বসু ছোটদের গল্পের বই - বাংলা বই এর pdf ডাউনলোড-Bangla Digital Boi Pdf\nলালকালো, গিরীন্দ্রশেখর বসু ছোটদের গল্পের বই\narko November 20, 2018 কিশোর সাহিত্য, গিরীন্দ্রশেখর বসু, শিশুদের বই\nলালকালো, গিরীন্দ্রশেখর বসু ছোটদের গল্পের বই পিডিএফ\nডিজিটাল বইয়ের নাম- লালকালো\nডিজিটাল বইয়ের সাইজ- ১৩ এমবি\nঘোষেদের পুরনো ভিটের ধারে যে ডোবা আছে, তার একদিকে কালো পিপীলিদের রাজ্য, আর একদিকে লাল পিপড়েদের রাজত্ব। দুই রাজত্বের মধ্যে খুব বিশেষ বনিবনা নেই। কালো ও লাল পিপড়েদের মধ্যে প্রায়ই খুটিনাটি নিয়ে ঝগড়া মারামারি হয়।\nআর এই লাল পিঁপড়ে আর কালো পিপিলিদের যুদ্ধের নানান ঘটনা নিয়ে এই গল্প - "লাল কালো"।\nবাংলা সাহিত্যের পাঠকগণ বিশিষ্ট লেখক শ্রীরাজশেখর বসু (ছদ্মনাম-পরশুরাম) নামটি সাথে ভিষনভাবে পরিচিত কিন্তু এই লেখকের ছোট ভাই ডক্টর গিরীন্দ্রশেখর বসু এই নামের সাথে ততটা পরিচিত নন। তবে ডক্টর গিরীন্দ্রশেখর বসু এই নামটি মনোবিজ্ঞান জগতে অনেক বেশি পরিচিত ও বিখ্যাত। আধুনিক মনোবিজ্ঞানের বিকাশে তাঁর অপরিসীম অবদান রয়েছে এ ব্যাপারে কোন সন্দেহ নেই। এবং তাঁকে ভারতবর্ষের অগ্র্রদূত বললে কোন অতিশয়োক্তি হয় না। তিনি লালকালো বইটি ১৩৩৭ বঙ্গাব্দে রচনা করেন ।\n"লালকালো" বইটি পড়েছেন এমন পাঠকের সংখ্যা বোধহয় খুবই কম। হয়ত, বাজারকরণের অভাব - বিশেষতঃ মুল ধারার প্রকাশনায় এইসমস্যা। নতুবা লালকালো এই বইটি অনায়াসে সুকুমার রচনার সমতুল্য হিসাবে গণ্য হত। একথা অবিশ্বাস্য মনে হচ্ছে? একবার গল্পটি পড়ে দেখুন!\nবইটির ভুমিকা লেখার মধ্যে অসাধারণ কিছু লক্ষ্য করা যায়-\nসাত সমুদ্দুর তের নদী লঙ্কাদ্বীপের পার,\nতেপান্তরের মাঠে নামে রাতের অন্ধকার,\nতেপান্তরের মাঠের মাঝে বোম্বা শিমুল গাছ\nআগডালে তার বসে আছে কঁকুড়শিঙে মাছ।\nমাছের পেটে মাণিক জ্বলে, হাজার বাতির আলো,\nসারা মাঠটি আঁধার ঘেরা ঘুটঘুট্টে কালো;\nযায় না দেখা গাছের পাতা যায় না দেখা মাটি,\nজলের ধারে কোলা ব্যাঙ চলছে হাঁটি হাঁটি ;\nআকাশ পানে চোখ দুটো তার পাতাল পানে হাঁ,\nআসশেওড়ার ঝোপের মাঝে হুতুমথুমোর ছাঁ।\nঘুমের ঘোরে দেয়াল করে কঁকুড়শিঙে হাসে,\nহাজার বাতি উঠল জ্বলে মাঠের চারি পাশে।\nহকচকিয়ে কোলা ব্যাঙ ওপর পানে চায়,\nগুটি গুটি হুতুমথুমো ধরল এসে তায়।\nফাটাল বয়ে ময়াল সাপ শিমুল গাছে চড়ে,\nঘুম ভেঙে যায় কঁকুড়শিঙের মাথার টনক নড়ে।\nএক লাফেতে পালিয়ে গেল কঁকুড়শিঙে মাছ,\nপছলে পড়ে ময়াল সাপ, তেলা শিমুল গাছ,\nহুড়মুড়িয়ে ভেঙে গেল শিমুল গাছের ডগা\nকঁকালভাঙা ময়াল সাপে নিয়ে গেল বগা।\nমনের সুখে কঁকুড়শিঙে সাগর দোলায় দোলে,\nহেসে ওঠে খোকনমণি জেগে মায়ের কোলে।\nঝিকমিকিয়ে শিমুল চূড়ো নামূল ভোরের আলো,\nখোকার সাথে খুকুমণি পড়বে লালকালো।\nআজকের বই -'লালকালো, গিরীন্দ্রশেখর বসু'\nছোট্ট পাঠকগণ, তোমরা এই সুন্দর কল্পিত গল্পের বইখানির পিডিএফ ফাইল সংগ্রহ করিতে পারিবে।\nBy arko at November 20, 2018\nLabels: কিশোর সাহিত্য, গিরীন্দ্রশেখর বসু, শিশুদের বই


লোকসভা ভোটের দামামা বেজে গিয়েছে, প্রচারে নেই সব্যসাচী! কী ব্যবস্থা নিচ্ছে তৃণমূল | Trinamool Congress can step against Sabyasachi Dutta after Lok Sabha Election - Bengali Oneindia\n35 min ago 'পাকিস্তান আইসিইউতে চলে গিয়েছে, কাশ্মীরের কথা ভাবা ছাড়ুন ইমরান', হুঙ্কার শিবসেনার\nলোকসভা ভোটের দামামা বেজে গিয়েছে, প্রচারে নেই সব্যসাচী! কী ব্যবস্থা নিচ্ছে তৃণমূল\n| Updated: Tue, Apr 2, 2019, 12:35 [IST]\nলোকসভা ভোট দোরগোড়ায় কড়া নাড়ছে। প্রচারে উঠেছে ঝড়। কিন্তু সব্যসাচী দত্তের মতো তাবড় নেতা নেই দেলর প্রচারে। কিন্তু কেন? সম্প্রতি নজরে এসেছে তাঁর গেরুয়া-যোগ। তবে কি তাঁর বিরুদ্ধে কড়া পদক্ষেপ গ্রহণ করতে চলেছে তৃণমূল শীর্ষ নেতৃত্ব। রাজনৈতিক মহলের একাংশের মতে, নির্বাচনের পর সব্যসাচীর বিরুদ্ধে ব্যবস্থা নিতে পারে তৃণমূল।\nসামনেই ভোট, তাই সব্যসাচীর বিরুদ্ধে এখনই কোনও ব্যবস্থা নেওয়া হচ্ছে না। ভোট মিটলেই তৃণমূল হাইকমান্ডের কোপে পড়তে পারেন বিধাননগরের মেয়র। সব্যসাচীর বিজেপিতে যোগ দেওয়া নিয়ে জল্পনা চলছে অনেক আগে থেকেই। তাঁর বাড়িতে মুকুল রায়ের লুচি-আলুর দম খেতে যাওয়ার পর থেকেই সেই জল্পনার আগুনে ঘি পড়েছিল।\nপ্রশ্নে সব্যসাচীর গতিবিধি\nঅবশ্য ৪৮ ঘণ্টার মধ্যেই দলের শীর্ষ নেতৃত্বের পাশে দঁড়িয়ে সব্যসাচী দাবি করেছিলেন, যত জল্পনা সংবাদমাধ্যমে। তিনি আছেন ঘাসফুলেই। কিন্তু রাজনৈতিক পর্যবেক্ষকদের মতে, যেমন কথা তেমন কাজ নয়, কারণ ওই ঘটনার সাতদিনের মধ্যেই ফের সব্যসাচীর গতিবিধি নিয়ে প্রশ্ন উঠে পড়ে\nঅনুপস্থিতি ঘিরে জল্পনা\nডিলিমিটেশনের পর বারাসত কেন্দ্রের অধীনেই পড়ে বিধাননগরের বিস্তীর্ণ এলাকা। সম্প্রতি নির্বাচনী কর্মিসভায় বিধাননগরের সব কাউন্সিলররা গেলেও, যাননি রাজারহাট-নিউ টাউনের বিধায়ক। এরপরই তার অনুপস্থিতি ঘিরেও ফের জল্পনা শুরু হয়। সেদিনই সল্টলেকের বিএফ পার্কে সল্টলেক সংস্কৃতি সংসদের হোলির অনুষ্ঠানে সব্যসাচীর মন্তব্য ঘিরে দলের অন্দরে প্রশ্ন ওঠে।\nস্লোগান বিতর্কে সব্যসাচী\nসেই অনুষ্ঠানে মেয়র বলেছিলেন, 'আমি মেয়র বা বিধায়ক থাকি বা না থাকি, 'মারো ঘরকো ছোড়ো হ্যায়', এটা হয়ে থাকতে চাই।' পাশাপাশি, সেদিন পুলওয়ামায় নিহত জওয়ানদের কথাও উঠে আসে সব্যসাচীর বক্তব্যে। সব শেষে নিজের বক্তব্য শেষ করেন 'ভারত মাতা কী জয়' বলে। এর পর থেকেই দলের নেতাদের অনেকেই প্রকাশ্যে সরব হলেও, এখনও পর্যন্ত কোনও শাস্তিমূলক ব্যবস্থা নেওয়া হয়নি সব্যসাচীর বিরুদ্ধে।\nঅর্জুনের যোগদানে জল্পনা\nএরই মধ্যে ভাটপাড়ার তৃণমূল বিধায়ক অর্জুন সিং বিজেপিতে যোগ দেন। তারপর সব্যসাচীর দলবদলের সম্ভাবনা নিয়েও জল্পনার পারদ চড়তে থাকে। সূত্রের খবর, সেই থেকেই সব্যসাচীর গতিবিধিকে সন্দেহজনক মনে করে শীর্ষ নেতৃত্ব। তাঁর বিরুদ্ধে দলীয় শৃঙ্খলাভঙ্গের জন্য কঠোর ব্যবস্থা নেওয়ার দাবি ওঠে।\n[আরও পড়ুন: ভোটে 'ভালো রেজাল্ট' হলেই পুরস্কার মোটরবাইক, তৃণমূল নেতার ঘোষণায় চাঞ্চল্য জলপাইগুড়িতে ]\nএবার কি কড়া ব্যবস্থা?\nতবে তৃণমূল সূত্রের খবর, এখনই শীর্ষ নেতৃত্ব সব্যসাচীর বিরুদ্ধে কোনও কড়া ব্যবস্থা নেবে না। ভোট মিটলেই তাঁর বিরুদ্ধে কড়া ব্যবস্থা নেবে দল। এবিষয়ে অবশ্য মুখ খুলতে নারাজ কোনও নেতাই। কারণ ভোট বড়ো বালাই। বারাসত লোকসভায় সিংহভাগ অংশই সব্যসাচীর এলাকা। তাই নির্বাচনের আগে সব্যসাচীকে ঘাটাতে চায় না তৃণমূল।\n[আরও পড়ুন:তৃণমূল প্রধানের হুঁশিয়ারি! ভোট না দিলে কোন কোন সুবিধা বন্ধ জানালেন সোজা সাপ্টা]\nsabyasachi dutta trinamool congress bjp lok sabha elections 2019 kolkata সব্যসাচী দত্ত তৃণমূল কংগ্রেস বিজেপি কলকাতা লোকসভা নির্বাচন ২০১৯\nTrinamool Congress can step against Sabyasachi Dutta after Lok Sabha Election. The speculation is spread why Sabyasachi Dutta has no in campaigning,


তুরস্ক-যুক্তরাষ্ট্রের মধ্যে কূটনৈতিক বিরোধের কারণ তুরস্ক-যুক্তরাষ্ট্রের মধ্যে কূটনৈতিক বিরোধের কারণ – MatribhumirKhobor\nমঙ্গলবার, ০৩ অগাস্ট ২০২১, ০১:১৪ পূর্বাহ্ন\nতুরস্ক উপকূলের ইযমির শহরের একটি সরু রাস্তার পাশে হলুদ ফটকের একটি চার্চ। পিয়ের ফেরিঘাট থেকে অল্প হাঁটলেই সেখানে যাওয়া যায়। শুধুমাত্র একটি বিবর্ণ সাইনবোর্ডে এই চার্চের পরিচয় বলা হয়েছে। অল্প কিছু মানুষই এই চার্চে নিয়মিত ধর্মসভায় যাতায়াত করতেন।\nকিন্তু এখন সেই পরিস্থিতি পাল্টে গেছে। রোববারের প্রার্থনা সভায় এখন অসংখ্য আন্তর্জাতিক প্রতিবেদকের ভিড় লেগে যায়। সাম্প্রতিককালে যুক্তরাষ্ট্র আর তুরস্কের মধ্যে যে তিক্ত কূটনৈতিক টানাপড়েন শুরু হয়েছে, তার কেন্দ্রে রয়েছে এই চার্চ। কারণ এখানে কর্মরত মার্কিন ধর্মযাজক অ্যান্ড্রু ব্রনসনের বিরুদ্ধে সন্ত্রাসী কর্মকাণ্ডে সহযোগিতা করার অভিযোগ এনেছে আঙ্কারা।\nদু’বছর আগ পর্যন্ত অ্যান্ড্রু ব্রনসন শান্তিতেই চার্চে কাজ করতেন। তার এক বন্ধু জানিয়েছেন, ২০১০ সাল থেকে এখানে তৈরি করা ছোট্ট ধর্মসভা পরিচালনা করতেন ব্রনসন।\nউত্তর ক্যারোলিনার ব্রনসন তার স্ত্রী নোরিনকে নিয়ে তুরস্কে আসেন ১৯৯৩ সালে। এখানেই তারা তাদের তিন সন্তানকে বড় করেছেন। ২০১৬ সালের ৭ অক্টোবর এই দম্পতিকে স্থানীয় থানা থেকে ডেকে পাঠানো হয়। তারা স্বেচ্ছায় সেখানে যান। কিন্তু মুক্তি দেয়ার বদলে তাদের দু’জনকেই পুলিশ হেফাজতে রাখা হয়।\n২০১৬ সালে তুরস্কের প্রেসিডেন্ট রিসেপ তায়্যেপ এরদোয়ানের বিরুদ্ধে ব্যর্থ সামরিক অভ্যুত্থান চেষ্টার পর যে ৫০ হাজার মানুষকে গ্রেফতার করা হয়েছে তাদের মধ্যে ব্রনসন দম্পতিও রয়েছেন।\nকয়েকদিন পরে নোরিন ব্রনসনকে মুক্তি দেয়া হয়। তবে ডিসেম্বর মাসে ধর্মযাজক ব্রনসনের বিরুদ্ধে আনুষ্ঠানিকভাবে অভিযোগ গঠন করে তুরস্ক। সেখানে অভিযোগ আনা হয়, তিনি সশস্ত্র সন্ত্রাসী বাহিনীর সদস্য এবং তাকে কারাগারে পাঠিয়ে দেয়া হয়।\nস্থানীয় কৌসুলিরা বলছেন, ব্রনসনের সঙ্গে দু’টি গ্রুপের যোগাযোগ রয়েছে, যাদের সন্ত্রাসী বলে মনে করে তুরস্ক। অপরাধ প্রমাণিত হলে তার ৩৫ বছর পর্যন্ত কারাদণ্ড হতে পারে। তার বিরুদ্ধে অভিযোগ আনা হয়েছে যে, তিনি কুর্দিস্তান ওয়ার্কার্স পার্টিকে (পিকেকে) সাহায্য করছেন। এই দলের নেতা ফেতুল্লাহ গুলেন। তাকে ব্যর্থ সামরিক অভ্যুত্থান চেষ্টার জন্য দায়ী করে আসছে তুরস্ক।\nগুলেন যুক্তরাষ্ট্রের পেনসিলভানিয়ায় বসবাস করেন এবং অভ্যুত্থান চেষ্টার সঙ্গে কোনরকম জড়িত থাকার অভিযোগ নাকচ করে দিয়েছেন। বিচারের মুখোমুখি করতে তাকে তুরস্কে ফেরত পাঠানোর দাবি জানিয়েছে আঙ্কারা।\nব্রনসনের স্বজন এবং বন্ধুরা অভিযোগ করছেন, কূটনৈতিক দর কষাকষির হাতিয়ার হিসাবে এই ধর্মযাজককে ব্যবহার করার চেষ্টা করছে তুরস্ক। গ্রেফতারের ঘটনা তাকে আরো মহান করে তুলেছে। যুক্তরাষ্ট্রের প্রেসবাইটেরিয়ান সম্প্রদায়ের লোকজন তার জন্য প্রার্থনা করছে, এমনকি তার জন্য অনাহারেও থাকছে। তুরস্ক জানিয়েছে, আইন অনুযায়ী তার বিরুদ্ধে আদালতের কার্যক্রম চলছে।\nবর্তমান সংকটের শুরু হয় গত ১৮ জুলাই থেকে। সে সময় শুনানির পর তুরস্কের একটি আদালত ব্রনসনকে কারাগারে রাখার আদেশ দেন। মার্কিন প্রেসিডেন্ট ডোনাল্ড ট্রাম্প এই সিদ্ধান্তকে অসম্মান বলে বর্ণনা করেছেন এবং তাকে অবিলম্বে মুক্তি দেয়ার জন্য তুরস্কের প্রেসিডেন্ট এরদোয়ানের প্রতি আহবান জানিয়েছেন।\nতাকে দীর্ঘদিন ধরে জিম্মি করে রাখা হয়েছে বলে একটি টুইট বার্তায় লিখেছেন ট্রাম্প। তিনি বলেন, এরদোয়ানের উচিত এই চমৎকার ধর্মযাজক ও পিতার মুক্তির জন্য কিছু করা। তিনি অন্যায় কিছু করেননি, তার পরিবার তাকে পেতে চায়।\nস্বাস্থ্যের অবনতি ঘটার কারণে গত ২৫ জুলাই ব্রনসনকে কারাবন্দীর বদলে গৃহবন্দী করে রাখা হয়। এই সিদ্ধান্ততে ওয়াশিংটন স্বাগত জানালেও পর্যাপ্ত নয় বলে মনে করছে। ব্রনসনকে মুক্তি না দেয়ায় সর্বশেষ গত ১ অগাস্ট তুরস্কের বিচার এবং স্বরাষ্ট্রমন্ত্রীর ওপর নিষেধাজ্ঞা ঘোষণা করে হোয়াইট হাউস।\nমার্কিন পররাষ্ট্রমন্ত্রী মাইক পম্পেওর সর্বশেষ একটি চেষ্টার পর শুক্রবার ডোনাল্ড ট্রাম্প ঘোষণা দেন, তুরস্ক থেকে আমদানি করা স্টিল আর অ্যালুমিনিয়ামের ওপর শুল্ক দ্বিগুণ করা হবে। ট্রাম্প এক টুইটে বলেন, তুরস্কের সঙ্গে এই মুহূর্তে আমাদের সম্পর্ক ততটা ভালো নেই।\nএই পরিস্থিতি এখন পুরোমাত্রার একটি কূটনৈতিক সংকটে পরিণত হয়েছে। এর আগে ১৯৭৪ এবং ১৯৭৮ সালে তুরস্কের ওপর নিষেধাজ্ঞা আরোপ করেছিল যুক্তরাষ্ট্র। ১৯৭৪ সালে তুরস্ক সাইপ্রাসে অভিযান চালায়।\nসাম্প্রতিক এই নিষেধাজ্ঞার পর তুরস্কের লিরার মূল্যমান ২০ শতাংশ পড়ে গেছে। বিনিয়োগকারীরা বিক্রি বাড়িয়ে দেয়ায় আরো কয়েকটি উদীয়মান অর্থনীতির মুদ্রার মানও কমেছে। পাল্টা জবাব হিসাবে এরদোয়ান বলেছেন, মার্কিন ইলেকট্রনিক পণ্য বর্জন করবে তুরস্ক। মার্কিন সরবরাহকারীদের সঙ্গে ব্যবসা করা কোম্পানিগুলোকে বিকল্প খোঁজার জন্যও তিনি আহবান জানিয়েছেন।\nতিনি বলেন, আমি আমার জাতিকে আহবান জানাচ্ছি, বিশেষ করে আমাদের ব্যবসায়ী সম্প্রদায়কে; এখন আমাদের সবচেয়ে ভালো জবাব হবে চালকের আসনে শক্তভাবে বসা। আমরা আরো বেশি উৎপাদন করবো, আরো বেশি রপ্তানি করবো।\nটার্কিশ এয়ারলাইন্স এবং টার্ক টেলিকমের মতো বড় ব্যবসায়িক কোম্পানিগুলো ঘোষণা দিয়েছে, তারা যুক্তরাষ্ট্রভিত্তিক কোন মিডিয়ায় আর বিজ্ঞাপন দেবে না।\nযখন দুই ন্যাটো সহযোগী দেশের মধ্যে সম্পর্ক খারাপের দিকে যাচ্ছে, তখন রাশিয়ার পররাষ্ট্রমন্ত্রী সের্গেই লেভরভ তুরস্কের রাজধানী আঙ্কারায় বৈঠকের জন্য এসেছেন।\nযুক্তরাষ্ট্রকে এক হাত দেখে নেয়ার সুযোগের ব্যবহার করছেন মি. লাভরভ। রাশিয়া এবং তুরস্কের ওপর নিষেধাজ্ঞা ‘অবৈধ’ এবং ‘বিশ্ব বাণিজ্যে অন্যায় সুবিধা নিতে’ ওয়াশিংটন এসব করছে বলে তাদের দাবি।\nতুরস্ক আর যুক্তরাষ্ট্রের এই তিক্ত কূটনৈতিক বৈরিতার কোন সমাধানের আলো দেখা যাচ্ছে না- পাশাপাশি তুরস্কে মি. ব্রনসনের ভাগ্য অনিশ্চিত হয়ে পড়ছে।\nযুক্তরাষ্ট্রকে এক হাত দেখে নেয়ার সুযোগের ব্যবহার করছেন লাভরভ। রাশিয়া এবং তুরস্কের ওপর নিষেধাজ্ঞা অবৈধ এবং বিশ্ব বাণিজ্যে অন্যায় সুবিধা নিতে ওয়াশিংটন এসব করছে বলে তাদের দাবি। তুরস্ক আর যুক্তরাষ্ট্রের এই তিক্ত কূটনৈতিক বৈরিতার কোন সমাধানের আলো দেখা যাচ্ছে না। পাশাপাশি তুরস্কে ব্রনসনের ভাগ্য অনিশ্চিত হয়ে পড়েছে।


Imran Khan Invites Sunil Gavaskar, Kapil Dev, Amir Khan and others at his swering in ceremony - Anandabazar\nইমরানের শপথে ডাক সানি, কপিল, আমিরকেও\n২ অগস্ট, ২০১৮, ০২:২১:৪৮\nশেষ আপডেট: ১৮ জানুয়ারি, ২০১৯, ১৩:৫৭:৫৯\nভারতীয় ক্রিকেটের কথা উঠলেই এক নিঃশ্বাসে দু’টো নাম বলেন তিনি। ধরে ধরে বুঝিয়েও দেন, ওই নাম দু’টো কী অপরিসীম অবদান রেখে গিয়েছে তাঁর প্রতিবেশী দেশের ক্রিকেটে। বিশ্বকাপ জেতা বাদ দিলে নিজের জীবনের সম্ভবত সব চেয়ে গুরুত্বপূর্ণ মোড়ে সেই দুই কিংবদন্তিকেই পাশে ডেকে নিলেন ইমরান খান।\n১১ অগস্ট পাক প্রধানমন্ত্রী হিসেবে ইমরানের শপথ অনুষ্ঠানে হাজির থাকার আমন্ত্রণ পেলেন সুনীল গাওস্কর এবং কপিল দেব। ডাক পেয়েছেন প্রাক্তন ক্রিকেটার, বর্তমানে রাজনীতিক নভজ্যোৎ সিধু।\nএবং আমির খান। পাঁচ বছর আগে ইমরান যখন ভারতে যান, এক অনুষ্ঠানে বলিউডের নায়ক তাঁকে বলেছিলেন, ‘‘পাকিস্তান নিয়ে আপনার স্বপ্নটা আমার ভাল লেগেছে। প্রার্থনা করছি, তা সফল হোক। আপনি ভোটে জিতলে আপনার জয় সেলিব্রেট করতে নিশ্চয়ই আসব পাকিস্তানে।’’\nইমরান বুঝিয়ে দিলেন, ‘লগান’-এর ‘ভুবন’-এর সে দিনের কথাগুলো ভোলেননি তিনি। পাকিস্তান তেহরিক-এ-ইনসাফ (পিটিআই)-এর মুখপাত্র ফওয়াদ চৌধরি আজ পাক সুপ্রিম কোর্টের বাইরে সংবাদমাধ্যমকে খবরটা দেন। দলের তরফে গাওস্কর, কপিল, সিধু এবং আমিরকে শপথে আমন্ত্রণের কথা জানান তিনি।\nআর নরেন্দ্র মোদী? কাল শোনা গিয়েছিল, ভারতের প্রধানমন্ত্রী-সহ সার্ক রাষ্ট্রপ্রধানদের শপথে ডাকতে পারেন ইমরান। কিন্তু বিশেষ সূত্র উদ্ধৃত করে এ দেশের সংবাদমাধ্যম জানাচ্ছে, বিষয়টি নিয়ে পাক বিদেশ মন্ত্রকের মতামত চেয়েছে পিটিআই।\nদলের দুই বরিষ্ঠ নেতা আজ পাক বিদেশসচিব তেহমিনা জানজুয়ার সঙ্গে দেখা করে জানতে চান, এই অল্প সময়ের মধ্যে মোদী-সহ এত জন রাষ্ট্রপ্রধানকে আমন্ত্রণ জানানো সম্ভব কি না। বিদেশ মন্ত্রক জানায়, বিষয়টি স্পর্শকাতর এবং এ ক্ষেত্রে পরিপ্রেক্ষিত বিচার করে দেখতে হবে। তবে সূত্রের দাবি, মোদী আমন্ত্রণ প্রত্যাখ্যান করলে ইমরান যে বড়সড় বিড়ম্বনায় পড়বেন, বিদেশ মন্ত্রক তা বুঝিয়ে দিয়েছে পিটিআই নেতাদের। মুখপাত্র জানান, তাঁরা বিদেশ মন্ত্রকের উত্তরের অপেক্ষা করছেন।\nবুধবারের সন্ধেয় অবশ্য ঝড় তুলল তিনটে নামই। গাওস্কর-কপিল-আমির। উঠে এল অনেক দিন আগেকার একটা ভিডিয়ো। কমেন্ট্রি বক্সে রামিজ রাজা বলছেন, মাঠেই ইমরান তাঁর বোলিংয়ের বিরুদ্ধে গাওস্করের ব্যাটিং দেখে শিখতে বলতেন সতীর্থদের। বলতেন, ‘‘দেখো ইয়ে ক্যায়সে খেলতা হ্যায়।’’ রামিজ ‘কাপ্তান’-এর গলা নকল করতেই গাওস্কর বলে উঠলেন, ‘‘সাবধান র‌্যাম্বো! তুমি যাকে নকল করছ, সে কিন্তু প্রধানমন্ত্রী হতে পারে!’’\nগাওস্করকে যেমন তাঁর বুদ্ধিদীপ্ত, গোছানো ইনিংস, জোরে বোলিংয়ের বিরুদ্ধে একা কুম্ভ হয়ে লড়ে যাওয়ার জন্য কুর্নিশ করে এসেছেন ইমরান, তেমনই কপিলকে এক বার নিজের থেকেও বড় অলরাউন্ডার বলেছিলেন। বলেছিলেন, পেস বোলিংয়ে ভারতের প্রত্যাঘাতের মুখ কপিল ব্যাট হাতেও ম্যাচের রং বদলে দিতেন বারবার। পাক ভোটের ফল বেরোনোর পরে উচ্ছ্বাস লুকোননি কপিলও। আর সিধু বলেছিলেন, ‘‘ডুবন্ত নৌকাকে বাঁচাতে এমন একটা সাচ্চা লোকেরই দরকার, যে নেতৃত্ব দেয় সামনে থেকে।’’\nসকলেই কি যাবেন শপথ অনুষ্ঠানে? আজ রাত পর্যন্ত শুধু সিধুই জানিয়েছেন, আমন্ত্রণ গ্রহণ করছেন তিনি। সন্দেহ নেই, দুর্লভ ফ্রেমের অপেক্ষায় ইসলামাবাদ!\nTAGS : Imran Khan Swering In Kapil Dev Navjot Singh Sidhu Sunil Gavaskar Aamir Khan\nসোশ্যাল মিডিয়ায় নজরদারি, অভিযুক্ত পাকিস্তান সরকার\nপাকিস্তান সবচেয়ে বিপজ্জনক দেশ, বললেন প্রাক্তন মার্কিন গুপ্তচর\nমাসুদের সম্পত্তি বাজেয়াপ্ত করার নির্দেশ দিল পাকিস্তান, নিষেধাজ্ঞা চলাফেরাতেও\n‘আমাদের সম্পর্কটা লোহার মতো শক্ত’, বেজিংয়ে ইমরানের সঙ্গে বৈঠকের পর বললেন শি


বাংলাদেশে সংখ্যালঘুরা নির্যাতিত হয় না: পররাষ্ট্রমন্ত্রী আব্দুল মোমেন\nভারতের নাগরিকত্ব সংশোধনী বিল নিয়ে বাংলাদেশ জুড়েই প্রতিক্রিয়া। ধর্মীয় সংখ্যালঘুরাও উদ্বেগ প্রকাশ করেছেন। বিরোধী বিএনপিসহ একাধিক রাজনৈতিক দল প্রতিক্রিয়া ব্যক্ত করেছে।\nসরকারের তরফেও পররাষ্ট্রমন্ত্রী ড. একে আব্দুল মোমেন সতর্ক প্রতিক্রিয়া জানিয়েছেন। তার মতে, ভারত ঐতিহাসিকভাবে একটি ধর্মনিরপেক্ষ রাষ্ট্র। সেখান থেকে পদস্খলন হলে দেশটির ঐতিহাসিক অবস্থান দুর্বল হয়ে যাবে। ঢাকাস্থ যুক্তরাষ্ট্রের রাষ্ট্রদূত আর্ল মিলারের সঙ্গে বৈঠকের পর ড. মোমেন সাংবাদিকদের বলেন, আমাদের সরকারের অনেক বড় বড় সিদ্ধান্ত নেয় অন্য ধর্মের লোক। আমরা তাদের বাংলাদেশের নাগরিক হিসেবে একই দৃষ্টিতে দেখি। কে কোন ধর্মের সেটা আমরা বিচার করি না। বৈঠকে রাষ্ট্রদূত মিলার বলেছেন, তারা ধর্মীয় স্বাধীনতায় বিশ্বাসী। ভারতে ধর্মভিত্তিক যে নাগরিকত্ব বিল পাস হয়েছে তাতে তাদের নিজের অবস্থানকেই দুর্বল করেছে।\nনাগরিকত্ব বিল নিয়ে ভারতের স্বরাষ্ট্রমন্ত্রী অমিত শাহ যে বক্তব্য দিয়েছেন তার সঙ্গে দ্বিমত পোষণ করে ড. মোমেন বলেন, বাংলাদেশে ধর্মীয় সংখ্যালঘুরা এখনো নির্যাতিত হয় তা সঠিক নয়। বাংলাদেশে এখন ধর্ম যার যার, উৎসব সবার। এখানে সব ধর্মের প্রতি মানুষের শ্রদ্ধাবোধ রয়েছে।\nমিয়ানমার নেত্রী অং সান সুচির সমালোচনা করে বাংলাদেশের পররাষ্ট্রমন্ত্রী বলেন, তার আচরণে আমরা দুঃখ পেয়েছি। পররাষ্ট্রমন্ত্রী বলেন, রোহিঙ্গা গণহত্যার বিচারে আন্তর্জাতিক বিচার আদালতে গাম্বিয়া যে লড়াই করছে তা সত্যিই প্রশংসনীয়।\nপররাষ্ট্রমন্ত্রীর সঙ্গে বৈঠক শেষে যুক্তরাষ্ট্রের রাষ্ট্রদূত সাংবাদিকদের সামনে মিয়ানমারের সেনা প্রধানসহ ৪ শীর্ষ কর্মকর্তার বিরুদ্ধে যুক্তরাষ্ট্রের কঠোর নিষেধাজ্ঞা সম্বলিত ট্রেজারি বিবৃতি পাঠ করে শোনান। কোন প্রেক্ষাপটে যুক্তরাষ্ট্র এই সিদ্ধান্ত নিয়েছে তা পররাষ্ট্রমন্ত্রীকে অবহিত করেন।


শতবর্ষের অমরত্বে বঙ্গবন্ধু শেখ মুজিবুর রহমান - বঙ্গবন্ধু পরিষদ\nপ্রবন্ধ সমগ্র\tJun 3, 20200160 Add to Reading List\nসোনা কান্তি বড়ুয়া : আমি পড়ি বঙ্গবন্ধুর ‘জয় বাংলা কবিতা খানি’ কৌতূহল ভরে! জয় হে বাংলার মর্মভেদী দেবদূত শেখ মুজিবুর রহমান। শতবর্ষের আলোকে বঙ্গবন্ধু শেখ মুজিবুর রহমান (১৯২০-১৯৭৫) জাতির জনক এবং বাংলাদেশের প্রথম রাষ্ট্রপতি (২৬ মার্চ ১৯৭১ থেকে ১১ জানয়ারি ১৯৭২)। শেখ মুজিবুর রহমান ফরিদপুর জেলার গোপালগঞ্জ মহকুমার টুঙ্গীপাড়া গ্রামে ১৯২০ সালের ১৭ মার্চ জন্মগ্রহণ করেন। তাঁর পিতা শেখ লুৎফর রহমান ছিলেন গোপালগঞ্জ দেওয়ানি আদালতের সেরেস্তাদার। মুজিব ছয় ভাই-বোনের মধ্যে তৃতীয় ছিলেন। তিনি স্থানীয় গীমাডাঙ্গা স্কুলে প্রাথমিক শিক্ষা লাভ করেন। চোখের সমস্যার কারণে তাঁর প্রাথমিক শিক্ষা চার বছর ব্যাহত হয়। ১৯৪২ সালে তিনি গোপালগঞ্জ মিশনারী স্কুল থেকে ম্যাট্রিক, ১৯৪৪ সালে কলকাতার ইসলামিয়া কলেজ থেকে আই.এ এবং একই কলেজ থেকে ১৯৪৭ সালে বি.এ পাশ করেন। খুব কম মানুষেরই অমরত্বের বাসনা পূর্ণ হয়। পূর্ণ হয় কেবল তাঁদেরই, যাঁরা নিজেদের উৎসর্গ করেন ‘সকলের তরে সকলে আমরা, প্রত্যেকে মোরা পরের তরে। বিশ্বকবি রবীন্দ্রনাথ ঠাকুরের ভাষায়,\nবঙ্গবন্ধুর শতবর্ষের আলোকে আমার ভাষায়,\nআমি পড়ি বঙ্গবন্ধুর জয় বাংলা কবিতা খানি “কৌতূহল ভরে” সেই মহা গৌরবময় ঐতিহাসিক ৭ই মার্চ ১৯৭১ সালের পরে!\nজয় বাংলার অমরত্বের বরপুত্র শেখ মুজিবুর রহমান!\nবাংলার জনগণ মনঅধিনায়ক বঙ্গবন্ধু জাতির পিতা মহা ভাগ্যবান,\nশতবর্ষের আলোকে বঙ্গবন্ধুর জয়! যিনি মহাকাল করেছেন জয়।\nজয় বাংলার জয়, বঙ্গবন্ধুর জয়!\nবঙ্গবন্ধু শেখ মুজিবুর রহমান (১৯২০-১৯৭৫) মানুষ হিসেবে এ নশ্বর পৃথিবীতে তাঁর “সেই স্বপ্নটি ছিল বাংলাদেশ সৃষ্টিকে ষোলোকলায় পূর্ণতা দিয়ে আজও তাই বঙ্গবন্ধু অমরত্বের বরপুত্র। বাংলাদেশ শত বছর পরেও তিনি তাঁর বাংলাদেশ অমরত্বে বেঁচে থাকবেন। জয় বাংলা ধ্বনিত হয় হৃদয় স্পন্দনে। স্বাধীন বাংলাদেশে বঙ্গবন্ধু অবদান মহাকাব্য! শতবর্ষের আলোকে বাঙালি মানসের আবেগ, যাহা জয় বাংলার অমরত্বের বরপুত্র শেখ মুজিবুর রহমান ব্যক্ত করেছেন “জয় বাংলা!” বঙ্গবন্ধু শেখ মুজিবুর রহমানের সেই সুকীর্তি এবং সুকর্ম মানুষকে অমরত্ব দান করে, যা মানবজাতিকে সব ধরনের শৃঙ্খল থেকে মুক্তির পথ দেখায়।\nজয় বাংলার জয় বঙ্গবন্ধুর জয়!\n১৯৭১ সালের ৭ মার্চ মুজিব রেসকোর্স ময়দানে দশ লক্ষ লোকের বিশাল জমায়েতে তাঁর ঐতিহাসিক ভাষণ দেন যা বাঙালি জাতির ইতিহাসে যুগ সন্ধিক্ষণ হিসেবে চিহ্নিত থাকবে। মুজিব তাঁর ভাষণে নির্বাচিত প্রতিনিধিদের কাছে ক্ষমতা হস্তান্তর করতে ব্যর্থ সামরিক কর্তৃপক্ষের বিরুদ্ধে সুনির্দিষ্ট কিছু অভিযোগ আনেন। বক্তৃতার শেষে মুজিব ঘোষণা করেন: ‘প্রত্যেক ঘরে ঘরে দূর্গ গড়ে তোল। তোমাদের যা কিছু আছে তাই নিয়ে শত্রæর মোকাবিলা করতে হবে… মনে রাখবা, রক্ত যখন দিয়েছি, রক্ত আরো দেব, এদেশের মানুষকে মুক্ত করে ছাড়বো ইনশাল্লাহ… এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।’\nসেই মহা গৌরবময় ঐতিহাসিক ৭ই মার্চ ১৯৭১ সালে বাংলাদেশের অমর স্বাধীনতা মহাকাব্যের মহাকবি জাতির পিতা বঙ্গবন্ধু ঢাকার রেসকোর্সের (সোহরাওয়ার্দী উদ্যান) মহাজনসমুদ্রে জনগণমনের মুক্তির মঞ্চে দাঁড়িয়ে জলদ গম্ভীর স্বরে ঘোষণা করেছিলেন, “এবারের সংগ্রাম স্বাধীনতার সংগ্রাম।” এমন অকুতোভয় বঙ্গবন্ধুর মতো মহাবীর কে কবে দেখেছেন? পাল রাজত্বের পর আগামি দিনের ইতিহাসে “বঙ্গবন্ধু অবদান!” বিশ্বকবি রবীন্দ্র নাথ ঠাকুরের ভাষায়,\n‘আজিকার বসন্তের আনন্দ-অভিবাদন\nহৃদয়স্পন্দনে তব, ভ্রমর গুঞ্জনে নব,\nবঙ্গবন্ধু শেখ মুজিবুর রহমান! স্কুল জীবন থেকেই মুজিবের মধ্যে নেতৃত্বের গুণাবলীর বিকাশ ঘটে। তিনি যখন গোপালগঞ্জ মিশনারী স্কুলের ছাত্র সে সময় একবার বাংলার মুখ্যমন্ত্রী এ.কে ফজলুল হক ঐ স্কুল পরিদর্শনে আসেন (১৯৩৯)। শোনা যায়, ঐ অঞ্চলের অনুন্নত অবস্থার প্রতি মুখ্যমন্ত্রীর দৃষ্টি আকর্ষণের জন্য তরুণ মুজিব বিক্ষোভ সংগঠিত করেন। ম্যাট্রিক পাশের পর মুজিব কলকাতায় গিয়ে ইসলামিয়া কলেজে ভর্তি হন। সেখান থেকেই তিনি আই.এ ও বি.এ পাশ করেন।\n১৯৪৬ সালে তিনি ইসলামিয়া কলেজ ছাত্র-সংসদের সাধারণ সম্পাদক নির্বাচিত হন। তিনি বঙ্গীয় প্রাদেশিক মুসলিম লীগের একজন সক্রিয় কর্মী এবং ১৯৪৩ সাল থেকে নিখিল ভারত মুসলিম লীগ কাউন্সিলের সদস্য ছিলেন। রাজনীতিতে তিনি ছিলেন এইচ. এস সোহরাওয়ার্দীর একজন একনিষ্ঠ অনুসারী। ১৯৪৬ সালের সাধারণ নির্বাচনে মুসলিম লীগ শেখ মুজিবকে ফরিদপুর জেলায় দলীয় প্রার্থীদের পক্ষে নির্বাচনী প্রচারণার দায়িত্ব অপর্ণ করে।\nভারত বিভাগের (১৯৪৭) পর তিনি ঢাকা বিশ্ববিদ্যালয়ে আইন অধ্যয়নের জন্য ভর্তি হন। তবে পড়াশুনা শেষ করতে পারেননি। কারণ চতুর্থ শ্রেণির কর্মচারীদের ন্যায্য দাবি দাওয়ার প্রতি বিশ্ববিদ্যালয় কর্তৃপক্ষের ঔদাসীন্যের বিরুদ্ধে তাদের বিক্ষোভ প্রদর্শনে উস্কানি দেওয়ার অভিযোগে তাঁকে ১৯৪৯ সালের প্রথমদিকে বিশ্ববিদ্যালয় থেকে বহিস্কার করা হয়।\n১৯৪৮ সালে পূর্ব পাকিস্তান মুসলিম ছাত্রলীগ গঠনে প্রধান সংগঠকদের একজন ছিলেন শেখ মুজিব। বস্তুত জেলে অন্তরীণ থাকা অবস্থায় নবগঠিত পূর্ব পাকিস্তান আওয়ামী মুসলিম লীগের (১৯৪৯) যুগ্ম সম্পাদকের তিনটি পদের মধ্যে একটিতে নির্বাচিত হওয়ার মধ্য দিয়ে শেখ মুজিবের সক্রিয় রাজনৈতিক জীবন শুরু হয়। অপর দুই যুগ্ম সম্পাদক ছিলেন খোন্দকার মোশতাক আহমদ এবং এ.কে রফিকুল হোসেন। ১৯৫৩ সালে শেখ মুজিব পূর্ব পাকিস্তান আওয়ামী মুসলিম লীগের সাধারণ সম্পাদক নির্বাচিত হন এবং ১৯৬৬ সাল পর্যন্ত এ পদে বহাল ছিলেন। ১৯৬৬ সালেই তিনি দলের সভাপতি হন। দলকে ধর্মনিরপেক্ষ চরিত্র দেওয়ার জন্য ১৯৫৫ সালে মুজিবের উদ্যোগে দলের নাম হতে ‘মুসলিম’ শব্দটি বাদ দেওয়া হয়। ১৯৪৭ সালের পর রাজনীতিতে তাঁর যে ধর্মনিরপেক্ষ দৃষ্টিভঙ্গির উন্মেষ ঘটেছিল এ ছিল তারই প্রতিফলন।\nপাকিস্তানি জান্তা বঙ্গবন্ধুর বিচার করে মৃত্যুদন্ডাদেশ দিলে বিশ্ব নেতৃবৃন্দ তাঁর জীবন বাঁচাতে উদ্যোগী হন। ১৯৭১ সালের ১৬ ডিসেম্বর পাকিস্তানি দখলদারী থেকে বাংলাদেশ স্বাধীন হওয়ার পর শেখ মুজিবকে পাকিস্তানি কারাগার হতে মুক্তি দেওয়া হয় এবং ১৯৭২ সালের ১০ জানয়ারি তিনি লন্ডন হয়ে বিজয়ীর বেশে স্বদেশ প্রর্ত্যাবর্তন করেন। সারা দেশে আনন্দ ও উচ্ছ্বাসের বন্যা বয়ে যায়। সমাজের সর্বস্তরের লাখো জনতা তেজগাঁও পুরাতন বিমানবন্দরে তাঁকে বীরোচিত অভ্যর্থনা জানায়। নতুন প্রজাতন্ত্রের নেতৃত্বকে ঘিরে এবং সেই সূত্রে বাংলাদেশের ভবিষ্যত নিয়ে যে অনিশ্চয়তার কালো মেঘ জমে উঠেছিল তাঁর স্বদেশ প্রত্যাবর্তনের মধ্য দিয়ে তা তিরোহিত হয়।\nলন্ডন থেকে প্রকাশিত দৈনিক গার্ডিয়ান পত্রিকার ১৯৭২ সালের ১০ জানয়ারির সম্পাদকীয়তে বলা হয়েছিল : ‘শেখ মুজিব ঢাকা বিমানবন্দরে পর্দাপণ করা মাত্র নতুন প্রজাতন্ত্র এক সুদৃঢ় বাস্তবতা লাভ করে।’\nশেখ মুজিবের মুক্তির পরবর্তী দিন সর্বদলীয় ছাত্র সংগ্রাম পরিষদ রমনা রেসকোর্সে (বর্তমান সোহরাওয়ার্দী উদ্যান) শেখ মুজিবের সম্মানে গণসম্বর্ধনার আয়োজন করে। এ সর্বদলীয় ছাত্র সংগ্রাম পরিষদই শেখ মুজিবকে নিঃশর্ত মুক্তি প্রদানে সরকারকে বাধ্য করার ব্যাপারে সবচাইতে কার্যকর রাজনৈতিক এবং সামাজিক শক্তি বলে প্রমাণিত হয়। সংগ্রাম পরিষদের পক্ষ থেকে পরিষদের সভাপতি তোফায়েল আহমদ শেখ মুজিবকে ‘বঙ্গবন্ধু’ উপাধিতে ভূষিত করেন। মুজিবের মধ্যে তারা এমন একজন ত্যাগী নেতার প্রতিফলন দেখতে পান যিনি ২৩ বছরের পাকিস্তানি শাসনামলের প্রায় বারো বছর জেলে কাটিয়েছেন। বারো বছর জেলে এবং দশ বছর কড়া নজরদারীতে থাকার কারণে শেখ মুজিবের কাছে পাকিস্তানকে নিজের স্বাধীন বাসভূমির পরিবর্তে বরং কারাগার বলেই মনে হতো।\nআওয়ামী লীগের সাংগঠনিক কাজে পুরোপুরি আত্মনিয়োগের জন্য শেখ মুজিবুর রহমান মুখ্যমন্ত্রী আতাউর রহমান খানের মন্ত্রিসভায় (১৯৫৬-৫৮) মাত্র নয় মাস কাজের পর মন্ত্রীপদে ইস্তফা দেন।\n১৯৬৪ সালে জেনারেল আইয়ুব খানের শাসনামলে আওয়ামী লীগকে পুনরুজ্জীবিত করার মতো সাহসিকতা দেখিয়েছেন শেখ মুজিব, যদিও তাঁর রাজনৈতিক গুরু সোহরাওয়ার্দী রাজনৈতিক দলগুলিকে নিষিদ্ধ রেখে পাকিস্তানে সাংবিধানিক শাসন পুনঃপ্রতিষ্ঠার জন্য ন্যাশনাল ডেমোক্রেটিক ফ্রন্ট নামে একটি রাজনৈতিক মোর্চার ব্যানারে কাজ করার সপক্ষে ছিলেন। পাকিস্তান ধারণাটির ব্যাপারে ইতোমধ্যেই মুজিবের মোহমুক্তি ঘটেছিল। পাকিস্তানের দ্বিতীয় গণপরিষদ ও আইনসভার সদস্য (১৯৫৫-১৯৫৬) এবং পরবর্তীতে জাতীয় পরিষদের সদস্য (১৯৫৬-১৯৫৮) হিসেবে তাঁর এমন ধারণা হয়েছিল যে, পূর্ব পাকিস্তানের প্রতি পশ্চিম পাকিস্তানের নেতাদের মনোভাবের মধ্যে সমতা ও সৌভ্রাতৃত্ব বোধ ছিল না।\nশেখ মুজিব ছিলেন ভাষা আন্দোলনের প্রথম কারাবন্দীদের একজন (১১ মার্চ ১৯৪৮)। ১৯৫৫ সালের ২১ সেপ্টেম্বর পাকিস্তান গণপরিষদে বাংলা ভাষার প্রশ্নে তাঁর প্রদত্ত ভাষণ ছিল উল্লেখযোগ্য। মাতৃভাষায় বক্তব্য রাখার অধিকার দাবি করে শেখ মুজিবুর রহমান বলেন, ‘আমরা এখানে বাংলায় কথা বলতে চাই। আমরা অন্য কোনো ভাষা জানি কি জানি না তাতে কিছুই যায় আসে না। যদি মনে হয় আমরা বাংলাতে মনের ভাব প্রকাশ করতে পারি তাহলে ইংরেজিতে কথা বলতে পারা সত্তে¡ও আমরা সবসময় বাংলাতেই কথা বলব। যদি বাংলায় কথা বলতে দেওয়া না হয় তাহলে আমরা পরিষদ থেকে বেরিয়ে যাবো। কিন্তু পরিষদে বাংলায় কথা বলতে দিতে হবে। এটাই আমাদের দাবি।’\nতো ১৯৫৫ সালের ২৫ আগস্ট গণপরিষদে প্রদত্ত আরেক ভাষণে শেখ মুজিব পূর্ববঙ্গের নাম পরিবর্তন করে পূর্ব পাকিস্তান রাখার প্রতিবাদে যে বক্তব্য রাখেন তাও সমভাবে প্রাসঙ্গিক: ‘স্যার, আপনি লক্ষ্য করে থাকবেন যে, তারা পূর্ববঙ্গের স্থলে ‘পূর্ব পাকিস্তান’ বসাতে চায়। আমরা বহুবার দাবি জানিয়ে এসেছি যে, [পূর্ব] পাকিস্তানের পরিবর্তে আপনাদের পূর্ব [বঙ্গ] ব্যবহার করতে হবে। ‘বঙ্গ’ শব্দটির একটি ইতিহাস আছে, আছে নিজস্ব একটি ঐতিহ্য…’।\n১৯৬৬ সালে তিনি তাঁর বিখ্যাত ছয়দফা কর্মসূচী ঘোষণা করেন এবং এই ছয় দফাকে আখ্যায়িত করেন ‘আমাদের (বাঙালিদের) মুক্তি সনদ’ রূপে। দফাগুলো হলো : ১. ফেডারেল রাষ্ট্র গঠন এবং সার্বজনীন প্রাপ্ত বয়স্ক ভোটাধিকারের ভিত্তিতে সংসদীয় পদ্ধতির সরকার প্রবর্তন; ২. প্রতিরক্ষা ও পররাষ্ট্র ব্যতীত অপর সকল বিষয় ফেডারেটিং ইউনিট বা প্রাদেশিক সরকারগুলির হাতে ন্যস্ত করা; ৩. দুই রাষ্ট্রের জন্য পৃথক মুদ্রা চালু করা অথবা পূর্ব পাকিস্তান থেকে পশ্চিম পাকিস্তানে মূলধন পাচার রোধে কার্যকর ব্যবস্থা গ্রহণ; ৪. করারোপের সকল ক্ষমতা ফেডারেটিং রাষ্ট্রগুলির হাতে ন্যস্ত করা; ৫. আন্তর্জাতিক বাণিজ্যের ক্ষেত্রে রাষ্ট্রসমূহকে স্বাধীনতা প্রদান; ৬. রাষ্ট্রসমূহকে নিজের নিরাপত্তার জন্য মিলিশিয়া বা আধা সামরিক বাহিনী গঠনের ক্ষমতা প্রদান করা। সংক্ষেপে এ কর্মসূচীর মধ্য দিয়ে রাজনীতির প্রতি তাঁর এক নূতন দৃষ্টিভঙ্গী উন্মোচিত হয়। প্রকৃতপক্ষে ছয়-দফা কর্মসূচীর অর্থ ছিল কার্যত পূর্ব পাকিস্তানের জন্য স্বাধীনতা। সকল রাজনৈতিক দলের রক্ষণশীল সদস্যরা এ কর্মসূচীকে আতঙ্কের চোখে দেখলেও এটা তরুণ প্রজন্ম বিশেষত ছাত্র, যুবক এবং শ্রমজীবি মানুষের মধ্যে নূতন জাগরণের সৃষ্টি করে। বিশ শতকের ষাটের দশকের প্রথমদিকে শেখ মুজিবুর রহমান রাজনীতিতে প্রাধান্য লাভ করেন। অসাধারণ সাংগঠনিক দক্ষতার দ্বারা শেখ মুজিব আওয়ামী লীগকে আন্তঃদলীয় রাজনীতি থেকে মুক্ত করে দলের মূল স্রোত থেকে কিছু কিছু উপদলের বেরিয়ে যাওয়া রোধ করতে সক্ষম হন। সম্মোহনী শক্তিসম্পন্ন সংগঠক শেখ মুজিব দলের উপর পূর্ণ কর্তৃত্ব স্থাপন করতে পেরেছিলেন।\nমুজিব কর্তৃক ছয়দফা কর্মসূচীর চ্যালেঞ্জ ছুড়ে দেওয়ার পর আইয়ুব সরকার তাঁকে কারারুদ্ধ করে। শেখ মুজিব এবং আরও চৌত্রিশ জনের বিরুদ্ধে আগরতলা ষড়যন্ত্র মামলা নামে একটি রাষ্ট্রদ্রোহিতার মামলা দায়ের করা হয়। সরকারিভাবে এ মামলাটির নাম দেয়া হয় ‘রাষ্ট্র বনাম শেখ মুজিবুর রহমান এবং অন্যান্য’। মামলায় অভিযুক্তদের অধিকাংশই ছিলেন পাকিস্তান বিমান এবং নৌবাহিনীর বাঙালি অফিসার এবং কর্মচারী। এদের মধ্যে তিনজন ছিলেন উর্দ্ধতন বাঙালি বেসামরিক কর্মকর্তা। মুজিব ইতোমধ্যে কারারুদ্ধ থাকায় তাঁকে এক নম্বর আসামী হিসেবে গ্রেফতার দেখানো হয়। এ মামলায় শেখ মুজিবের বিরুদ্ধে অভিযোগ আনা হয় যে তিনি অন্যান্য আসামীর যোগসাজশে পাকিস্তান রাষ্ট্রের বিরুদ্ধে ষড়যন্ত্রে লিপ্ত ছিলেন। অভিযোগ মতে শেখ মুজিবুর রহমান এবং অন্যান্য আসামী ভারতের সহায়তায় পূর্ব পাকিস্তানকে বলপূর্বক বিচ্ছিন্ন করার গোপন পরিকল্পনা করছিলেন। পাল্টা আঘাত হানার এ চালটি অবশ্য বুমেরাং হয়েছিল। ঢাকা কুর্মিটোলা ক্যান্টনমেন্টে একটি বিশেষ ট্রাইব্যুনালে মামলাটির বিচার চলছিল যেটা পূর্ব পাকিস্তানের প্রতি পাকিস্তানের আধিপত্যবাদী মনোভাবের বিরুদ্ধে বাঙালিদের আবেগ অনুভূতিকে প্রবলভাবে আলোড়িত করে। আগরতলা ষড়যন্ত্র মামলার বিচারের সময় মুজিবের জনমোহিনী রূপ আরোও বিকশিত হয় এবং সমগ্র জাতি তাদের নেতার বিচারের বিরুদ্ধে রুখে দাঁড়ায়। ১৯৬৯ সালের প্রথমদিকে বিশেষত তরুণ প্রজন্মের দ্বারা সংগঠিত গণআন্দোলন এমন এক পর্যায়ে পৌঁছে যে আইয়ুর সরকার দেশে আসন্ন একটি গৃহযুদ্ধ এড়ানোর চেষ্টায় মামলাটি প্রত্যাহার করে নেয়। শেখ মুজিব ১৯৬৯ সালের ২২ ফেব্রæয়ারি নিঃশর্ত মুক্তিলাভ করেন।\n১৯৭০ সালের ডিসেম্বর মাসে অনুষ্ঠিত পাকিস্তানের প্রথম সাধারণ নির্বাচনের মধ্য দিয়ে বঙ্গবন্ধু শেখ মুজিবুর রহমান পূর্ব পাকিস্তানের জনগণের একমাত্র মুখপাত্র হিসেবে আবির্ভূত হন। তাঁর নেতৃত্বে আওয়ামী লীগ পাকিস্তান জাতীয় পরিষদে পূর্ব পাকিস্তানের জন্য বরাদ্দ ১৬৯টি আসনের মধ্যে ১৬৭টি আসনে (মহিলাদের জন্য সংরক্ষিত সাতটি আসনসহ) জয়লাভ করে। আপামর জনগণ তাঁকে ছয়দফা মতবাদের পক্ষে নিরঙ্কুশ ম্যান্ডেট প্রদান করে। ছয় দফা বাস্তবায়নের দায়িত্ব তাঁর উপরই বর্তায়। ১৯৭১ সালের ৩ জানয়ারি বঙ্গবন্ধু শেখ মুজিবুর রহমান পূর্ব পাকিস্তানের সব প্রতিনিধিদের উপস্থিতিতে রমনা রেসকোর্সে একটি ভাবগম্ভীর অনুষ্ঠানের আয়োজন করেন এবং শপথ নেন যে, পাকিস্তানের শাসনতন্ত্র প্রয়নের সময় তারা কখনও ছয়দফা থেকে বিচ্যুত হবেন না।\nএ পরিস্থিতিতে জেনারেল ইয়াহিয়ার সামরিক জান্তা এবং পশ্চিম পাকিস্তানের নির্বাচিত নেতা জুলফিকার আলী ভুট্টো বঙ্গবন্ধু শেখ মুজিবুর রহমানকে কেন্দ্রে সরকার গঠন করতে না দেওয়ার জন্য ষড়যন্ত্রে লিপ্ত হন। প্রেসিডেন্ট ইয়াহিয়া খান ১৯৭১ সালের ১ মার্চ এক ঘোষণায় ৩ মার্চ ঢাকায় অনুষ্ঠেয় জাতীয় পরিষদের অধিবেশন একতরফাভাবে স্থগিত করেন। এ ঘোষণার ফলে পূর্ব পাকিস্তানে সর্বাত্মক বিক্ষোভের আগুন জ্বলে উঠে। এরই পরিপ্রেক্ষিতে বঙ্গবন্ধু পূর্ব পাকিস্তানে সর্বাত্মক অসহযোগ আন্দোলনের ডাক দেন। সমগ্র প্রদেশ তাঁকে সমর্থন জানায়। অসহযোগ আন্দোলন চলাকালে (২-২৫ মার্চ ১৯৭১) পূর্ব পাকিস্তানের গোটা বেসামরিক প্রশাসন তাঁর নিয়ন্ত্রণে চলে আসে এবং তাঁর নির্দেশমত চলে। তিনি কার্যত অর্থে প্রাদেশের সরকার প্রধান হয়ে যান। লন্ডনের দৈনিক Evening Standard পত্রিকার ভাষায়: ‘জনতার পুরোপুরি সমর্থন পেয়ে শেখ মুজিব যেন পূর্ব পাকিস্তানের কর্তৃত্বে সমাসীন হন। (মুজিবুর) রহমানের ধানমন্ডির যে বাড়ি ব্রিটিশ প্রধানমন্ত্রীর বাসভবনের অনুকরণে ইতোমধ্যে ১০ ডাউনিং স্ট্রীটের মতো পরিচিতি লাভ করেছে তা আজ আমলা, রাজনীতিক, ব্যাংকার, শিল্পপতি এবং সমাজের সর্বস্তরের মানুষের দ্বারা অবরুদ্ধ।’ (১২ মার্চ ১৯৭১)!\nইতোমধ্যে প্রেসিডেন্ট ইয়াহিয়া খান এবং পশ্চিম পাকিস্তানের অন্যান্য নেতা বঙ্গবন্ধু এবং তাঁর দলের সাথে আলোচনা শুরু করতে ১৫ মার্চ ঢাকায় আসেন। পরদিন থেকে আলোচনা শুরু হয়, যা মাঝেমধ্যে বিরতিসহ ২৫ মার্চ সকাল পর্যন্ত চলে। এ সময়ে পূর্ব পাকিস্তানে অসহযোগ আন্দোলন এবং লাগাতার হরতাল চলছিল। মার্চের ২ তারিখ থেকে ছাত্র এবং বিভিন্ন রাজনৈতিক দলের নেতারা স্বাধীনতা ঘোষণা করতে থাকেন এবং এ ধারা অব্যাহতভাবে চলে। এ পটভূমিতে পাকিস্তান সেনাবাহিনী অপারেশন সার্চলাইটের নামে ২৫ মার্চ মধ্যরাতে ঢাকা বিশ্ববিদ্যালয়সহ বিভিন্ন স্থানে পৈশাচিক তান্ডব চালিয়ে ছাত্র-শিক্ষক এবং নিরীহ লোকদের গণহারে হত্যা করে। এভাবে পাকিস্তানি দখলদার বাহিনী দীর্ঘ নয় মাস ধরে গণহত্যা চালিয়ে যায়। শেখ মুজিবকে ২৫ মার্চ রাতে গ্রেফতার করে ঢাকা সেনানিবাসে আটক রাখা হয় এবং রাষ্ট্রদ্রোহিতা ও বিদ্রোহে উস্কানি দেওয়ার অভিযোগে বিচারের জন্য পশ্চিম পাকিস্তানে নিয়ে যাওয়া হয়। গ্রেফতার হওয়ার পূর্বে বঙ্গবন্ধু বাংলাদেশের স্বাধীনতা ঘোষণা করে তা স¤প্রচারের জন্য ইপিআর ট্রান্সমিটারের মাধ্যমে চট্টগ্রামে এক ওয়্যারলেস বার্তা পাঠান। তাঁর ঘোষণাটি নিম্নরূপ:\n‘এটাই হয়তো আমার শেষ বার্তা। আজ হতে বাংলাদেশ স্বাধীন। বাংলাদেশের জনগণের প্রতি আমার আহবান, আপনারা যে যেখানেই থাকুন এবং যার যা কিছু আছে তা দিয়ে শেষ পর্যন্ত দখলদার সেনাবাহিনীকে প্রতিহত করুন। বাংলাদেশের মাটি থেকে পাকিস্তান দখলদার বাহিনীর শেষ সৈনিকটি বিতাড়িত এবং চূড়ান্ত বিজয় অর্জিত না হওয়া পর্যন্ত আপনাদের এ লড়াই চালিয়ে যেতে হবে।’\n২৫ মার্চ পাকবাহিনীর হামলার পর থেকে যে স্বাধীনতার সংগ্রাম শুরু হয় সে সময় বঙ্গবন্ধু যদিও পাকিস্তানিদের হাতে বন্দী ছিলেন তথাপি তাঁকে তাঁর অনুপস্থিতিতে মুজিবনগর সরকার নামে অভিহিত অস্থায়ী সরকারের রাষ্ট্রপতি করা হয়। মুক্তিযুদ্ধে নেতৃত্ব দেওয়ার জন্য জনপ্রতিনিধিরা ১৯৭১ সালের ১০ এপ্রিল এ সরকার গঠন করে। তাঁকে সশস্ত্র বাহিনীর সর্বাধিনায়কও করা হয়েছিল। স্বাধীনতা যুদ্ধের গোটা অধ্যায়ে শেখ মুজিবের অনন্য সাধারণ ভাবমূর্তি মুক্তিযোদ্ধাদের অনুপ্রেরণা এবং জাতীয় ঐক্য ও শক্তির উৎস হিসেবে কাজ করে।\nবঙ্গবন্ধু শেখ মুজিবুর রহমান স্বাধীনতাউত্তর বাংলাদেশে প্রথম সরকারের মাত্র সাড়ে তিন বছরের সংক্ষিপ্ত সময়টুকু নেতৃত্ব দিয়েছিলেন। শূণ্য থেকে শুরু করে তাঁর সরকারকে যুদ্ধ বিধ্বস্ত একটি দেশের অগণিত সমস্যার মোকাবিলা করতে হয়েছিল। বঙ্গবন্ধুর নেতৃত্বে গুরুত্বপূর্ণ সকল ক্ষেত্রে রাষ্ট্র এবং জাতিগঠন কার্যক্রম শুরু হয়। আইন শৃঙ্খলা পুনঃপ্রতিষ্ঠা, অবৈধ অস্ত্র উদ্ধার, মুক্তিযোদ্ধাদের পুনর্বাসন, যোগাযোগ ব্যবস্থা পুনঃনির্মাণ, মুক্তিযুদ্ধ-বিরোধীদের জনরোষ থেকে রক্ষা করা এবং সবচাইতে গুরুত্বপূর্ণ হলো লক্ষ লক্ষ ক্ষুধার্ত মানুষের জন্য খাদ্য সংগ্রহ করা এবং আরো অনেক সমস্যার সমাধান তাঁর সরকারের সামনে সুবিশাল চ্যালেঞ্জ হয়ে দাঁড়িয়েছিল।\nএতসব সমস্যা সত্তে¡ও শেখ মুজিব একটি নূতন শাসনতন্ত্র প্রয়নে কখনই দ্বিধাগ্রস্ত হননি এবং সে কাজটি তিনি দশ মাসের মধ্যে সম্পন্ন করেন। স্বাধীনতার তিন মাসের মধ্যে ভারতীয় মিত্রবাহিনীর প্রত্যাবর্তন নিশ্চিত করা হয়। পনেরো মাসের মধ্যে সাধারণ নির্বাচন অনুষ্ঠিত হয় (৭ মার্চ ১৯৭৩)। একশত চল্লিশটি দেশ বাংলাদেশকে স্বীকৃতি দেয়। বঙ্গবন্ধু বাংলাদেশের পররাষ্ট্রনীতির পথনির্দেশনা নির্ধারণ করেন : ‘সকলের সঙ্গে বন্ধুত্ব এবং কারো প্রতি বিদ্বেষ নয়।’ বাস্তবিকপক্ষে মুজিব সরকার গুরুত্বপূর্ণ সকল ক্ষেত্রে মৌলিক রাষ্ট্রীয় প্রতিষ্ঠানগুলির সূচনা করেন। এতসব অর্জন সত্তে¡ও মূলত উগ্র বামপন্থীদের তরফ থেকে বিরোধিতা আসে যারা স্বাধীনতা যুদ্ধকে একটি ‘অসম্পূর্ণ বিপ্লব’ বলে গণ্য করে অস্ত্র ধারণ করে। ফলে দেশে একটি চরম নাজুক পরিস্থিতি সৃষ্টি হয়। আইন শৃঙ্খলা পরিস্থিতির দ্রুত অবনতি ঘটতে থাকে এবং জনগণের মধ্যে হতাশা দেখা দেয়। সর্বোপরি দেশে দুর্ভিক্ষ (১৯৭৪) দেখা দেয় এবং হাজার হাজার লোক মৃত্যুবরণ করে।\nআমাদের স্বাধীনতার জাতীয় ইতিহাসে জাতির পিতা বঙ্গবন্ধু শেখ মুজিবুর রহমান শুধু একটি নাম নয়, একটি জাতির পরিচয় ও অস্তিত্বের অভিনব স্বাক্ষর। আমার দেশ, আমার জন্মভূমি আমার কাছে পৃথিবীর সর্বশ্রেষ্ঠ তীর্থভূমি। “অশোক যাহার কীর্তি গাইল. / হিমালয় থেকে জলধি শেষ।” ইতিহাস সত্যের জয় ও মিথ্যার পরাজয় ঘোষণা করে। বাঙালী মহাপ্রাণ নেতাগণসহ বঙ্গবন্ধু বহু চড়াই-উৎরাইর মধ্যে দিয়ে এবং ষড়যন্ত্রের দুর্ভেদ্য প্রাচীর বিদীর্ণ করে সমাজে সত্য এবং বাংলাদেশ প্রতিষ্ঠায় নিবেদিত প্রাণ। একটি গণতান্ত্রিক রাষ্ট্রে ‘এই সব মূঢ়ম্লান মুখে দিতে হবে ভাষা, / এই সব শ্রান্ত শুস্ক-ভগ্ন বুকে ধ্বনিয়া তুলিতে হবে আশা’ নিয়ে দেশ ও দশের মঙ্গল সাধন করার ।\nআমাদের স্বাধীনতার জাতীয় ইতিহাসে জাতির পিতা বঙ্গবন্ধু শেখ মুজিবুর রহমান শুধু একটি নাম নয়, একটি জাতির পরিচয় ও অস্তিত্বের অভিনব স্বাক্ষর। আমার দেশ, আমার জন্মভূমি আমার কাছে পৃথিবীর সর্বশ্রেষ্ঠ তীর্থভূমি। “অশোক যাহার কীর্তি গাইল. / হিমালয় থেকে জলধি শেষ।” ইতিহাস সত্যের জয় ও মিথ্যার পরাজয় ঘোষণা করে। বাঙালী মহাপ্রাণ নেতাগণসহ বঙ্গবন্ধু বহু চড়াই-উৎরাইর মধ্যে দিয়ে এবং ষড়যন্ত্রের দুর্ভেদ্য প্রাচীর বিদীর্ণ করে সমাজে সত্য এবং বাংলাদেশ প্রতিষ্ঠায় নিবেদিত প্রাণ। একটি গণতান্ত্রিক রাষ্ট্রে ‘এই সব মূঢ়ম্লান মুখে দিতে হবে ভাষা, / এই সব শ্রান্ত শুস্ক-ভগ্ন বুকে ধ্বনিয়া তুলিতে হবে আশা’ নিয়ে দেশ ও দশের মঙ্গল সাধন করার!\n৭৫ সালের ১৫ই আগষ্ট বঙ্গবন্ধুর মুকুট তো পড়ে আছে,\nসুখী হও সুখী হও / এ মৈত্রী ভাবনা । / দিবা নিশি হিত সুখ করিনু প্রার্থনা।\nলেখক সোনা কান্তি বড়–য়া (Bachelor of Arts, University of Toronto), বিবিধ গ্রন্থ প্রণেতা, কলামিষ্ট এবং মানবাধিকার কর্মী। সাবেক সভাপতি, বাংলা সাহিত্য পরিষদ, টরন্টো, খ্যাতিমান ঐতিহাসিক, কথাশিল্পী, বিবিধগ্রন্থ প্রনেতা প্রবাসী কলামিষ্ঠ, লাইব্রেরীয়ান, বিশ্ববৌদ্ধ সৌভ্রতৃত্ব পত্রিকার সহ সম্পাদক এবং জাতিসংঘে বিশ্ববৌদ্ধ প্রতিনিধি!


ক্যাফে শিরোজ হ্যাংআউট: এসিডদগ্ধ নারীদের মাথা উঁচু করে বাঁচবার উদ্যোগ\nভারতের তাজমহল নিশ্চয়ই আপনাদের কাছে অতি পরিচিত একটি জায়গা। জানাশোনা আছে এটি তৈরির ঐতিহাসিক প্রেম উপাখ্যানের বিষয়েও। সেই তাজমহল থেকে মাত্র আধা মাইল দূরে অবস্থান করছে আরেক ট্র্যাজিক সিম্বল ‘শিরোজ হ্যাংআউট’। তবে এটি প্রচলিত কোনো দর্শনীয় স্থান নয়। এটি একটি ক্যাফেটেরিয়া। এর বিশেষত্ব হচ্ছে, একদল এসিডদগ্ধ তরুণী- যারা জীবন যুদ্ধে বেঁচে গেছেন, তারা এই ক্যাফেটেরিয়াটি গড়ে তুলেছেন।\nযারা এই ক্যাফেটেরিয়াটি গড়ে তুলেছেন, তাদের সকলের চেহারাই এসিডে ঝলসে কম-বেশি বিকৃত হয়ে গেছে। কিন্তু তাতেও দমে যাননি তারা। বিচিত্র সেসব চেহারার মধ্য দিয়েই ছিটকে পড়ছে নির্ভার হাসির ঝলকানি। যেন বিশ্বব্যাপী নারী নির্যাতনের সকল প্রচ্ছন্ন প্রতিবাদ তাদের চোখে মুখে। ভয়াবহ এসিড হামলার শিকার হয়েও শুধু বেঁচে থাকাই নয়, বরং মাথা উঁচু করে করে জীবনযুদ্ধে টিকে যাওয়ার হার না মানা গল্পই থাকছে আজকের লেখায়।\nতারা মোট পাঁচজন নারী। এই পাঁচ নারীর মধ্যে রয়েছেন যথাক্রমে ঋতু সাইনি, চঞ্চল কুমারী, নিতু মাহর, গীতা মাহর ও রূপা। তাদের এই ব্যতিক্রমী উদ্যোগ সাধারণ মানুষের মধ্যে ইতিমধ্যেই ভীষণ সাড়া ফেলেছে। এতে আনন্দিত উক্ত পাঁচ তরুণীও। অন্যতম উদ্যোক্তা রূপা বলেন,\nপ্রথমবারের মতো যখন একদল ভারতীয় পর্যটক আমাদের ক্যাফেটেরিয়ায় আসেন এবং আমাদের উদ্যোগের প্রশংসা করেন, তখন আমাদের সবার মন আনন্দে ভরে গিয়েছিল। সেই থেকে আমরা নিয়মিত গ্রাহক পেয়ে থাকি। গ্রাহকরা এখানে শুধুমাত্র এক কাপ কফি খেতে আসেন না, বরং তারা আমাদের সাথে দেখা করতে আসেন; আমাদের সাথে কথা বলতে আসেন।\nক্যাফে শিরোজ হ্যাংআউট; Image Source: Sheroes’ Hangout\n২০১৪ সালের ডিসেম্বর মাসে ভারতের উত্তর প্রদেশের আগ্রা শহরে এই ক্যাফেটেরিয়াটি যাত্রা শুরু করে। তবে শুরু করাটা উদ্যোক্তাদের পক্ষে খুব সহজ কাজ ছিল না, কেননা যেকোনো উদ্যোগের জন্য দরকার পর্যাপ্ত অর্থ সরবরাহের। এই সমস্যা সমাধানের জন্য তাদের পাশে দাঁড়ায় ‘স্টপ এসিড অ্যাটাকস’ নামের একটি সংস্থা। সংস্থাটি ‘পে অ্যাজ ইউ উইশ’ বা ‘যে যা পারেন সাহায্য করুন’ নামে একটি ক্যাম্পেইন চালু করে এবং ক্রাউডফান্ডিংয়ের মাধ্যমে তাদের জন্য অর্থ সংগ্রহ করে।\nশিরোজ হ্যাংআউটের অন্যতম উদ্যোক্তা চঞ্চল কুমারীর বর্তমান বয়স ২০ বছর। ২০১২ সালে একজন পুরুষের বিয়ের প্রলোভন অস্বীকার করলে তার উপর এসিড হামলা চালায় ঐ ব্যক্তি। এতে তার চেহারা ক্ষত-বিক্ষত হয়ে যায়, যদিও তিনি প্রাণে বেঁচে যান। তিনি বলেন,\nআমাদের অধিকাংশ গ্রাহক বিশ্বের বিভিন্ন প্রান্ত থেকে গণমাধ্যমে প্রকাশিত সংবাদের কল্যাণে ছুটে আসেন। তারা দেখতে আসেন কীভাবে এসিডদগ্ধরা জীবনের সাথে যুদ্ধ করে বেঁচে থাকেন, যেমন আমরা পাহাড়সম দুর্গম পথ অতিক্রম করেও বেঁচে আছি।\nচঞ্চল কুমারীর চেহারায় ইতিমধ্যেই পাঁচবার সার্জারি করা হয়েছে। অন্যদের ক্ষেত্রেও একাধিকবার সার্জারির ঘটনা রয়েছে। জীবনের একটি বড় সময় তাদের নির্জনে কাটাতে হয়েছে। চেহারা ও দেহের দগ্ধ অংশের যাতনা তাদের দীর্ঘকাল ভুগিয়েছে। এত কিছুর পরেও তারা ঐক্যবদ্ধ হয়েছেন, বেঁচে থাকার জন্য লড়াই করেছেন, জীবিকা অনুসন্ধানে নেমেছেন। এখন তারা এসিড আক্রমণ প্রতিহত করার দাবিতে আন্দোলনও করছেন।\nক্যাফেটেরিয়ার অভ্যন্তরে রয়েছে বই পড়ার সুযোগ; Image Source: Sheroes’ Hangout\nতারা এই লড়াইয়ে পাশে পেয়েছেন নয়া দিল্লি ভিত্তিক প্রতিষ্ঠান ‘স্টপ এসিড অ্যাটাকস (এসএএ)’ নামক একটি সংস্থাকে। ২০১৩ সালের আন্তর্জাতিক নারী দিবস চলাকালে এই সংস্থাটি সামাজিক যোগাযোগ মাধ্যমে #stopacidattacks নামের একটি ক্যাম্পেইন চালায়। উক্ত ক্যাম্পেইনে তারা এসিড দগ্ধদের আইনি সহায়তা প্রদান, চিকিৎসা সেবা প্রদান, ট্রমা দূরীকরণ এবং কর্মসংস্থানের জন্য সবার কাছে উন্মুক্ত সাহায্য কামনা করে। এতে বিপুল সংখ্যক মানুষ সাহায্যের হাত বাড়িয়ে দেয়। সেই অর্থ বিনিয়োগ করে বেঁচে থাকা এসিডদগ্ধ নারীদের কল্যাণে বিভিন্ন পদক্ষেপ গ্রহণ করা হয়। শিরোজ হ্যাংআউট সেসব পদক্ষেপেরই একটি অংশ।\nতিক্ত হলেও সত্য, ভারতে প্রতিনিয়ত এসিড হামলার ঘটনা বাড়ছে। দেশটির সরকারি সংস্থা ‘দ্য ন্যাশনাল ক্রাইম রেকর্ডস ব্যুরো’র তথ্য মতে, প্রতি বছর দেশটিতে এক হাজারেরও বেশী নারী এসিড আক্রমণের শিকার হচ্ছেন। তবে এসব সরকারি পরিসংখ্যানে কোনোভাবেই বাস্তব চিত্র উঠে আসে না, কেননা সামাজিক ও পারিবারিক বাস্তবতা এবং পুনরায় হামলার আশংকায় অনেক নারীই নিজেদেরকে এসব তালিকা থেকে দূরে রাখেন।\nবর্তমানে এসএএ'র প্রায় ৪৩০ জন সক্রিয় সদস্য রয়েছেন। এর মধ্যে প্রায় ৩৫০ জনই গত দুই বছরের মধ্যে এসিড হামলার শিকার হয়েছেন। এই সদস্যরা আবার তাদের নিজ নিজ এলাকার অন্যান্য এসিড আক্রান্তদের সাথে যোগাযোগ রক্ষা করছেন। এভাবে সমগ্র ভারতের প্রায় ৭০ শতাংশ এসিডদগ্ধ নারীর সাথে তারা সংযোগ স্থাপনে সক্ষম হয়েছেন।\nক্যাফেটেরিয়ার দেয়াল চিত্রে ফুটে উঠেছে এসিড দগ্ধ নারীদের প্রতীকী চেহারা; Photo Credit: Juliet Rix\nসংগঠনটির সংগৃহীত এক পরিসংখ্যানে দেখা গেছে, সারা ভারতে এসিড হামলার শিকার ৭০ শতাংশই নারী। এর মধ্যে ৫০ শতাংশেরও অধিক নারী তাদের কথিত প্রেমিক দ্বারা এসিড আক্রান্ত হয়েছেন। আর এর কারণ হিসেবে যে বিষয়টি সবার আগে উঠে এসেছে, তা হলো এসিডের উন্মুক্ত ক্রয়-বিক্রয়। ভারতে এক লিটার এসিড ক্রয় করতে মাত্র ৩০ রুপি খরচ হয়!\nপাঁচ সদস্যের মধ্যে গীতা মাহর ও নিতু মাহরের বেঁচে থাকার লড়াই সম্ভবত সবচেয়ে করুণ। নিতু মাহর মূলত গীতা মাহরের কন্যা। গীতা মাহরের বর্তমান বয়স ৪২ বছর এবং নিতু মাহরের বর্তমান বয়স ২৬ বছর। আজ থেকে প্রায় ২৩ বছর আগে তারা উভয়ে গীতা মাহরের স্বামী বা নিতু মাহরের বাবার দ্বারা এসিড আক্রমণের শিকার হন। এরপর তাদের আরও বহু ধাপে নির্যাতন সহ্য করতে হয়েছে। নিতুর এক বছরের বড় আরেকটি বোন ছিল। তাকে ঘুমের মধ্যে এসিড নিক্ষেপ করে মেরে ফেলা হয়েছে।\nএত কিছুর পরেও নিতু মাহর ও তার মা ঐ পাষণ্ডের সঙ্গে থাকতে বাধ্য হয়েছেন। এ সময় তাদের উপর আরও নানা ঘরোয়া সহিংসতা চালানো হয়েছে। বর্তমানে তারা ক্যাফেটেরিয়াটির উদ্যোগের সাথে যুক্ত থাকায় এবং স্বাবলম্বী হওয়ায় সেই পরিস্থিতি অনেকটাই বদলে গেছে। এখন খুব জরুরী না হলে তারা আর বাড়িতে যান না। ফলে সেই দুঃসহ যন্ত্রণা থেকে তারা আপাতত মুক্তি পেয়েছেন। বর্তমানে তারা এসএএ'র অন্যান্য কার্যক্রমের সাথেও যুক্ত আছেন।\nছবিতে ক্যাফেটেরিয়ার পাঁচ উদ্যোক্তা; যথাক্রমে (বাম থেকে) ঋতু সাইনি, চঞ্চল কুমারী, নিতু মাহর, গীতা মাহর ও রূপা; Image Source: Sheroes’ Hangout\nঋতু সাইনির বর্তমান বয়স ১৯ বছর। তিনি একসময় ভালো ভলিবল খেলোয়াড় ছিলেন। ২০১২ সালে তিনি জমিজমা সংক্রান্ত বিরোধকে কেন্দ্র করে তার চাচাতো ভাই দ্বারা এসিড আক্রান্ত হন। এতে তার বাম চোখটি পুরোপুরি নষ্ট হয়ে যায়। এর ফলে তার খেলাধুলার স্বপ্ন পুরোপুরি নষ্ট হয়ে যায়। বর্তমানে তিনি শিরোজ হ্যাংআউটের হিসাবরক্ষক হিসেবে দায়িত্ব পালন করছেন।\nরুপার বর্তমান বয়স ২২ বছর। তার বয়স যখন মাত্র ১২ বছর তখন তিনি তার সৎ মা দ্বারা এসিড আক্রান্ত হন। বর্তমানে তিনি একজন দক্ষ দর্জি এবং কাপড় ডিজাইনার। তার তৈরি করা বিভিন্ন পোশাক শিরোজ হ্যাংআউটে প্রদর্শন ও বিক্রি করা হয়। এভাবেই শিরোজ হ্যাংআউটের পাঁচ উদ্যোক্তা তাদের জীবন যুদ্ধে জয়ী হতে চলেছেন। আর তাদের সকলের পেছনে ছায়া হয়ে সাহস যুগিয়ে যাচ্ছেন এসএএ'র প্রতিষ্ঠাতা পরিচালক অলক দীক্ষিত। তিনি বলেন,\nএসিডদগ্ধদের মধ্য থেকে যারা বেঁচে থাকেন, তারা সাড়া জীবন ট্রমা নিয়ে বেঁচে থাকেন। বিশেষত তারা যখন তাদের ক্ষত-বিক্ষত চেহারার কারণে সমাজের বিভিন্ন কর্মকাণ্ড থেকে বঞ্চিত হন, তখন তাদের সেই ট্রমা অধিক সক্রিয় হয়ে ওঠে। তাদের জন্য এমন কিছু মানুষ থাকা খুব জরুরী যারা তাদের হাতকে শক্ত করে ধরবে এবং আত্মবিশ্বাস বাড়িয়ে তুলবে। আমরা তাদের জন্য সেই চেষ্টাই করে যাচ্ছি।\nক্যাফেটেরিয়ায় কর্মরত আরও কয়েকজন এসিড আক্রান্ত নারী\nতবে শুধুমাত্র আবেগ বা দয়ার উপর নির্ভর করে পাঁচ উদ্যোক্তা তাদের ক্যাফেটেরিয়া পরিচালনা করেন না। গ্রাহকরা সন্তুষ্ট চিত্তেই শিরোজ হ্যাংআউট থেকে ফিরে যেতে পারেন। কেননা সেখানকার বাহারি কফির পাশাপাশি রয়েছে অনেক সুস্বাদু খাবারের সমাহার। এর ফলে স্বল্প সময়েই তাদের এই উদ্যোগ গ্রাহক মহলে সাড়া ফেলতে সক্ষম হয়েছে। যেমনটি বলছিলেন ক্যাফেটেরির নিয়মিত ভোক্তা শিখা শিং,\nএটি খুব ভালো লাগার একটি বিষয় যে, তারা তাদের স্বপ্নকে বাস্তবে রূপদান করেছেন; যদিও এই কাজ খুব পরিশ্রমের। আমি কেএফসি কিংবা ম্যাকডোনাল্ডস থেকে শিরোজ হ্যাংআউটকেই বেশি পছন্দ করি। কেননা আমি অন্তত এতটুকু নিশ্চিত থাকি যে, খরচের বিবেচনায় এখানে আমি উত্তম সেবা পাবো।\nThis isaBangla article aboutaCafe Run by Acid Attack Survivors Attracts Visitors From Around the World. All The Sources are hyperlinked in the article.\nFeature Image: Sheroes’ Hangout


নকিয়ার চমকের অপেক্ষায় বিশ্ব, কী চমক থাকছে?\nগতবারের অনুষ্ঠানে আলো কেড়েছিলেন ফেসবুকের প্রধান নির্বাহী মার্ক জাকারবার্গ। তথ্যসূত্র: এএফপি।\nআরো দেখুননকিয়ার সেলফি ক্যামেরা ফোন!মোবাইল ফোনের ৫টি গুরুত্বপূর্ণ তথ্য, যা কাজে লাগবে শতভাগফাঁস হলো নকিয়া অ্যান্ড্রয়েড ফোনের অবাক করা ফিচার‘কে যাবেন ডেটিং’-এ? জানাবে অ্যাপহিজরী নববর্ষ : রাসূল (স.) এর ত্যাগের ঐতিহাসিক স্মারক


বাচ্চাদের জন্য টেলিভিশ ও সিরিয়াল - ক্রিয়েটিভ ক্রিয়েশন\nTags:টিভি সিরিয়ালশিশুশিশু উন্নয়নশিশু সচেনতা\nএকবার ভেবে দেখেছেন বর্তমানে শুধু বাচ্চাদের জন্য টেলিভিশন এ কতগুলো সিরিয়াল আছে? সিরিয়াল তো আছেই কয়েকটা চ্যানেলই আছে যেখানে শুধু শিশু বিষয়ক প্রোগ্রাম প্রচার করা হয়। একবার ভাবুন তো তাদের ব্যবসাটা কোথায়, উদ্দেশ্যটা কি?\nতাদের উদ্দেশ্যটা হল আপনার ও আমার সন্তানকে তাদের টিভি সিরিয়ালের সামনে আটকে রাখা। আর এর মাঝেই তাদের ব্যবসা। যে যত বেশি বাচ্চা টিভির সামনে আটকে রাখতে পারবে তার টি.আর.পি.(টেলিভিশন র‌্যাঙ্কিং প্রোগ্রেস) তত বেশি হবে। আর সে তত বেশি ইনকাম করতে পারবে। এই জন্য তারা অনুষ্ঠানগুলি এমন ভাবে সাজায় যাতে বাচ্চারা দেখে আবার দেখার অপেক্ষায় থাকে। আর দেখে একজন আরেকজনকে বলতে পারে যেন তারাও অনুষ্ঠানটা দেখতে আগ্রহী হয়।\nএটা হল তাদের কার্যক্রম। আর আমরা কোন চিন্তা ছাড়াই তাদেরকে লক্ষ-উদ্দেশ্যে পৌছাতে সহযোগীতা করে যাচ্ছি। সেটা করতে গিয়ে নিজেদের সন্তানের জীবন ধ্বংসের দিকে ঠেলে দিচ্ছি। মূল কথা হল কে বিজনেস করছে আর কে লসে আছে সেটা দেখার বিষয় নয়, দেখার বিষয় হল এদ্বারা আপনার লস হচ্ছে কি না।\nএসব সিরিয়াল দেখে বাচ্চাদের প্রচুর পরিমান সময়ের অপচয় হয়। যতক্ষণ দেখে শুধু ততক্ষণ নয় বরং এরপরেও এগুলি নিয়ে চিন্তা করে, কল্পনা করে, ভাবে এটা বাস্তবে হলে কেমন হবে ইত্যাদি। ফলে তার মূল পড়ার উপর প্রভাব পরে। শিশুর মাথায় যে ধারণ ক্ষমতা আছে তা সিরিয়ালের জ্ঞান দিয়ে লোড হয়ে থাকে ফলে মাথায় পড়া ঢুকতেই চায় না।\nঅনেকেই বলবেন যে এর দ্বারা মেধা বিকশিত হয়। হ্যাঁ ঠিক আছে তবে বাচ্চার লস কতটুকু হচ্ছে একটু ভেবে দেখুন। একবার লাভ-লস হিসাব করে তারপর না হয় ভেবে দেখতে পারেন।\nটেলিভিশনের এসব সিরিয়াল কেন দেখাচ্ছেন বাচ্চাদেরকে? যদি বলি তাহলে অনেক অভিবাবক হয়ত বলবেন এসবের মাঝে অনেক শিক্ষনীয় বিষয় থাকে তাই দেখাচ্ছি। এক লোক তো এমনও বলেছে যে এসব দেখার দ্বারা আমার ছেলে হিন্দি ভাষায় কথা বলতে পারে। কিন্তু সে এটা চিন্তা করেনি যে এসব দেখার দ্বারা তার ছেলে কতটুকু সময় নষ্ট করছে। সেই সময়টা যদি অন্যান্য কোন শিক্ষনীয় কাজে লাগাতে পারত তাহলে হয়ত সে আরও একধাপ এগিয়ে যেতে পারতো।\nশিক্ষণীয় বিষয়ের ব্যাপারে যদি বলতে যাই তাহলে বলতে হবে যে, হ্যাঁ টেলিভিশনে শিক্ষণীয় বিষয় যে একেবারেই নেই তা নয়। আছে তবে তা থেকে উপকৃত হওয়া কঠিন, এই জন্যে যদি সম্ভব হয় তাহলে বাচ্চাকে টেলিভিশন থেকে বিরত রাখবে। আমি তো এমন অনেক পরিবার দেখেছি যারা ‘শিশু টেলিভিশনে অভ্যস্ত হয়ে যাচ্ছে’ শুধু একারণেই টেলিভিশন সরিয়ে ফেলেছে। ছেলে-সন্তানের বয়স যখন এমন হয়ে যায় যে, তার বিষয়বস্তুর গুরুত্ব তার অনুভুতিতে টাচ করে তখন থেকে রাখলে রাখা যেতে পারে।\nযদি তা সম্ভব না হয় তাহলে যে সকল অনুষ্ঠান শিক্ষণীয় মনে হয় সেগুলি অভিবাককের অধিনে থেকে দেখবে। সীমা-রেখা করে দিবে এর চেয়ে বেশি দেখতে পারবে না। যেন বিনোদের ক্ষেত্রে স্বাধীনতা না পায়।\nআবার অনেক অভিবাবক বলে থাকে যে, আমি চাই যে আমার ছেলে টেলিভিশন না দেখুক কিন্তু ফিরাতে পারি না। কিভাবে ফিরাতে পারি? এদের ব্যাপারে বলব যে, আপনি কট-কট করে হাড্ডি খাবেন আর বিড়াল মিয়াউ বললে দোষ; এটা তো হয় না। বিড়াল কে হাড্ডি না দিতে চাইলে আপনাকেও হাড্ডি খাওয়া থেকে বিরত থাকতে হবে।\nকি বলতে চাচ্ছি নিশ্চয় বুঝতে পারছেন, অধিকাংশ ফ্যামিলিতে অভিবাবক চায় যে শিশুরা সিরিয়াল না দেখুক কিন্তু সন্ধার পর থেকেই বাড়ীতে থাকা প্রায় সকল সদস্য মিলে সিরিয়াল দেখে যাচ্ছে। তাহলে কিভাবে আপনি আপনার শিশুকে বিরত করবেন? এজন্য আগে পরিবারের বড় সদস্যদের ঠিক করতে হবে, তারপর বাচ্চার দোষ দিতে পারবেন। বাচ্চারা হল ইট-সিমেন্ট-বালুর মত, এগুলি দিয়ে আপনি যা খুশি বানাতে পারবেন। আপনি অভিবাবক ও টিচার হলেন রাজ মিস্ত্রি। আপনি চাইলে এগুলোকে বহুতল প্রাসাদেও ব্যবহার করতে পারেন আবার চাইলে বারান্দার ফ্লোরও বানাতে পারেন।\nতাই শিক্ষক, অভিবাবক, পরিবার কর্তা, পিতামাতার কাছে বিশেষ ভাবে অনুরোধ হলো যেন তারা বাচ্চাদেরকে টেলিভিশন ও ইলেক্ট্রনিক ডিভাইস হতে দূরে রাখেন। আর এটা অবশ্য অতটা সহজও নয়। এর জন্য কিছু বিষয় আছে যেগুলো মেনে চলতে হবে। কিছু পদ্ধতি রয়েছে যেগুলো ফলো করলে খুব সহজে বাচ্চাদের থেকে ফোন সহ অন্যান্য ইলেক্ট্রনিক ডিভাইস হতে দূরে রাখতে পারবে। পদ্ধতি সম্পর্কে জানতে আমাদের পরবর্তী আর্টিকেল পড়ুন।\n1 thought on “বাচ্চাদের জন্য টেলিভিশ ও সিরিয়াল”\nbuy anabolic online October 22, 2021 at 7:09 am\nnextবাস্তবতার কাঠগড়ায় ক্বওমী শিক্ষা


শিরোনাম: খালেদার জামিন বিষয়ে আদেশ রবিবার পাসপোর্ট জটিলতা সমাধানে মাদ্রিদ দূতাবাসে প্রবাসীদের বৈঠক ইনস্টাগ্রামে প্রতি পোস্টে ৮ লাখ টাকা হাঁকাচ্ছেন প্রিয়া ভারতে ত্রিপুরার মূর্তি ভাঙার লড়াই? পাকিস্তানের দালালদেরও বিদায় জানাতে হবে : ইনু ব্যাঙ্গালোরের হতাশাই হতে পারে আলোকবর্তিকা! ফিফা প্রেসিডেন্টের সঙ্গে বল খেললেন পুতিন\nPublished : Thursday, 8 March, 2018 at 1:26 PM\nজিয়া অরফানেজ ট্রাস্ট দুর্নীতি মামলায় কারাবন্দী বিএনপি চেয়ারপার্সন খালেদা জিয়ার জামিন বিষয়ে আগামী রবিবার আদেশ দেওয়া হবে বলে জানিয়েছেন হাইকোর্ট।\nখালেদা জিয়ার আইনজীবীদের এ বিষয়ে করা এক আবেদনের প্রেক্ষিতে বৃহস্পতিবার বিচারপতি এম ইনায়েতুর রহিম ও বিচারপতি সহিদুল করিমের সমন্বয়ে গঠিত হাইকোর্ট বেঞ্চ এ আদেশ দেন।\nআদালতে খালেদা জিয়ার পক্ষে ছিলেন জ্যেষ্ঠ আইনজীবী এ জে মোহাম্মদ আলী ও জয়নুল আবেদীন। রাষ্ট্রপক্ষে উপস্থিত ছিলেন ডেপুটি অ্যাটর্নি জেনারেল এ কে এম আমিন উদ্দিন মানিক। দুদকের পক্ষে ছিলেন আইনজীবী খুরশীদ আলম খান।\nজয়নুল আবদীন আদালতে বলেন, বিচারিক আদালত থেকে নথি আসা সংক্রান্ত আদেশের ১৬ দিন পেরিয়ে গেছে। নথি এসেছে কি না আমরা জানি না। তখন আদালত বলেন, এ বিষয়ে রবিবার আদেশ দেওয়া হবে।\nরায় ঘোষণার পরপরই কঠোর নিরাপত্তার মধ্যে খালেদা জিয়াকে নিয়ে যাওয়া হয় পুরান ঢাকার নাজিমউদ্দিন রোডের পুরনো কারাগার ভবনে। সেই দিন থেকে এখনো কারাগারেই রয়েছেন সাবেক এই প্রধানমন্ত্রী।\nরায় ঘোষণার ১১দিন পর গত ১৯ ফেব্রুয়ারি বিকেলে খালেদা জিয়ার আইনজীবীরা রায়ের সার্টিফাইড কপি বা অনুলিপি হাতে পান। পরদিন বিকেল সুপ্রিম কোর্টের সংশ্লিষ্ট শাখায় খালেদার জিয়ার আইনজীবী দলের সদস্য ব্যারিস্টার কায়সার কামাল আপিল (ক্রিমিনাল আপিল নং- ১৬৭৩/১৮) দায়ের করেন। এরপর শুনানির দিন ধার্য করা হয়। পরে ২৫ ফেব্রুয়ারি শুনানি শেষে হাইকোর্ট বলেন, বিচারিক আদালত থেকে নথি আসার পর এ বিষয়ে আদেশ দেওয়া হবে।


মাটি পাচারে ছুটছে অর্ধশতাধিক অবৈধ ট্রাক্টর-মহেন্দ্র সাদুল্লাপুরে ৮টি স্থানে রাতভর চলে কৃষি জমির মাটি বিক্রির মহাউৎসব; হুমকিতে বাঁধ ও বিদ্যুতের খুঁটি মাটি পাচারে ছুটছে অর্ধশতাধিক অবৈধ ট্রাক্টর-মহেন্দ্র সাদুল্লাপুরে ৮টি স্থানে রাতভর চলে কৃষি জমির মাটি বিক্রির মহাউৎসব; হুমকিতে বাঁধ ও বিদ্যুতের খুঁটি – BD GAIBANDHA.NEWS\nমাটি পাচারে ছুটছে অর্ধশতাধিক অবৈধ ট্রাক্টর-মহেন্দ্র সাদুল্লাপুরে ৮টি স্থানে রাতভর চলে কৃষি জমির মাটি বিক্রির মহাউৎসব; হুমকিতে বাঁধ ও বিদ্যুতের খুঁটি\nগাইবান্ধার সাদুল্লাপুরের হামিন্দপুর, জামুডাঙ্গা ও মোল্লাপাড়াসহ ৮টি এলাকায় নির্বিচারে ফসলি জমিসহ খাস জমির মাটি কেটে বিক্রির অভিযোগ পাওয়া গেছে। রাতের আঁধারে স্থানীয় মাটি-বালু ব্যবসায়ী একটি সংঘবদ্ধ চক্র কৃষকদের নামমাত্র মূল্য দেয়াসহ অনেকের জমি থেকে জোরপূর্বক মাটি কেটে রমরমা বাণিজ্য চালাচ্ছেন। এছাড়া চক্রটির বিরুদ্ধে বন্যা নিয়ন্ত্রণ বাঁধের ভেঙে যাওয়া স্থানের মাটি এবং নীলকান্তের ছড়ার (সরকারী খাস) জমির মাটিও গভীর করে কেটে নেওয়ার অভিযোগ করছেন স্থানীয়রা। এমনকি পল্লী বিদ্যুতের খুঁটি বসানো জমি থেকেও ৫-৬ ফুট গর্ত করে চক্রটি মাটি লুট করায় ঝুঁকিপূর্ণ হয়েছে বিদ্যুতের খুঁটি। মাটি কেটে পাচারের এলাকার অনেক কৃষি জমি নষ্ট ও পুকুরে পরিণত হওয়াসহ আশপাশের জমি পড়েছে ভাঙনের মুখে। উত্তোলিত মাটি অর্ধশতাধিক ট্রাক্টর-মহেন্দ্র দিয়ে পাচার করা হচ্ছে বিভিন্ন এলাকায়। ট্রাক্টর-মহেন্দ্রর বিরামহীন চলাচলে ক্ষতিগ্রস্ত হচ্ছে বন্যা নিয়ন্ত্রণ বাঁধ ও সাদুল্লাপুর-নলডাঙ্গা পাকা সড়কসহ উপজেলার বিভিন্ন সড়ক। পাশপাশি বিকট আওয়াজ আর ধুলাবালির কারণে অতিষ্ঠ হয়ে উঠেছে আশপাশের জনজীবন।\nশুধু জামুডাঙ্গা ও মোল্লাপাড়া নয়, সংঘবদ্ধ চক্রটি হামিন্দপুর, মণ্ডলপাড়ার চর, বাঁধের মাথা, ব্রীজের পশ্চিম পাশ ও পাটনিপাড়ায় স্পট করে ফসলি জমির মাটি কেটে বিক্রি করছে। এলাকাবাসীর অভিযোগ, দীর্ঘদিন ধরেই মাটি বিক্রির মহাষজ্ঞে মেতেছেন বালুখেকো ফুল মিয়া তার ছেলে জুয়েল ও স্থানীয় শফি, চিনু, কামরুল এবং বাবলুসহ একটি সংঘবদ্ধ চক্র। তারা প্রতিরাতে লাখ লাখ টাকার মাটি কেটে ৩০ থেকে ৪০টি ট্রাক্টর ও মহেন্দ্র দিয়ে বিভিন্ন এলাকায় বিক্রি করছে। প্রকাশ্যে মাটি কেটে বিক্রির হিড়িক চললেও রহস্যজনক কারণে জড়িতদের বিরুদ্ধে ব্যবস্থা নিতে স্থানীয় জনপ্রতিনিধি, পুলিশ ও প্রশাসনের নীরবতায় ক্ষোভ বিরাজ করছে স্থানীয়দের মাঝে।\nশুক্রবার বিকেলে সরেজমিনে গিয়ে দেখা যায়, ঘাঘট নদীর তীর ঘেঁষে মালিকানা ফসলি জমি ছাড়াও নদীর তলদেশ এবং সরকারী খাস নীলকান্তের ছড়ার (ইজারাভুক্ত) জমি থেকেও গভীর গর্ত করে মাটি কেটে নেওয়া হচ্ছে। এছাড়া মোল্লাপাড়ার হামিদ, কুদ্দুস ও সিদ্দিকের ২ বিঘা উচু জমিতে এক্সকাভেটর (ভেকু) মেশিন বসিয়ে মাটি কেটে পাচারে ওই জমি পুকুরে পরিণত হয়েছে। চিহ্নিত বালু খেকো জুয়েল মিয়াসহ ৪-৫ জন ব্যবসায়ী রাতের আঁধারে ড্রাম ট্রাকে করে ওই জমির মাটি গাইবান্ধায় বিক্রির অভিযোগ করেন আশপাশের বাসিন্দারা।\nবাঁধের মাথা এলাকার খলিল মিয়া, চাঁন মিয়া ও আল-আমিনসহ স্থানীয়রা জানান, চিহ্নিত বালু খেকো ও ভূমিদস্যু অবাধে কৃষি জমি ছাড়াও নদীর চর ও সরকারী খাস নীলকান্তের ছড়ার মাটি কেটে বিক্রি করছেন। তারা রাতের আঁধারে ২০০-৩০০ ট্রাক্টর-মহেন্দ্র দিয়ে উপজেলা ছাড়াও জেলা শহরে লাল-লাখ টাকার মাটি বিক্রি করছে। এতে এলাকার অনেক জমি বড় গর্তসহ পুকুরে পরিণত হয়েছে। এছাড়া মাটি বহণে বেপরোয়া গতিতে বাঁধের ওপর দিয়ে যাতায়াত করছে এসব ট্রাক্টর ও মহেন্দ্র। ভোররাত পর্যন্ত বিকট শব্দে এসব ট্রাক্টর চলাচলে নির্ঘুম রাত কাটছে মানুষের।\nতবে মাটি কাটার মহাউৎসবের বিষয়টি জানা নেই সাদুল্লাপুর উপজেলা নির্বাহী কর্মকর্তা (ইউএনও) মো. নবীনেওয়াজের। মুঠফোনে প্রতিবেদকের মাধ্যমে খবর পেয়ে ইউএনও বলেন, ‘কোন অবস্থায় ফসলি জমির মাটি বিক্রি করা যাবেনা। যারা অবৈধভাবে মাটি কেটে পাচার করছে তাদের বিরুদ্ধে দ্রুতই আইনগত ব্যবস্থা নেওয়া হবে’।\nএ বিষয়ে সাদুল্লাপুর থানার ভারপ্রাপ্ত কর্মকর্তা (ওসি) মো. মাসুদ রানা জানান, মাটি ও বালু উত্তোলনকারীদের বিরুদ্ধে পুলিশ-প্রশাসনের অভিযান অব্যহত রয়েছে। বাঁধের মাথাসহ যেসব জায়গায় ফসলি জমির মাটি কেটে পাচার হচ্ছে সেখানে পুলিশ পাঠিয়ে তা বন্ধে নির্দেশ দেওয়া হয়েছে। এছাড়া নির্দেশনা সত্বেও রাতের বেলা অবৈধ ট্রাক্টর-ট্রলি মাটি সরবরাহ করলে তা আটক করা হয়। সেই সঙ্গে নির্দেশ অমান্যকারীদের বিরুদ্ধেও ব্যবস্থা নেওয়া হবে।


PM is giving same speech since last7years, slams Congress, National: ‘৭ বছর ধরে একই ভাষণ দিচ্ছেন প্রধানমন্ত্রী’, মোদীর সমালোচনায় সরব কংগ্রেস\n‘৭ বছর ধরে একই ভাষণ দিচ্ছেন প্রধানমন্ত্রী’, মোদীর সমালোচনায় সরব কংগ্রেস\nPM I-Day Speech: তাদের অভিযোগ, ‘শুধু প্রকল্পের ঘোষণা করেন প্রধানমন্ত্রী। সেই প্রকল্প রূপায়িত হয় না।‘\nUpdated: August 15, 2021 10:03:59 pm\nসাংবাদিক বৈঠকে খারগে।\nPM I-Day Speech: ৭ বছর ধরেই স্বাধীনতা দিবসে একই ভাষণ দিয়ে চলেছেন প্রধানমন্ত্রী। রবিবার এই অভিযোগ করেছে কংগ্রেস। তাদের অভিযোগ, ‘শুধু প্রকল্পের ঘোষণা করেন প্রধানমন্ত্রী। সেই প্রকল্প রূপায়িত হয় না।‘ এদিন বিতর্কিত তিনটি কৃষি আইন বাতিলের পক্ষে সওয়াল করেও সরব হয়েছিল তারা। রবিবার কংগ্রেস সাংসদ মল্লিকার্জুন খারগে বলেন, ‘একই বক্তৃতা। প্রান্তিক শ্রেণির উন্নয়নে কোনও কাজ হয়নি। বঞ্চিত ক্ষুদ্র কৃষকেরাও।‘\nতাঁর অভিযোগ, ‘নতুন একটা প্রকল্প ঘোষণা করেছেন প্রধানমন্ত্রী। কিন্তু সেই প্রকল্প দিনের আলো দেখবে না।‘ এদিনের ভাষণে চাষিদের অনুন্নয়নের জন্য কংগ্রেসকে কাঠগড়ায় তুলেছেন প্রধানমন্ত্রী। সেই মন্তব্যের বিরোধিতায় খারগে বলেন, ‘কংগ্রেসের সমালোচনা করলে দেশ এগোবে না।‘ এদিকে, ৭৫তম স্বাধীনতা দিবসে লালকেল্লায় তখন প্রধানমন্ত্রীর ভাষণের শুরুর দিক। নিজের বক্তব্যে স্বাধীনতার লড়াইয়ে হাজারো বীর শহিদদের স্মৃতি তপর্ণ করছেন মোদী। এই সময়ই স্বাধীনতা সংগ্রামী মাতঙ্গিনী হাজরাকে অসমের বলে মন্তব্য করে বসলেন নরেন্দ্র মোদী। যা ঘিরে বিতর্ক তৈরি হয়েছে। প্রধানমন্ত্রীকে কড়া ভাষায় আক্রমণ করেছেন তৃণমূলের রাজ্যে সাধারণ সম্পাদক কুণাল ঘোষ। মোদী ও নাম না করে রাজ্যের বিরোধী দলনেতা তথা পূর্ব মেদিনীপুর জেলার বাসিন্দা শুভেন্দু অধিকারীকে ক্ষমা চাওয়ার দাবি করেছেন তিনি।\nআরও পড়ুন- ‘নতুন ভারত বড় স্বপ্ন দেখে-কেউ রুখতে পারবে না’, লালকেল্লায় মোদী\nলালকেল্লার ভাষণে দেশের স্বাধীনতায় শহিদদের স্মরণ করছিলেন প্রধানমন্ত্রী। পাশাপাশি স্বাধীনতাযুদ্ধে অংশগ্রহণকারী মহিলাদের স্মরণ করছিলেন তিনি। নিজের বক্তব্যে বিভিন্ন প্রদেশের অসীম সাহসী মহিলাদের সঙ্গেই উচ্চারিত হয় তমলুকের মাতঙ্গিনী হাজরার নাম। আর যাকে কেন্দ্র করেই বিতর্ক তুঙ্গে। বাংলার তমলুকের বদলে মাতঙ্গিনী হাজরাকে অসমের বীরাঙ্গনা হিসাবে দাবি করে বসেন মোদী।\nআরও পড়ুন- নজরে পোক্ত অর্থনীতি, ১০০ লক্ষ-কোটির গতিশক্তি মাস্টার প্ল্যানের ঘোষণা মোদীর\nএরপরই প্রধানমন্ত্রীকে নিশানা করেছে অএ রাজ্যের শাসক দল তৃণমূল। দলের এ রাজ্যের সাধারণ সম্পাদক কুণাল ঘোষ টুইটে প্রধানমন্ত্রীকে বিঁধে লিখেছেন, “মাতঙ্গিনী হাজরা অসমের? প্রধানমন্ত্রী কি পাগল হলেন? নিজে জানেন না। আবেগ নেই। অন্যের লিখে দেওয়া ভাষণ পড়ে নাটক করতে গেলে এই হয়। এটা বাংলার প্রতি অপমান। প্রধানমন্ত্রী ক্ষমা চান। ওঁদের পূর্ব মেদিনীপুরের গদ্দারও ক্ষমা চেয়ে বিবৃতি দিন।”\nCONGRESSI-Day Speechnarendra modiPM ModiRed Fort\nWeb Title: Congress slams pm modi over his i day speech national\nরাজ্যের প্রকল্পের সাফল্য নিয়ে মুখ্যমন্ত্রীর ভাষণ, টুইটে বিঁধলেন শুভেন্দু


Calcutta High Court summoned Primary Education secretary on Primary TET exam case প্রাথমিক টেট প্রশ্ন ভুল মামলায় আদালতের নয়া নির্দেশ – News18 Bangla\nপ্রাথমিক টেট প্রশ্ন ভুল মামলায় আদালতের নয়া নির্দেশ\nহাইকোর্টের হস্তক্ষেপ চেয়ে জনস্বার্থ মামলা\nরুল জারি করে বিচারপতি সমাপ্তি চট্টোপাধ্যায় সশরীরে হাজিরার নির্দেশ দিয়েছে প্রাথমিক শিক্ষা সচিবকে ৷\nLast Updated : August 14, 2019, 16:38 IST\n#কলকাতা: প্রাথমিক টেট প্রশ্ন ভুল মামলায় এবার প্রাথমিক শিক্ষা সচিবকে তলব আদালতের ৷ রুল জারি করে বিচারপতি সমাপ্তি চট্টোপাধ্যায় সশরীরে হাজিরার নির্দেশ দিয়েছে প্রাথমিক শিক্ষা সচিবকে ৷ নির্দেশ অনুসারে ১৯ সেপ্টেম্বর প্রাথমিক শিক্ষা সচিবকে হাজির হতে হবে ৷ প্রশ্ন ভুল মামলায় আদালতের নির্দেশ অমান্যের অভিযোগ ওঠে ৷ প্রাথমিক শিক্ষা সচিবের ভূমিকায় ক্ষুব্ধ হাইকোর্ট ৷\nশিক্ষক নিয়োগের পরীক্ষায় প্রশ্নভুল ! মাসুল হিসাবে ৬ভুল প্রশ্নের জন‍্য ৬ নম্বর দিতে প্রাথমিক শিক্ষা পর্ষদকে এক বছর আগেই নির্দেশ দেয় হাইকোর্ট। সিঙ্গল বেঞ্চের সেই রায় বহাল থাকে ডিভিশন বেঞ্চেও। প্রাথমিক টেট প্রশ্ন ভুল মামলায় পর্ষদের কাজে ক্ষুব্ধ বিচারপতি সমাপ্তি চট্টোপাধ্যায় ৷ তিনি প্রশ্ন তোলেন, এর আগে হাইকোর্টের ৩ অক্টোবরের নির্দেশ কেন অমান্য করেছে পর্ষদ? এইসব প্রশ্নের উত্তর জানতেই প্রাথমিক শিক্ষা সচিবকে তলব কলকাতা হাইকোর্টের ৷\n২০১৫ সালের প্রাথমিক টেট। পরীক্ষার্থীদের অভিযোগ, বাংলার ৫টি এবং সাইকোলজিতে একটি প্রশ্ন ভুল ছিল। এই অভিযোগ নিয়েই কলকাতা হাইকোর্টের দ্বারস্থ হন এক হাজারের বেশি পরীক্ষার্থী। ২০১৮ সালের ৩ অক্টোবর বিচারপতি সমাপ্তি চট্টোপাধ‍্যায় নির্দেশ দেন, ভুল প্রশ্নে পুরো নম্বর দিতে হবে পরীক্ষার্থীদের ৷ তার নিরিখে তাদের নিয়োগ প্রক্রিয়াতেও সামিল করতে হবে ৷\nমামলাকারীদের দাবি, বছর ঘুরতে চললেও না পেয়েছেন নম্বর, না নিয়োগের জন্য ডাক। হাইকোর্টের সিঙ্গল বেঞ্চের রায়ে স্থগিতাদেশ চেয়ে ডিভিশন বেঞ্চে মামলা করে রাজ‍্য। সেখান থেকে সুপ্রিম কোর্টেও যায় মামলা। সুপ্রিম কোর্ট মামলা ফিরিয়ে দেয় হাইকোর্টে।\nমঙ্গলবার হাইকোর্টে বিচারপতি সম্বুদ্ধ চক্রবর্তী ও হিরণময় ভট্টাচার্যের ডিভিশন বেঞ্চ জানিয়ে দেয়, সিঙ্গল বেঞ্চের নির্দেশে প্রাথমিকভাবে কোনও খুঁত নেই ৷ তাই নির্দেশের উপর কোনও স্থগিতাদেশ দেবে না ডিভিশন বেঞ্চ ৷ মামলাকারীদের বেশিরভাগই প্রশিক্ষণপ্রাপ্ত। ৬ নম্বর দেওয়ার পাশাপাশি নিয়োগে অগ্রাধিকারও পাবেন তাঁরা। তাই ডিভিশন বেঞ্চের নির্দেশে তাই ফের একবার বিপাকে প্রাথমিক শিক্ষা পর্ষদ।\nFirst published: August 14, 2019, 16:38 IST\nCalcutta High CourtPrathamik Siksha ParsadPrimary TecahersPrimary TET exam caseTeachers AppointmentUpper Primary TeachersUpper Primary Teachers Appointment


বাংলা বাইবেল ১ করিন্থীয় ১\nকরিন্থীয়দের প্রতি প্রেরিত পৌলের প্রথম পত্র।\n১ পৌল, ঈশ্বরের ইচ্ছায় খ্রীষ্ট যীশুর প্রেরিত হওয়ার জন্য যাকে ডাকা হয়েছে এবং ভাই সোস্থিনি- ২ করিন্থে অবস্থিত ঈশ্বরের মণ্ডলীকে, খ্রীষ্ট যীশু যাদের পবিত্র করেছেন ও যাদের পবিত্র হওয়ার জন্য ডেকেছেন তাঁদের এবং যারা সমস্ত জায়গায় আমাদের প্রভু যীশু খ্রীষ্টের নামে ডাকে, তাঁদের সবাইকে এই চিঠি লিখছি; তিনি তাঁদের এবং আমাদের প্রভু। ৩ আমাদের পিতা ঈশ্বর এবং প্রভু যীশু খ্রীষ্ট তোমাদের অনুগ্রহ ও শান্তি দান করুন।\n৪ ঈশ্বরের যে অনুগ্রহ খ্রীষ্ট যীশুতে তোমাদেরকে দেওয়া হয়েছে, তার জন্য আমি তোমাদের বিষয়ে সবসময় ঈশ্বরের ধন্যবাদ করছি; ৫ কারণ তাঁর দ্বারা তোমরা সব বিষয়ে, সমস্ত কথাবার্তায় ও সমস্ত জ্ঞানে ধনবান (সমৃদ্ধ) হয়েছ । ৬ তিনি তোমাদের সমস্ত জ্ঞানে ধনবান করেছে, এইভাবে খ্রীষ্টের সাক্ষ্য তোমাদের মধ্যে সুনিশ্চিত (দৃঢ়) করা হয়েছে। ৭ এই জন্য তোমরা কোন আত্মিক দানে পিছিয়ে পড়নি; আমাদের প্রভু যীশু খ্রীষ্টের প্রকাশের অপেক্ষা করছ; ৮ আর তিনি তোমাদেরকে শেষ পর্যন্ত স্থির রাখবেন এবং আমাদের প্রভু যীশু খ্রীষ্টের দিনে যেন নির্দোষ থাক। ৯ ঈশ্বর বিশ্বস্ত, যাঁর মাধ্যমে তোমরা তাঁর পুত্র, আমাদের প্রভু যীশু খ্রীষ্টের সহভাগীতার জন্য ডাকা হয়েছে।\n১০ কিন্তু হে ভাই এবং বোনেরা, আমাদের প্রভু যীশু খ্রীষ্টের নামে আমি তোমাদেরকে অনুরোধ করে বলি, তোমরা সবাই একই কথা বল, তোমাদের মধ্যে দলাদলি না হোক, কিন্তু যেন তোমাদের এক মন হয় ও বিচারে একমত হও। ১১ কারণ, হে আমার ভাইয়েরা, আমি ক্লোয়ীর পরিবারের লোকেদের কাছ থেকে তোমাদের বিষয়ে খবর পেয়েছি যে, তোমাদের মধ্যে বিবাদ (দলাদলি) আছে। ১২ আমি এই কথা বলছি যে, তোমরা সবাই বলে থাক, “আমি পৌলের,” আর আমি “আপল্লোর,” আর আমি “কৈফার,” আর আমি “খ্রীষ্টের।” ১৩ খ্রীষ্ট কি ভাগ হয়েছেন? পৌল কি তোমাদের জন্য ক্রুশে মৃত্যুবরণ করেছে? অথবা তোমরা কি পৌলের নামে বাপ্তিষ্ম নিয়েছ? ১৪ ঈশ্বরের ধন্যবাদ করি যে, আমি তোমাদের মধ্যে ক্রীষ্প ও গায়কে (গায়ুশ) ছাড়া আর কাউকেই বাপ্তিষ্ম দিই নি, ১৫ যেন কেউ না বলে যে, তোমরা আমার নামে বাপ্তিষ্ম নিয়েছ। ১৬ আর স্তিফানের পরিবারের লোকদের বাপ্তিষ্ম দিয়েছি, আর কাউকে যে বাপ্তিষ্ম দিয়েছি, তা জানি না। ১৭ কারণ খ্রীষ্ট আমাকে বাপ্তিষ্ম দেওয়ার জন্য পাঠান নি, কিন্তু সুসমাচার প্রচার করার জন্য; তা জ্ঞানের বাক্য নয়, যেন খ্রীষ্টের ক্রুশ বিফলে না যায়।\n১৮ কারণ সেই খ্রীষ্টের ক্রুশের কথা, যারা ধ্বংস হচ্ছে, তাদের কাছে মূর্খতা, কিন্তু পরিত্রাণ পাচ্ছি যে আমরা আমাদের কাছে তা ঈশ্বরের মহা শক্তি। ১৯ কারণ লেখা আছে, “আমি জ্ঞানীদের জ্ঞান নষ্ট করব, বুদ্ধিমানদের বুদ্ধি ব্যর্থ করব।” ২০ জ্ঞানীলোক কোথায়? ব্যবস্থার শিক্ষকরা কোথায়? এই যুগের যুক্তিবাদীরা (যারা তর্ক করে) কোথায়? ঈশ্বর কি জগতের জ্ঞানকে মূর্খতায় পরিণত করেননি? ২১ কারণ, ঈশ্বরের জ্ঞানে যখন জগত তার নিজের জ্ঞান দিয়ে ঈশ্বরকে জানতে পারে নি, তখন প্রচারের মূর্খতার মাধ্যমে বিশ্বাসকারীদের পাপ থেকে উদ্ধার করতে ঈশ্বরের সুবাসনা হল। ২২ কারণ ইহূদিরা আশ্চর্য্য চিহ্ন চায় এবং গ্রীকেরা জ্ঞানের খোঁজ করে; ২৩ কিন্তু আমারা ক্রুশে হত খ্রীষ্টকে প্রচার করি; তিনি ইহূদিদের কাছে বাধার মতো ও অইহূদিদের (গ্রীকদের) কাছে মূর্খতার মতো, ২৪ কিন্তু ইহূদি ও গ্রীক, যাদের ডাকা হয়েছে তাদের সবার কাছে খ্রীষ্ট ঈশ্বরেরই মহাশক্তি ও ঈশ্বরেরই জ্ঞান। ২৫ কারণ ঈশ্বরের যে মূর্খতা, তা মানুষের জ্ঞানের থেকে বেশি জ্ঞানী এবং ঈশ্বরের যে দুর্বলতা, তা মানুষের শক্তির থেকে বেশি শক্তিশালী। ২৬ কারণ, হে ভাই এবং বোনেরা, তোমাদের আহ্বান দেখ, যেহেতু মাংসের অনুসারে জ্ঞানী অনেক নেই, ক্ষমতাশালী অনেক নেই, উচ্চপদস্থও অনেক নেই; ২৭ কিন্তু ঈশ্বর জগতের সমস্ত মূর্খ বিষয়কে বেছে নিলেন, যেন জ্ঞানীদের লজ্জা দেন এবং ঈশ্বর জগতের সমস্ত দুর্বল বিষয় মনোনীত করলেন, যেন শক্তিশালী বিষয়গুলিকে লজ্জা দেন। ২৮ এবং জগতের যা যা নীচ ও যা যা তুচ্ছ, যা যা কিছুই নয়, সেই সমস্ত ঈশ্বর মনোনীত করলেন, যেন, যা যা আছে, সে সমস্ত কিছুকে মূল্যহীন করেন; ২৯ যেন কোন মাংস ঈশ্বরের সামনে অহঙ্কার প্রকাশ করতে না পারে। ৩০ কারণ ঈশ্বরের জন্যই তোমরা সেই খ্রীষ্ট যীশুতে আছ, যিনি ঈশ্বরের থেকে আমাদের জন্য জ্ঞান, ধার্মিকতা ও পবিত্রতা এবং প্রাণের মুক্তিদাতা হয়েছেন, ৩১ যেমন লেখা আছে, “যে ব্যক্তি গর্ব করে, সে প্রভুতেই গর্ব করুক।”


সেমাল্ট জন্য এসইও\nগুগলের মতো সার্চ ইঞ্জিনে উচ্চতর র্যাঙ্কিং আপনার ব্লগে ট্র্যাফিক চালানোর সবচেয়ে গুরুত্বপূর্ণ উপায়গুলির একটি। এই, তবে, একটি এসইও কৌশল প্রয়োজন! এই এসইও জন্য Semalt একটি সফল সাইট তৈরি করতে একটি দুর্দান্ত সাহায্য হতে পারে।\nএই ইবুক আপনাকে সার্চ ইঞ্জিন অপ্টিমাইজেশনের প্রতিটি দিকের মাধ্যমে নিয়ে যায় যা আপনার সাইটের জন্য সুসংগতভাবে গুরুত্বপূর্ণ। এই দিকগুলি আট বিভাগে রয়েছে, প্রতিটি সাইটের একটি ভিন্ন উদাহরণ রয়েছে। অন্যদের মধ্যে, আমরা একটি প্রযুক্তি ব্লগ, একটি মায়ের ব্লগ এবং একটি ব্যক্তিগত ব্লগ উপস্থাপন এই পদ্ধতিটি কীভাবে বাস্তবায়ন করতে হবে তা পরিষ্কারভাবে দেখতে পাবেন! প্রতিটি বিভাগে অনেকগুলি কার্যকর সেমল্ট টিপস রয়েছে, যা আপনাকে দ্রুত আপনার সাইটের অপ্টিমাইজেশন শুরু করতে সাহায্য করবে।\nএই ইবুক সম্পর্কে\nএসমোর জন্য এসএমএ-তে এই ইবুকটি প্রত্যেক পেশাদার ব্লগার বা ওয়েবসাইটের মালিকের জন্য আবশ্যক। বইটি আটটি পৃথক বিভাগ রয়েছে:\nকোথায় শুরু করতে হবে?\nআপনি আপনার সাইট সেট আপ শুরু করার সময় প্রথম সম্পর্কে কি মনে করা উচিত? এই বিভাগটি আপনাকে একটি মিশন প্রণয়ন করতে সহায়তা করে এবং আপনার শ্রোতাদের কাছে এই বার্তাটি কীভাবে আনতে হয়।\nপ্রযুক্তিগত এসইও এর মূল ভিত্তিগুলি ব্যাখ্যা করে এবং তিনটি গুরুত্বপূর্ণ প্রযুক্তিগত দিকগুলি জুড়ে দেয়: নিরাপত্তা, গতি এবং মোবাইল!\nএই অংশটি আপনার সাইটের জন্য ধারণাগুলির সাথে কিভাবে উঠতে হয় তা কার্যকরী টিপস দেয়। এটি আপনাকে আপনার সামগ্রীর জন্য কৌশল এবং পরিকল্পনা তৈরি করতে সহায়তা করে এবং কীভাবে মন্তব্যগুলি পরিচালনা করে তা ব্যাখ্যা করে!\nআপনার সাইটের গঠনকে উন্নত করতে, ক্রমবর্ধমান ওয়েবসাইট পরিচালনা এবং মূলধারার নিবন্ধগুলি পরিচালনা করার জন্য কীভাবে ব্যবহারিক টিপস রয়েছে\nএকটি ভাল ইউজার এক্সপেরিয়েন্স গুরুত্ব ব্যাখ্যা। কল-টু-অ্যাকশন, মেনু এবং আপনার পাঠ্যের পঠনযোগ্যতা উন্নত করার বিষয়ে টিপসগুলি প্রদান করে।\nআপনার ব্লগ পোস্ট এবং পেজগুলি লেখার, পুনর্বিবেচনা এবং গঠন সম্পর্কে ব্যবহারিক টিপস দেয়\nআপনার শ্রোতা বৃদ্ধি হবে এবং ক্রমবর্ধমান উপর রাখা হবে তা নিশ্চিত করার জন্য বাস্তব বিপণন টিপস প্রদান করে। আমরা ইমেল মার্কেটিং এবং লিঙ্ক বিল্ডিং গুরুত্ব এবং সামাজিক মিডিয়া কিভাবে ব্যবহার ব্যাখ্যা ব্যাখ্যা করব।\nআপনার সাইট নগদীকরণ\nএই বিভাগ আপনাকে কিভাবে আপনার ওয়েবসাইটের সাথে অর্থ উপার্জন করতে এবং কিভাবে একটি দোকান তৈরি করতে শেখায় (ওয়ার্ডপ্রেস)। এটা রূপান্তর হার অপ্টিমাইজেশান মূলসূত্র ব্যাখ্যা!\nওয়ার্ডপ্রেস ইবুকের জন্য এসইও পান শুধুমাত্র $ 25\n- জিওফ উইলকিংস, জিওফ উইলকিংস ফটোগ্রাফি\nঅধ্যায়গুলি মরিইক ভ্যান দ্য র্যাক্ট এবং জোয়েস্ট দে ভক দ্বারা লিখিত হয়। ইবুক 220 পৃষ্ঠাগুলি রয়েছে, আপনি একটি পিডিএফ, একটি সেমিট সংস্করণ এবং একটি EPub সংস্করণ পাবেন।\nমারইইক্স ভ্যান ডি র্যাক্ট, জোয়েস্ট দে ভোক


কেন্দ্রের টাকা ফেরত পাঠাতে মুখ্যমন্ত্রী হয়েছিলেন ফড়ণবীস, চাঞ্চল্যকর দাবি বিজেপি নেতার | Samachar World No.1 News Portal Samachar Bengali News\nHome Headlines কেন্দ্রের টাকা ফেরত পাঠাতে মুখ্যমন্ত্রী হয়েছিলেন ফড়ণবীস, চাঞ্চল্যকর দাবি বিজেপি নেতার\nকেন্দ্রের টাকা ফেরত পাঠাতে মুখ্যমন্ত্রী হয়েছিলেন ফড়ণবীস, চাঞ্চল্যকর দাবি বিজেপি নেতার\nমুম্বাই: কেন্দ্রীয় অনুদান কেন্দ্রের কাছে ফেরত পাঠাতে নাটকীয় ভাবে মহারাষ্ট্রের মুখ্যমন্ত্রী হয়েছিলেন দেবেন্দ্র ফড়ণবীস। চাঞ্চল্যকর এই দাবি কোনও বিরোধী নেতার নয়, বরং কর্ণাটকের বিজেপি সাংসদ তথা প্রাক্তন কেন্দ্রীয় মন্ত্রী অনন্ত কুমার হেগড়ের। তাঁর দাবি, কেন্দ্রীয় সরকারের পাঠানো ৪০,০০০ কোটি টাকা কেন্দ্রের কাছে ফেরত পাঠাতে মুখ্যমন্ত্রী হয়েছিলেন ফড়ণবীস। কাজ মিটতে ইস্তফাও দিয়ে দিয়েছেন তিনি। দলীয় সাংসদের এই মন্তব্যে চরম অস্বস্তিতে বিজেপি। পালটা বয়ানে দেবেন্দ্র ফড়ণবীস জানিয়েছেন, মুখ্যমন্ত্রী থাকাকালে কোনও নীতিগত সিদ্ধান্ত নেননি তিনি।\nরবিবার অনন্ত কুমার হেগড়ের মন্তব্য নিয়ে শোরগোল পড়ে। কর্ণাটকের বিতর্কিত এই সাংসদ বলেন, ‘আপনারা জানেন যে নাটকীয় ভাবে ৮০ ঘণ্টার জন্য মুখ্যমন্ত্রী হয়েছিলেন আমাদেরই একজন। ইস্তফাও দিয়ে দিয়েছেন তিনি। কিন্তু এই নাটকের কারণ কী? সংখ্যাগরিষ্ঠতা নেই জেনেও কেন মুখ্যমন্ত্রী করা হল তাঁকে? সবাই একই প্রশ্ন করছে।’ হেগড়ের দাবি, মুখ্যমন্ত্রীর হাতে কেন্দ্রীয় তহবিলের ৪০,০০০ কোটি টাকা ছিল। এনসিপি, কংগ্রেস, শিব সেনা ক্ষমতায় এলে সেই টাকা বেহাত হয়ে যেত। ওই টাকা কেন্দ্রের কাছে ফেরত পাঠাতেই মুখ্যমন্ত্রী হয়েছিলেন তিনি। হেগড়ে বলেন, ভুল হাতে পড়ে ওই টাকার অপব্যবহারের সম্ভাবনা ছিল।\nহেগড়ের মন্তব্যের প্রেক্ষিতে মহারাষ্ট্রের প্রাক্তন মুখ্যমন্ত্রী দেবেন্দ্র ফড়ণবীস বলেন, ‘ভিত্তিহীন কথা বলছেন হেগড়ে। এমন কিছুই ঘটেনি। পদে থাকাকালীন আমি কোনও নীতিগত সিদ্ধান্ত নিইনি। এরকম করা যায় না কি? দরকার হলে অর্থ দফতর তাঁর দাবি তদন্ত করে দেখতে পারে।’\nফড়ণবীসের দাবি, বুলেট ট্রেন প্রকল্পের যে টাকা ফেরত পাঠানো হয়েছে বলে দাবি করা হচ্ছে তা ভুয়ো। বুলেট ট্রেন প্রকল্পে জমি অধিগ্রহণ ছাড়া রাজ্য সরকারের কোনও ভূমিকাই নেই। এই খাতে রাজ্য সরকার একটা টাকাও পায়নি, তাই ফেরত পাঠানোরও প্রশ্ন নেই। অন্য কোনও প্রকল্পের কোনও টাকা ফেরত যায়নি।\nওদিকে বিজেপির এই কোঁদলে ফয়দা তুলতে মাঠে নেমে পড়েছে কংগ্রেসও। কংগ্রেস নেতা রণদীপ সুরজেওয়ালা বলেন, ‘এই ঘটনায় বিজেপি কতটা মহারাষ্ট্র বিরোধী তা প্রকাশ্যে চলে এসেছে।’\nTags: demands BJP leaderFadnavis becomes chief minister to send money back to centerMumbai\nঅযোধ্যা রায়ের পুনর্বিবেচনার দাবিতে সুপ্রিম কোর্টে আপিল দায়ের করল জামাত\nভুয়ো ডিগ্রি ধরা পড়ায় চাকরি গেল ২১৪ জন স্কুল শিক্ষকের


গেল্লাদি ইয়েমেভেক কে? – প্রশ্ন উত্তর অয়েব পোর্টাল\nগেল্লাদি ইয়েমেভেক কে?\nপ্রশ্ন ও উত্তর সমূহ › Category: ইতিহাস › গেল্লাদি ইয়েমেভেক কে?\nগর্বাচভের বিরােধী একজন রক্ষনশীল কমিউনিস্ট নেতা।\nদ্বিতীয় বিশ্বযুদ্ধের পর বিশ্বশান্তি প্রতিষ্ঠার জন্য যে আন্তর্জাতিক প্রতিষ্ঠান গড়ে উঠেছিল তার নাম কী?\n‘স্টিমার’ (বাষ্পীয় পোত) কে আবিষ্কার করেন?\nকংগ্রেসের কোন্ অধিবেশনে গান্ধিজি প্রথম ও শেষবার সভাপতি হন?\nবিক্রমশীলা মহাবিহার কে নির্মাণ করান?


মুহিবুল্লাহ হত্যাকাণ্ডের পেছনে কারণ কী, কারা জড়িত\nসেপ্টেম্বর ৩০, ২০২১ @ ৭:৩৬ অপরাহ্ণ\nজসিম উদ্দিন, কক্সবাজার : রোহিঙ্গাদের শীর্ষ নেতা মুহিবুল্লাহ হত্যাকাণ্ডের কারণ কী, কারা জড়িত— এসব প্রশ্নের উত্তর খুঁজতে গিয়ে সংশ্লিষ্টরা একুশে পত্রিকাকে দিয়েছেন চাঞ্চল্যকর কিছু তথ্য।\nমুহিবুল্লাহর ছোট ভাই হাবিবুল্লাহ জানান, বুধবার (২৯ সেপ্টেম্বর) কুতুপালংয়ের লম্বাশিয়া ক্যাম্পের একটি মসজিদে এশার নামাজ শেষ করে আরাকান রোহিঙ্গা সোসাইটি ফর পিস অ্যান্ড হিউম্যান রাইটস (এআরএসপিএইচ) এর অফিসে অবস্থান করছিলেন তারা। এসময় ২০ থেকে ২৫ জনের একটি বন্দুকধারী দল আমার ভাইয়ের ওপর ঝাঁপিয়ে পড়ে। ওই অফিসে কর্মরত অন্যান্যদের মারধর করে ছেড়ে দিলেও ভাইয়ের বুকে গুলি চালিয়ে নির্মমভাবে হত্যা করে সন্ত্রাসীরা।\nহাবিবুল্লাহর দাবি, তার ভাই মুহিবুল্লাহকে হত্যাকাণ্ডের নেতৃত্ব দিয়েছেন রোহিঙ্গাদের কাছে ‘আরসা’ নেতা নামে পরিচিত মাস্টার আব্দুর রহিম, মুর্শিদ, লালুসহ ২০ থেকে ২৫ জনের একটি সশস্ত্র গ্রুপ। তাদের কয়েকজন কথিত ‘আল ইয়াকিনের’ সদস্য বলে দাবি করেন তিনি।\nহাবিবুল্লাহ বলেন, আমার ভাই রোহিঙ্গাদের প্রত্যাবাসনের পক্ষে সক্রিয় ছিলেন। তিনি রোহিঙ্গাদের সবসময় বলতেন\nআমাদেরকে মিয়ানমারে আমাদের দেশে ফিরে যেতেই হবে। তাই রোহিঙ্গারাও তাকে ভালোবাসতেন বিশ্বাস করতেন। রোহিঙ্গাদের যেকোনো সমস্যা সমাধানের জন্য আমার ভাই এগিয়ে আসতেন। তাদের অধিকার আদায়ে দীর্ঘদিন ধরে কাজ করেছিলেন।\nতিনি আরও বলেন, শুধু এখানে নয়, আন্তর্জাতিক মহলেও আমার ভাইয়ের পরিচিতি ছিল। হয়তো সেই যাত্রা বাধাগ্রস্ত করতে তাকে হত্যা করেছে সন্ত্রাসীরা। এ ঘটনার সুষ্ঠু তদন্ত করে ঘাতকদের শাস্তি দাবি করেছেন হাবিবুল্লাহ।\nনিরাপত্তা বিশ্লেষক মেজর (অব.) এমদাদুল ইসলামের মতে রোহিঙ্গা নেতা মুহিবুল্লাহ হত্যাকাণ্ডের পেছনে তিনটি কারণ থাকতে পারে। এ তিনটি কারণ সামনে রেখে তদন্ত করা হলে মুহিব্বুল্লাহ হত্যাকাণ্ডের রহস্য উদ্ঘাটন করা সম্ভব হবে।\nতিনি বলেন, মুহিবুল্লাহ ক্রমাগতভাবে রোহিঙ্গাদের একক নেতৃত্বে ছিলেন, জাতিসংঘ গিয়ে বৈঠক করেছেন। জেনেভায় গিয়েছিলেন। তৎকালীন মার্কিন প্রেসিডেন্ট ডোনাল্ড ট্রাম্পের সঙ্গেও দেখা করেছিলেন। তার জনপ্রিয়তা কারণে অন্যান্য যেসব রোহিঙ্গারা নেতৃত্ব দিয়ে সামনে আসতে পারছে না তাদের একটি গ্রুপ এ হত্যাকাণ্ডের ঘটনা ঘটাতে পারে।\nরোহিঙ্গা নেতা মুহিবুল্লাহ সবসময় রোহিঙ্গাদের মাঝে রোহিঙ্গা জাতীয়তাবোধ জাগ্রত করার চেষ্টা করতেন। কিন্তু এর বিপরীত এ যাদের অবস্থান তারাও এ হত্যাকাণ্ড ঘটাতে পারে।\nএ ছাড়াও মুহিবুল্লাহ রোহিঙ্গাদের প্রত্যাবাসনের পক্ষে সোচ্চার ছিলেন। কিন্তু কিছু দেশ দেশ ভূ-রাজনীতি বা ভূ-কৌশলের কারণে রোহিঙ্গাদের প্রত্যাবাসনের বিপক্ষে রয়েছে। সেসব দেশও মুহিবুল্লাহ হত্যাকাণ্ডের পেছনে কলকাঠি নাড়তে পারে। জড়িত থাকতে পারে মিয়ানমার সরকারও। ধারণা নিরাপত্তা বিশ্লেষক মেজর (অব.) এমদাদুল ইসলামের।\nতিনি এ তিনটি বিষয় মাথায় রেখে হত্যাকাণ্ডের বিষয়টি তদন্ত করা হলে দ্রুত হত্যাকাণ্ডের রহস্য উদঘাটন করা সম্ভব উল্লেখ করে প্রত্যাবাসনের পক্ষে সক্রিয় থাকা রোহিঙ্গা নেতাদের নিরাপত্তা জোরদার করার পরামর্শ দিয়েছেন এ নিরাপত্তা বিশ্লেষক।\nএদিকে রোহিঙ্গা নেতা মুহিবুল্লাহ নিহতের পর রোহিঙ্গা নেতাদের মাঝে আতংক বিরাজ করছে। হামলার আশঙ্কায় নিজেদের নিরাপত্তার কথা উল্লেখ করে মুহিবুল্লাহ হত্যাকাণ্ডের বিষয়ে গণমাধ্যমে কথা বলতে রাজি হচ্ছেন না তারা।\nতবে নাম প্রকাশ না করার শর্তে কয়েকজন রোহিঙ্গা নেতা দাবি করেন, বিশ্বের বিভিন্ন দেশের সঙ্গে সুসম্পর্ক ও রোহিঙ্গাদের প্রত্যাবাসনের পক্ষে সক্রিয় অবস্থান নেওয়ার কারণে মিয়ানমার সরকারের পূর্ব পরিকল্পনায় রোহিঙ্গা নেতা মুহিবুল্লাহকে হত্যা করা হয়েছে। আরও কয়েকজন রোহিঙ্গা নেতা তাদের টার্গেট রয়েছে বলে দাবি করেন রোহিঙ্গা নেতারা।\nরোহিঙ্গাদের অভিযোগ, প্রত্যাবাসনের বদলে বাংলাদেশে বসবাসরত রোহিঙ্গাদের সন্ত্রাসী প্রমাণে মরিয়া হয়ে উঠেছে মিয়ানমার সরকার। এজন্য তারা বিপথগামী রোহিঙ্গাদের দিয়ে ক্যাম্পে দীর্ঘদিন ধরে সন্ত্রাসী কার্যকলাপ করানোর চেষ্টা চালাচ্ছে। বিশ্ব দরবারে রোহিঙ্গাদের সন্ত্রাসী হিসাবে তুলে ধরে ২০১৯ সালের নভেম্বরে আন্তর্জাতিক বিচার আদালতে রোহিঙ্গা গণহত্যায় মিয়ানমারের বিরুদ্ধে গাম্বিয়ার করা মামলাটি প্রশ্নবিদ্ধ করাই তাদের লক্ষ্য।\nরোহিঙ্গা নেতা আবদুল হামিদ বলেন, আমরা দেশে ফিরে যেতে চাই। তবে মিয়ানমার সরকার একদিকে আমাদের ফিরিয়ে নেওয়ার কথা বলছে, অন্যদিকে যাতে আর মিয়ানমারে ফিরিয়ে নিতে না হয় সেজন্য প্রাণপণ চেষ্টা চালাচ্ছে। তার দাবি, ক্যাম্পে এখন যেসব সন্ত্রাসী কার্যক্রম চলছে সবই হচ্ছে মিয়ানমারের ইশারায়। তারা বিপথগামী কিছু রোহিঙ্গা ব্যবহার করে আল-ইয়াকিন ও আরসার নাম ভাঙিয়ে ক্যাম্পে নানা ধরনের সন্ত্রাসী কার্যক্রম চালাচ্ছে। রোহিঙ্গা নেতা মুহিবুল্লাহ হত্যাকাণ্ড এর অংশ বলে দাবি করেন তিনি।\nকক্সবাজারে শরনার্থী ত্রাণ ও প্রত্যাবাসন কমিশনার শাহ রেজওয়ান হায়াত বলেন, রোহিঙ্গা মুহিবুল্লাহ হত্যাকাণ্ড ঘিরে যেসব অভিযোগ বা কথাবার্তা আমরা শুনতে পাচ্ছি, সব বিষয় মাথায় রেখে তদন্তের জন্য আইনশৃঙ্খলা বাহিনীকে সহযোগিতা করা হবে। মুহিবুল্লাহ হত্যাকাণ্ড পরবর্তী যাতে বিশৃঙ্খলা না হয় এ জন্য নিরাপত্তা জোরদার করা হয়েছে বলে জানান তিনি।\nচট্টগ্রাম রেঞ্জের ডিআইজি আনোয়ার হোসেন বলেন, রোহিঙ্গা নেতা মুহিবুল্লাহ হত্যাকাণ্ডের সঙ্গে জড়িতদের ধরতে অভিযান অব্যাহত রয়েছে। একই সাথে কী কারণে তাকে হত্যা করা হয়েছে সেটি খতিয়ে দেখা হচ্ছে। পাশাপাশি বাংলাদেশ সেনাবাহিনী ও গোয়েন্দা সংস্থার লোকজন এ বিষয়ে কাজ করছে।\nতিনি আরও বলেন, রোহিঙ্গা ক্যাম্পে নিরাপত্তা জোরদার করা হয়েছে। কেউ যদি বিশৃংঙ্খলা সৃষ্টি করে তাদের বিরুদ্ধে কঠোর ব্যবস্থা নেয়া হবে।\nURL to article: https://www.ekusheypatrika.com/archives/148712


এলাকায় ত্রাণ বিলি করছিল বিজেপি, ত্রাণের সামগ্রী লুট করে নিলো তৃণমূল! | My India News\nHome নতুন খবর এলাকায় ত্রাণ বিলি করছিল বিজেপি, ত্রাণের সামগ্রী লুট করে নিলো তৃণমূল!\nকরোনা পরিস্থিতি যত মারাত্মক হচ্ছে, বিপদাপন্ন দুঃস্থ মানুষের পাশে দাঁড়াতে বিভিন্ন সংস্থার পাশাপাশি এগিয়ে এসেছেন শাসক ও বিরোধী দলের নেতারাও। লকডাউনের প্রেক্ষিতে গৃহবন্দি মানুষের হাতে ত্রাণ তুলে দিচ্ছেন তাঁরা। এ বার সেই ত্রাণও চুরির অভিযোগ উঠল। খেজুরি-২ ব্লকের অন্তর্গত খেজুরির ঘটনা\nপ্রশাসন ও স্থানীয় সূত্রে জানা গিয়েছে,গত রবিবার বিকেলে খেজুরি-২ ব্লকের খেজুরি গ্রাম পঞ্চায়েত এলাকায় দুঃস্থদের নধ্যে ত্রাণ বিলির ব্যবস্থা নেয় স্থানীয় মণ্ডল বিজেপি নেতৃত্ব। তার জন্য তাঁরা একটি টোটো ভাড়া করে চাল, আলু, সয়াবিন ভর্তি করে নিয়ে যাচ্ছিলেন। অভিযোগ, সেই সময় রাস্তা থেকে টোটো ভর্তি ত্রাণসামগ্রী নিয়ে পালায় দুষ্কৃতীরা। স্থানীয় বিজেপি নেতৃত্বের অভিযোগ, এলাকার তৃণমূল নেতা প্রশান্ত প্রামাণিকের নেতৃত্বে শাসকদলের লোকেরাই ত্রাণসামগ্রী লুট করে নিয়ে গিয়েছে। তাঁরা এই বিষয়ে খেজুরি থানায় জানিয়েছেন। বিজেপির কাঁথি সাংগঠনিক জেলার সাধারণ সম্পাদক তাপস দলুইয়ের অভিযোগ, ‘‘প্রাথমিকভাবে পুলিশ বিষয়টিকে গুরুত্ব দিচ্ছিল না। পরে আমরা প্রশাসনের ঊর্ধ্বতন কর্তৃপক্ষকে সব জানাই। তারপরে তারা এলাকার এক তৃণমূল নেতার বাড়ি থেকে ওই ত্রাণ সামগ্রী উদ্ধার করে আমাদের হাতে তুলে দেয়।’’ এর পরে অবশ্য শতাধিক পরিবারের হাতে চাল ডাল এবং তরিতরকারি তুলে দেন বিজেপি নেতৃত্ব।\nত্রাণসামগ্রী লুটের অভিযোগ স্বীকার না করলেও, ঘটনাটি ভুল বোঝাবুঝির কারণে হয়েছে বলে দাবি করেছে শাসক দল। তৃণমূলের খেজুরি-২ পঞ্চায়েত সমিতির সভাপতি অসীম কুমার মণ্ডলের দাবি, ‘‘ওটা বিজেপির ত্রাণসামগ্রী বলে কেউ জানত না। বিজেপির যে নেতা ত্রাণসামগ্রী নিয়ে যাচ্ছিলেন, তিনি আমাদের দলেরই একজনের কাছ থেকে টাকা ধার নিয়েছিলেন। ওই টাকা দীর্ঘদিন শোধ দিতে পারেননি বলে টোটোয় থাকা জিনিসপত্র নিয়ে নেওয়া হয়েছিল।\nপরে পুলিশের পক্ষ থেকে উভয়পক্ষকে নিয়ে আলোচনায় সমস্যা মেটে।’’ যদিও এই বিষয়ে স্থানীয় থানার পুলিশ আধিকারিকরা কোনও মন্তব্য করেননি।